GHERASIM PUTNEANUL 
CONSTANTIN HREHOR 


TĂMÂIE ŞI EXIL 


dialoguri despre pribegia fraților 


Apărută la editura GEEA, 
Botoşani, 2003 


APOLOGETICUM 
2004 


Gherasim Putneanul — Constantin Hrehor 


Coperta: Constantin HREHOR 


Descrierea CIP a Bibliotecii Naţionale a României 
GHERASIM PUTNEANUL, episcop al Sucevei şi Rădăuţilor 
Tămâie şi exil: dialoguri despre pribegia fraţilor / Gherasim Putneanul, 
Constantin Hrehor. - Botoşani: Geea. 2003 
Biblografie 
Index. 
ISBN 973-8233-28-3 


I. Hrehor, Constantin 
82 1.153.1-34 


Editor: Elena CONDREI 


Tehnoredactare computerizată: 

Mihaela BĂLĂUCĂ 

Tipar: GEEA, Botoşani. Tel. 0745/631485 
Comanda nr.: 10.02.03 

Apărut: Aprilie, 2003 

I.S.B.N.: 973-8233-28-3 


Tămâie şi exil 


ZICERE 


O carte, mai mult necesară decât importantă ori interesantă, “Tămâie 
Şi exil“, întrutotul datorată monahului integru, neschimbat în triplele-i 
voturi de “porfira şi visonul“ înălțării arhiereşti, Gherasim Putneanul, de 
data aceasta nu mă găseşte potrivit pentru a o prefața. Căci, nici post 
îndelungat nu am ţinut vreodată, nici somnul nu m-a năruit în pioase 
rugăciuni, nici grăunțele metaniilor - răsucindu-se lent pe mâinile costelive 
ale monahilor trăitori, văzute când eram copil mirat - nu le-am perindat 
vreodată pe sloboadele încheieturi... 

A vorbi despre monahism, potrivnic, e lesne; a fi în focul şi pe jarul 
acestei tagme, nu-i uşor, şi de făptuit şi de gândit acolo nu-i pentru oricine. 
Decât multă vorbire, mai bine multă tăcere. De mai bine de jumătate din 
zilele mele, sunt convins că mai multe-s de tăcut decât de vorbit. 

Fără mamă, fără tată, fără frați ori surori, fără iubită, uneori fără 
patrie şi limbă, monahul nu se aşează sub o stea care l-a ales, ci sub o stea 
pe care o alege. Minunaţi oameni sunt sfinții, unii analfabeți, fără piedica 
bibliotecilor, surâzători, proşti, precum copiii în inocenţa lor, evoluând 
spre...nebunie pentru Logosul - Fiu, clowni pentru lume şi sfeşnice pentru 
Dumnezeu! 

Nu-i locul aici să spun când misterioasă, fascinantă mi-a părut 
călugăria, nici când enigma acestei lumi inedite am socotit că-i un pumn de 
sclipitoare cenuşă, departe de mistica aleşilor vânt adunând la morişca 
poveştilor... 

Monahismul, prefigurat de singurătatea adamică, a omului aflat între 
contraste, a omului care se vindecă de dileme în pustiu, în claustrare, 
înseamnă în tot ce are bun asceză lucrătoare şi contemplaţie, îmbunătăţire, 
cale înapoi în curțile împărăției. 

Rigorile de ieri nu se potrivesc întru totul cu epoca noastră; dar 
Dumnezeul euharistie este omniprezent, dincolo de timp şi spaţiu şi, 
„.înnoirile, nefireşti în lumina canoanelor, fireşti devin în istoria care nu-i 
altceva decât o sumă de prefaceri. 

Clasicii fideli vremii lor, nu vor deveni niciodată moderni ori 
postmoderni, având o rezistenţă în mentalitate, peste care, volens-nolens, 
Timpul jefuitor şi judecător tot va trece. Desigur, dincolo de orice prefaceri 

monahismul, care nu are alt timp în calcul decât veşnicia, nu ar trebui să 
renunțe la modelele primare, perene, la simplitatea şi curăţenia ancestrală. 
Ce-i nou se înghite de ceva mai nou, asta-i regula modelor! Precum 
Evangheliile sunt perene, aşa trebuie să fie şi învăţăturile nevoitorilor sfinți 
Părinți, ziditoare, pururi prezente în osârdia de dinafară şi din lăuntru. 

Cine nu a trecut noaptea îmbrăcat în haină străină, cine nu a cântărit 
scump cornul de pâine primit de la milostivi în poartă, ori paharul cu apă 
răcoritoare tăind seceta drumului, poate vorbi ce vrea şi cum vrea despre 
“proşti” din mănăstiri, despre neputinţele, imperfecțiunile şi alegerea lor... 
nelumească; despre bocancii lor plini de duhoarea drumului lung, despre 
ascultarea înaintea altora mai idioţi decât ei, despre păcatele lor arse pe 
pirostriile smereniei cernite, grăiesc rândurile din această carte. Cred că mai 
trebuia câtva răgaz, această tipăritură încă mai putea fi îmbogățită cu 
drame. Sigur, celor aici în grabă adunate, se vor adăuga pagini pertinente, 
mâine, poimâine. 

S-ar fi cuvenit ca dialogul care face substanţa acestei lucrări să nu 
mă aibă pe mine într-un capăt, după cum şi prefața să fie semnată de un alt 
nume, de un ierarh, profesor ori monah, de ştiutori, implicați în momentul 
evocat. Contribuţia mea ţine de... rostire, de gramatică, de zdroabă la 
ctitorire întru Bucuria în care toți murim şi înviem. 


Constantin Hrehor 
Grăniceşti, 4 februarie 2003 

“Tămâie şi exil“ - convorbiri 


Constantin Hrehor: S-au bucurat de succes “ mărturisirile“ Dvs. 
cuprinse în volumele “Mierea din drumul pelinulur“, ed. Geea, 2000 şi 
“Tarba din roata amurgului“, ed. Geea 2001, lăudate de condeie critice, bine 
primite în lumea teologală şi de către ostenitorii în “Duh şi adevăr“, 
credincioşii noştri “cei mici“. Tirajul repede epuizat indică interesul 
cititorilor pentru literatura sfătoasă, pitorească, sapiențială, evocatoare... 

Știu că arhiva memoriei Dvs. ascunde încă tulburătoare momente, 
tangente la biografia personală ori chiar făcând parte din biografie. Acestea, 
fireşte, nu trebuie îngropate deodată cu fragilul vas de lut ci, revelate în alte 
pagini. Mi-aţi vorbit despre o sugestie pe care aţi primit-o de la un confrate 
slujitor, pe care se zideşte de fapt cartea de faţă. 

Dacă o inscripţie, întâmplător găsită, poate pune în lumină o istorie, 
nu-i greu de închipuit că, o sugestie argumentată înţelept, poate fi suport 
pentru o carte. Motivaţi sugestia care va alătura deja pomenitelor titluri, o 
nouă lucrare, semnificativ numindu-se “Tămâie şi exil“... 

Gherasim Putneanul: Întrebările sunt binevenite. Deschid 
perspective. Drept e că un nume, o cifră devin puncte de plecare pentru 
studiu. Voi propune două exemple: primul - biserica veche de la mănăstirea 
Râmeţ, în timpul restaurării, s-a găsit un nume pe un petec de frescă - 
Ghelasie, ceea ce i-a făcut pe istorici să deschidă “şantierul“ cercetărilor, să 
se aplece peste cronici. Adevărul a fost stabilit: Ghelasie a fost egumenul 
mănăstirii iar mai târziu, arhiepiscop în Transilvania în a doua jumătate a 
sec. al XIV-lea; a fost atestat anul 1377; în 1992 Ghelasie a fost canonizat 
de către Sinodul B.O.R. (v. Drumuri spre mânăstiri de Mihai Vlasie, pg. 
151). Al doilea exemplu, mai vechi decât primul, desigur, e anul Naşterii 
Mântuitorului Hristos, reper după care se numără anii în lumea întreagă 
până astăzi, deschizând aşa-numita «era noastră». Nimic mai evident că o 
inscripţie, o cifră, un număr deschid drumuri în istorie, în ştiinţă, în cultură! 

Ce m-a determinat să gândesc şi să scriu cu modestie lucrarea 
““Tămâie şi exil“, de unde sugestia pentru această carte? Tot un segment de 
istorie: perioada tristă, consemnată în secolul şi mileniul trecut, când 
regimul comunist a dispus izgonirea din mănăstiri a viețuitorilor consacrați 
vieții monastice, transformând lăcaşurile de închinare în instituții cu 
destinație profană, fără nici o legătură cu credinţa, cum erau sediile C.A.P.- 

urilor, azilele, şcolile copiilor cu deficienţe diferite ori cu altă utilizare. 
Sugestia a venit dinspre unul dintre monahii îmbun ătățiţi, şi el un izgonit 
din mănăstire, de la părintele Petroniu Tănase, egumenul Schitului 
Prodromul din Athos. După lectura “convorbirilor” din cele două cărți 
amintite, părintele Petroniu mi-a scris astfel: 

“Vă mulțumesc din toată inima pentru părinteştile binecuvântări şi 
pentru darurile cu care ne-ați bucurat de sfintele sărbători: revistele 
eparhiale, tot mai frumoase, cărțile părintelui Serapion şi îndeosebi pentru 
volumul doi al ostenelilor P.S.Voastre. M-am dus în primul rând la 
“Catapeteasma cu părinţi“ şi m-am bucurat mult revăzând mulţime de frați, 
cei mai mulți intrați deja întru bucuria Domnului. 

Cred că Vă gândiţi, şi bine ați face, să adăugaţi în volum, la 
consemnarea amintirilor, şi perioada anilor cu evenimentele monahice şti, la 
care ați luat parte din plin, privind... izgonirea monahilor din mănăstiri... 
S-a scris mulțime de cărți despre cei arestaţi, despre lagăre, închisori... şi 
nimic despre scoaterea călugărilor din mănăstiri, despre ce s-a întâmplat cu 
cei izgoniți, cu bunurile mănăstireşti etc. Fireşte, tăcerea asupra acestui 
capitol îşi are tâlcul ei. Veţi avea un merit deosebit, împlinind acest gol în 
istoria monahismului românesc, pe care, fără laudă, îl reprezentaţi.“ 
(Scrisoare de Sfintele Sărbători, dec. 2001). 

În scrisoarea reprodusă, nu este numai o sugestie, ci şi o trimitere la 
un adevăr pe care trebuie să-l cunoască toată lumea, căci a fost o tragedie 
de neînchipuit: călugări şi călugărițe, scoşi din mănăstiri la vârsta de 50-55 
de ani, deja rupti de lume, de casă, şi de tot ce a fost mirenesc, erau obligați 
să devină civili din nou. Mă simt obligat de conştiinţă să arăt celor de astăzi 
şi de mâine ce a fost în stare să facă regimul de tristă amintire cu 
mănăstirile şi slujitorii ei. Numai Dumnezeu ştie prin câte au trecut bieţii 
vieţuitori din acea vreme! Nici celor rămaşi în mănăstire, bătrâni ori 
infirmi, şi mai puţin cu studii teologice, nu le-a fost uşor. Am fost martor la 
toate acele necazuri şi numai Pronia cerească ne-a ajutat să ducem mai 
departe viaţa monahală... 

Au trecut mai bine de 12 ani de la evenimentul istoric din decembrie 
1989 şi lucrurile nu-s îndreptate, chiar dacă acum avem libertatea deplină. 
Din cauza acelui decret 410 din anul pribegiei 1959, când au fost scoşi 
monahii din mănăstire, astăzi ducem lipsă de duhovnici; după acel edict 
timp de trei-patru decenii nu s-a mai primit în mănăstiri personal. De abia 
după decembrie 1989 s-a mai primit tineret şi s-au mai reînființat 
mănăstiri şi schituri, dar personal mai în vârstă, cu experienţă, nu mai este 
şi de aceea se întâmplă atâta dute-vino în mănăstiri fundcă nu mai are cine 
să-i sfătuiască pe tinerii de astăzi. 

Constantin Hrehor: Cărţile anterior citate au în substanţa lor, în bună 
parte, aspecte de viaţă monahală - personaje, personalități, existenţă, 

monahism viu. Lucrarea prezentă, aş zice, tangențială mărturisirilor 
cuprinse în celelalte amintite, prin evocările şi reflecțiile P.S. Voastre se 
înscrie şi mai mult între edițiile - document... 

Gherasim Putneanul: În cele două cărţi, am căutat, pe cât a fost 
posibil, să spun numai ceea ce am văzut şi trăit, fără să apelez la vreo 
bibliografie, întrebările mi-au înlesnit să răspund mai mult din memorie şi 
nu din cărți, evenimentele evocate le-am cunoscut, pe unele dintre ele 
le-am trăit, pe altele, văzându-le, le-am comentat. Din scrisorile primite sau 
recenziile cărților, am observat că “istoriile“ au fost interesante pentru cei 
mai mulți. Sigur că tot ce am spus, am spus din viața monahală, - în care 
am intrat din tinereţe - până astăzi, dar pe sărite. Nu am făcut o prezentare a 
problemelor în ordine cronologică. Chiar şi acum primesc telefoane şi 
scrisori prin care mi se cer cărțile, atât în ţară, cât şi în străinătate. Din 
nefericire, trebuie să le răspund că nu mai am exemplare rămase. Ca să scot 
o a doua ediție, nu mai pot. Dacă cineva va dori acest lucru, e liber să o 
facă. Ceea ce am scris, e de natură bisericească, monahală, şi mai puţin 
pentru înţelegerea laicilor. Soarta a fost ca să trăiesc într-o perioadă de 
prefaceri sociale, când se trecea de la un sistem de viaţă la altul, în 
copilărie, şi chiar câțiva ani după, am trăit alte vremuri, îndeosebi înainte 
de al doilea război mondial. Atunci era altă lume, erau alte concepţii de 
viaţă, era mai multă linişte, oamenii se respectau mai mult, nu se întâmplau 
atâtea nelegiuiri, divorțuri, crime etc. 

Natura altfel se comporta, pământul îşi dădea la vreme roadele 
aşteptate. Nici vorbă de cataclismele care se întâmplă astăzi: ruperi de nori, 
viituri, taifune de aşa proporţii care în câteva clipe distrug case, copaci, 
oraşe, vieţi omeneşti... Şi mentalitatea oamenilor s-a schimbat. Răul a 
intervenit în societate, nerespectul unul faţă de altul, şi câte alte anomalii, 
între care nici portul nu mai este cel românesc. Chiar şi în mănăstiri, 
viețuitorii de astăzi nu mai sunt precum cei de altădată. N-au răbdare, 
doresc comfort, unii au maşini. Cu telefoane mobile îi vezi echipați aproape 
pe toți... Stau adeseori şi meditez asupra acestor lucruri şi mă întreb oare 
numai ei sunt vinovaţi? Noi, cei de vârsta a treia, ce trebuie să facem ca ei 
să ia pildă ziditoare de la noi? 

Spun asta, gândindu-mă că noi, cei vechi am avut mai mult noroc, 
exemple vii şi în mănăstiri, şi în lume. Dar tinerii de astăzi s-au trezit în 
viaţă cu multe neajunsuri mai ales din punct de vedere moral, încerc să las 
în scris, cât de cât, mărturii de cum a fost cândva; numai că tineretul de 
astăzi nu-şi bate capul cu cititul, din cauza televizorului şi a discotecilor 
zgomotoase, pierzătoare... 

Am observat la unii, - ba chiar şi la mine -, părerea că toată lumea 
ştie ce ştim noi, şi-n acest caz, mă încearcă gândul că ar fi mai bine să nu 
mai scriu nimic negru pe alb. Mulţi sunt curioşi să audă veşti, întâmplări, 

dar după ce le-au auzit nu le mai dau importanță şi poate că n-ar fi cazul să 
fie consemnate, reținute... 

Personal, mă bucur când am ocazia să citesc Jurnalul cuiva. Pot 
spune că acest gen este literatura mea preferată. Mă opresc la Gala 
Galaction şi Rebreanu: personaje, localităţi, războaie, intrigi, plimbări, 
petreceri, necazuri, bucurii etc. Câte nu se întâmplă în viaţa unui om! Ori, 
jurnalul e tocmai pentru acestea. 

În Jurnalul lui Gala Galaction, scris prin jurul anului 1900, îl găsesc 
pe autor foarte revoltat din cauza mănăstirilor; dacă ar fi fost după el, le-ar 
fi dat foc la toate. Prin 1952 însă, acelaşi om de condei şi teologie nota 
după aproape o jumătate de veac, că de s-ar întâmpla să se aprindă vreo 
mănăstire, ar fi primul pompier care ar stinge-o. Ce se vede aici? Că omul 
este schimbător ca vremea, când cald, când rece, când sub soare, când sub 
nor. Mi s-a întâmplat şi mie aşa când am fost trimis dintr-o parte într-alta: 
de la Neamţ la Putna, de la Putna la Arad, de la Arad la Iaşi, de la Iaşi la 
Neamţ, de la Buzău la Rădăuţi. 

Sigur că am fost mâhnit, fiindcă fără să fiu consultat am fost trimis 
să fac ascultare, şi, din această cauză, am cârtit. Când am fost trimis de la 
Neamţ la Putna, l-am osândit pe părintele stareț Dionisie Velea, că din 
cauza lui mi se întâmpla asta. Când am fost trimis de la Arad la Buzău, 
i-am învinuit pe ierarhii Mitropoliei Banatului. Până la urmă însă am 
constatat că am greşit înaintea lui Dumnezeu şi a celor pe care i-am scos 
tapi ispăşitori. Aşa-i omul, se grăbeşte, n-are răbdare, dar ceea ce este şi 
mai rău este că nu le ia pe toate ca fiind încercări de la Dumnezeu şi caută 
să le rezolve singur, cu încăpățânare... Numai după Revoluţie am înţeles 
că vrerea lui Dumnezeu a fost să fiu la Buzău, mai aproape de Patriarhul 
Bisericii noastre, să iau atitudine fermă ca să vină să-şi reia ascultarea 
rânduită de Dumnezeu. 

Constantin Hrehor: Şi totuşi, din perspectiva unui consacrat şi 
trăitor în universul monastic, mai mult din interiorul fiin ţei decât din jilțul 
arhieresc, cum definiți “chipul îngeresc“, vieţuirea în acest segment cu totul 
special? 

Gherasim Putneanul: Mai întâi să arătăm ce este monahismul şi cum 
a apărut. Fără a greşi, monahismul este recomandat de Mântuitorul Hristos, 
dar nu impus. Să ne amintim când: un “învăţător de lege“ s-a dus la 
Mântuitorul şi L-a întrebat care este porunca cea mai mare a Legii. 
Mântuitorul 1-a răspuns: “Să iubeşti pe Domnul Dumnezeul tău, cu toată 
inima ta, cu tot sufletul tău şi cu tot cugetul tău... Se vede aşadar că 
mântuirea se dobândeşte dacă iubirea noastră față de Dumnezeu e deplină. 
Dar Domnul alătură de această trăire şi iubirea faţă de semeni, adăugând: 
“în aceste două porunci se cuprinde toată legea şi proorocii“ (Matei 22, 36- 
40). 

Tot Evanghelia după Matei istoriseşte cum un tânăr, prezentat la 
Mântuitorul, fără gând ispititor, îl întreabă: “Ce bine să fac, să am viața 
veşnică? ...“ “De vrei să intri în viață, păzeşte poruncile... să nu ucizi, să nu 
săvârşeşti adulter, să nu furi, să nu mărturiseşti strâmb“, îi răspunde 
Domnul. “Toate acestea le-am păzit din copilăria mea. Ce-mi mai 
lipseşte?“, continuă tânărul mirat. lisus i-a răspuns: “Dacă voieşti să fii 
desăvârşit, du-te şi vinde averea ta, dă-o săracilor şi vei avea comoară în 
cer; după aceea, vino şi urmează-Mi“ (Matei 19, 16-21). 

Ce vedem aici? Cei ce doresc să fie desăvârşiți, trebuie să lase 
familia, averea şi să se dăruiască numai slujirii lui Hristos. Nu este poruncă, 
ci sfat! Prin renunțarea la tot ce-i pământesc, te dăruieşti slujirii lui Hristos. 
Unii s-au retras fără a fi în obşte, pustnici, în sihăstrii, în păduri, unde nu 
făceau altceva decât se rugau, potrivit cuvântului Sf. Apostol Pavel: 
“neîncetat vă rugați“. 

Mântuitorul Hristos, de asemenea subliniază că în lume sunt fameni 
născuţi, făcuți de oameni, şi fameni pentru Dumnezeu; primii sunt cei 
mutilați, ca famenii de la curțile împărăteşti de altădată, cei dintr-a doua 
categorie sunt născuţi aşa, iar ultimii sunt cei ce vor să slujească lui 
Dumnezeu toată viaţa, deci consacraţi monahismului. 

Ca să ne dăm seama mai bine despre monahismul de astăzi, mai întâi 
să ne uităm cum era trăirea creştinilor în primele veacuri. Toţi creştinii 
aduceau averea lor “la picioarele Apostolilor“ de unde se împărțea în mod 
egal tuturor. Cei care căutau să mintă, cum au fost Anania şi Safira, erau 
pedepsiţi de Dumnezeu. Altfel trăiau creştinii la început şi altfel trăiesc în 
zilele noastre. 

Se înțelege că şi monahismul din acea vreme era cu totul altfel decât 
cel de astăzi. Primele oaze duhovniceşti apar în părțile Iordanului. Prima 
obşte a fost înfiinţată de Sf. Cuv. Teodosie. Ucenicii lui, între care şi 
Sf. Cuvios Pahomie, au extins-o. Despre leagănul monahismului, ca 
mărturie, avem “Patericul Egiptean“ în care s-au înscris toate învățăturile 
părinților trăitori din acea vreme, începând cu Avva Antonie. Despre 
monahism, ca forță a vieții duhovniceşti, în vremurile noastre a apărut 
colecția “Comorile Pustiei“, alcătuită la iniţiativa unor monahi români de la 
Sf. Munte Athos, cu binecuvântarea Î.P.S. Nicolae, Mitropolitul Banatului, 
coordonată de Ignatie Monahul. 

Cei care au avut bucuria să participe la tunderea unui monah, au avut 
ocazia să vadă ceremonialul prin care noul monah face făgăduinţa că-şi va 
împlini voturile cu “ajutorul lui Dumnezeu“. Fiecare monah în clipa intrării 
în monahism trăieşte clipe de nedescris, lepădându-se de cele lumeşti. Cele 
câteva zile în care rămâne îmbrăcat în toată veşmântația primită în biserică, 
îl fac pe monah să uite de tot ce-i lumesc şi ce minunat e să respiri cu 
adevărat ca “înger în trup“. Sfântul Serafim de Sarov era duhovnicul unor 

mănăstiri de maici şi la o tundere în monahism a spus: “dacă pui aripi la o 
fecioară-maică ai un înger; iar dacă iei aripile de la un înger ai o fecioară“. 
Asocia îngerii cu călugărițele, ceea ce în sfinţenie, e adevărat. 

Sigur că mulţi îşi pun întrebarea, ce se va întâmpla în viitor cu 
creştinismul şi cu monahismul? Ca să răspund mă voi folosi de un episod 
din istoria biblică veche: Când proorocul Ilie, retras în pustiu, alungat de 
furia Izabelei a fost întrebat de către înger ce face, el, profetul, spune că a 
rămas credincios lui Dumnezeu, neamestecându -se cu închinătorii lui Baal. 
Îngerul îl încredinţează că Dumnezeu a pus la o parte şapte mii de oameni 
care nu şi-au plecat genunchiul lui Baal. Şi astăzi, Dumnezeu alege trăitori 
pe care noi nu-i cunoaştem. Sigur. 

Egumenul Schitului Prodromul, Părintele Petroniu Tănase, referindu- 
se la ce este monahismul, spune: “Monahismul este vechi ca şi Biserica şi 
are acelaşi întemeietor - pe Domnul şi Mântuitorul nostru lisus Hristos. 
Având ca ideal urmarea dumnezeiescului său întemeietor, sărăcia Celui ce 
a sărăcit pentru noi (2 Corinteni 8, 9) ascultarea des ăvârşită de Tatăl ceresc 
(Filipeni 2, 8) şi sfințenia vieții au devenit legile sale de căpetenie, cele trei 
Sfinte Făgăduințe. 

Odată cu creşterea Bisericii, monahismul a devenit o instituție 
permanentă şi necesară Bisericii, pe care a slujit-o cu atâta devotament şi 
pricepere, încât i s-a încredințat însăşi cârma Bisericii pe care a condus-o 
mai bine decât oricine. 

Monahismul românesc se poate mândri cu vechimea şi cu 
reprezentanţii săi: loan Casian, Gherman, Dionisie cel Smerit şi cu alți 
monahi îmbunătăţiți ori ierarhi, care de-a lungul veacurilor au fost candelă 
nestinsă de rugăciune către Dumnezeu, pildă de sfințenie şi sprijin 
duhovnicesc pentru popor, în vremuri de restri şte. 

De aceea, stăpânirea atee de tristă amintire, din veacul nostru, 
declarând război lui Dumnezeu şi Bisericii Lui, a avut ca ţintă principală 
monahismul, i-au confiscat bunurile materiale, i-au golit mănăstirile de 
monahi, pe care i-au arestat şi izgonit, împiedicând totodată pe doritorii de 
viaţă duhovnicească să intre în mănăstire“ (Colecţia “Comorile Pustiei“ — 
„Sensul desăvârşirii în monahism“, pag. 5). 

Spuneam undeva că ierarhul este tot supus rânduielilor monahale, 
numai că, lui i se cere şi mai mult - mântuirea credincioşilor care i s-au 
încredinţat. El nu trebuie să uite niciodată cuvântul Mântuitorului Hristos 
care a spus: “cui i s-a dat mult, mult i se va cere“, ceea ce arată că deloc nu 
este uşor să stai într-un jilţ arhieresc. 

Constantin Hrehor: Dorul, niciodată complet exprimat într-o 
formulă estetică, existând ca o combustie enigmatică în făptura cugetătoare, 
stă desigur şi la originea alegerii “drumului slavei“ monastice. Dacă dor se 
cheamă ceea ce-i determină pe unii din lume să iasă din “normalitatea“ 

comună, cum se explică declanşarea acestor tensiuni / energii care conduc 
la un alt modus vivendi? 

Gherasim Putneanul: Spunem, mai în glumă mai în serios, că 
poetii, artiştii, călugării nu sunt ca ceilalți oameni; aceştia au ceva în plus 
sau în minus, ceva deosebit care-i desparte de lume. Dacă vom analiza 
profund aceste categorii de oameni, vom constata că aşa e. Poeţii sunt ca 
proorocii de odinioară care spuneau lucruri ce aveau să se întâmple, nu de 
la ei, ci sub inspiraţia Duhului Sfânt. Poeţii crează poezii, tot sub puterea 
inspirației. Cei care scriu bine se aseamănă adevăraților prooroci, iar cei ce 
scriu rău se aseamănă proorocilor mincinoşi de care nu ducem lipsă astăzi. 

Artiştii, arhitecţii, pictorii, sculptorii, cineaştii etc. crează lucruri ce 
ne minunează pe noi ceilalți, oamenii de rând. Rămâi înmărmurit în faţa 
unor tablouri, statui, catedrale sau palate. Artiştii sunt oameni cu totul 
aparte, parcă veniţi din altă lume. Aşa este şi cu călugării, oameni în toată 
firea, care în loc să rămână în societate, se retrag şi trăiesc după alte 
concepţii de viață, făcând ascultare, preferând sărăcia şi mai ales curăţenia 
trupească şi sufletească. Am zice, uşor lăsându-ne în voia gândului, că se 
abat de la rânduielile lăsate de Dumnezeu. Oare să fie o greşeală că unii vin 
la mănăstire? Nu. Cei care aleg această viaţă îşi arată virtutea voinței de a 
petrece cu totul deosebit, în înfrânare, renunțând la drepturile firii. Ce 
spune Sf. Apostol Pavel? “Aş dori ca toţi să fie ca mine, adică necăsătorit, 
dar cei ce nu pot să intre în viaţa obişnuită, să se căsătorească“. Apostolul 
Pavel spune “că este nebun pentru Hristos“, cunoscând rostul lumii 
acesteia, însuşindu-şi deplin chemarea pe care i-a făcut-o Hristos pe calea 
Damascului. Dacă până atunci Sf. Ap. Pavel era un duşman de moarte al 
creştinilor, din momentul în care a fost chemat, a devenit cel mai mare 
apărător al creştinilor, mergând până la sacrificiul vieţii sale. Nu 1-a fost 
uşor să înceapă lupta cu sine, după cum şi mărturiseşte în Epistola către 
Romani (7, 25), spunând: “O, ticălos om sunt eu că nu fac binele pe care-l 
doresc ci păcatul care este în mine“. Acest fel de viaţă nu este uşor, ci, 
dimpotrivă, greu, luptă necontenită cu lumea, cu diavolul, cu trupul. După 
multe exerciţii de voinţă, Sf. Ap. Pavel spune mai târziu: “nu mai trăiesc eu 
în mine, ci Hristos“. Aşa trebuie să se întâmple şi în viaţa monahală, trebuie 
să te lupţi din răsputeri ca la sfârşitul vieții să zici ca marele Pavel: “nu mai 
trăiesc eu, ci Hristos în mine“. Monahii îl urmează pe Sf. Apostol Pavel de 
dragul lui Hristos... 

Constantin Hrehor: Să intrăm în partea /storică a tematicii... 

Gherasim Putneanul: Începutul l-am făcut, am văzut că nu toți 
încap în acest cuvânt: “fameni pentru Hristos“, ci numai cei cărora le este 
dat. (Matei 19, 11). În ţările româneşti, monahismul apare deodată cu ţara, 
chiar dacă la început nu era organizat în mănăstiri ca astăzi. De la început, 
monahismul “era conceput ca un corp divino-uman care să completeze, cu 

ajutorul harului dumnezeiesc, uriaşa ceată a îngerilor căzuţi. De aceea, 
monahii sunt numiţi şi “îngeri în trup“ având ca temei al vieţii lor blândeţea 
şi smerenia inimii - aceste virtuţi dumnezeieşti izvorâte din însăşi inima 
Mântuitorului nostru lisus Hristos, care ne îndeamnă zicând: “învăţaţi-vă de 
la mine, că sunt blând şi smerit cu inima şi veţi afla odihnă sufletelor 
voastre” (Matei 11, 29). Mănăstirile de pretutindeni sunt locuri bine- 
cuvântate, unde oamenii fac asemenea legăminte cu Dumnezeu. 

“Cu slujbele lor de zi şi noapte, cu viaţa lor cumpătată şi adeseori 
aspră, cu metanii, cu post şi suspinuri, cu munca lor manuală şi intelectuală, 
îmbinând munca practică de întreținere a mănăstirii cu truda particulară de 
preschimbare a omului vechi în omul cel nou, cu lecturi şi meditații din 
Sfintele Scripturi şi din Sfinții Părinţi - mângâiați şi întăriți de harul lui 
Dumnezeu prin Sfintele Taine“, vieţuitorii devin modele iar “mănăstirile 
devin, astfel, un fel de laboratoare duhovniceşti de modelare a oamenilor 
trupeşti şi de schimbare a lor în oameni duhovniceşti“. (“Sensul desăvârşirii 
în monahism“ - Comorile Pustiei, pag. 9). 

Din cele subliniate pe scurt, se înţelege, cred, ce este monahismul 
ortodox în general. Nu ne permite timpul şi spaţiul să facem o prezentare a 
monahismului românesc în toată desfăşurarea sa. Ne vom opri doar la 
situația mănăstirilor din ţară după al doilea război mondial. Intrăm astfel în 
substanța cărții “Biserica Ortodoxă Română sub regimul comunist, 1945- 
1989“ vol. I, din care voi cita. 


În toată ţara, prin 1950, după ce au revenit inventarele la mănăstirile 
din Moldova evacuate din cauza războiului, o situație - referat al D.G.S.P. 
se prezenta astfel: 


„1. În toată țara se află 206 aşezări monahale ortodoxe cu un total de 
5504 vieţuitori călugări, călugăriţe, frați şi surori. 

După felul acestor aşezări în cifre şi procente se prezintă astfel: 

- 79 mănăstiri de monahi (38,64%) cu 967 monahi şi 362 frați 
(23,88%); 

- 70 de schituri de monahi (34,33%) cu 270 monahi şi 95 frați 
(6,57%). 

- 46 mănăstiri de monahii (22,33%) cu 2300 monahii şi 1339 surori 
(65,39%); 

- 11 schituri de monahii (5,34%) cu 120 monahii şi 111 surori 
(4,15%). 

Deci în total 149 aşezări monahale de călugări, ceea ce față de 
numărul total de 206 dă un procent de 72,97% cu 1614 vieţuitori (30,45%) 
şi 57 aşezări monahale de maici (27,67%) cu 3870 vieţuitoare (69,54%). 

2. Felul de viață în mănăstirile şi schiturile ortodoxe este cea de 
obşte, sau cea de sine (ideoritmică) şi aceasta din urmă se practică mai ales 
la cele de maici din Moldova şi Muntenia. După situaţia generală avem: 

- 76 mănăstiri de călugări cu viaţă de obşte, adică 51,00% 

- 3 mănăstiri de călugări cu viaţă ideoritmică, adică 2,01% 

- 36 mănăstiri de călugăriţe cu viaţă ideoritmică, adică 61,40% 

- 11 mănăstiri de călugăriţe cu viaţă de obşte, adică 19,30% 

- 67 schituri de călugări cu viaţă idioritmică, adică 43,62% 

- 3 schituri de călugări cu viaţă de obşte, adică 2,01% 

- 7 schituri de călugărițe cu viaţă de obşte, adică 12,28% 

- 4 schituri de călugăriţe cu viaţă idioritmică, adică 7,02% 

Deci, în total avem 161 de mănăstiri şi schituri de călugări şi 
călugărițe cu viaţă de obşte (78,15%) şi 45 de mănăstiri şi schituri de 
călugări şi călugăriţe cu viaţă idioritmică (21,85%)... 


3. Ca avere, mănăstirile şi schiturile ortodoxe din întreaga ţară 
posedă: 

a) Terenuri agricole, în suprafață totală de circa 18.400 ha, din care: 

- arabil, circa 2300 ha - fâneaţă, circa 3102 ha 

- livezi, circa 280 ha 

- vie, circa 136 ha 

- grădini, circa 152 ha 

- productive, circa 10.747 ha. Din care, M-rea Neamţ, 9.155 ha. 

- bălți, stuf, circa 500 ha 

- neproductive, circa 1171 ha. 


Mănăstirile şi schiturile ortodoxe din ţară, în număr de 99, au fost 
înzestrate prin legea nr. 113/1942 cu modificările din legea nr.851/1944, cu 
21.500 ha pădure, având ca scop prevederile art.3 din sus-menţionata lege 
şi anume: “Venitul realizat să servească la restaurarea clădirilor şi 
monumentelor istorice, înființarea şi întreţinerea diferitelor şcoli, tipografii, 
aziluri, orfelinate, instituţii de asistență socială şi sanitară existente sau care 
se vor înființa, potrivit normelor din Statutul pentru 
Organizarea Bisericii Ortodoxe... 

Începând cu exerciţiul financiar 1947/48, veniturile au fost sistate şi 
tot ce s-a realizat în acel an prin desființarea C.A.P.S. - ului a trecut la 
Ministerul de Finanţe...deoarece legea de înzestrare nu a fost abrogată. 

a) Ca inventar viu, mănăstirile şi schiturile ortodoxe din ţară deţin: 

- 199 cabaline, 
- 745 bovine, 
- 3578 ovine din care 952 numai la mănăstirile Neamţ şi Secu 
cu schiturile lor, 

- 405 porcine, 
- 1945 păsări, 
- 887 stupi albine socotite ca stupină cel puţin 10 stupi. 


Mănăstirile şi schiturile mai mari, cu posibilități mai bune şi cu 
gospodării îngrijite, posedă din toate animalele mai sus. 

În afară de aceasta, mănăstirile mai posedă diferite instalaţii: 

- 2 tipografii (m-rile Neamţ şi Cernica) 1 maşină cu aburi 
(m-rea Neamţ) 

- 7 motoare de energie electrică cu explozii 14 mori ţărăneşti 

- 9 gatere sau fierăstraie pentru lemne 28 cazane ţuică 

- 29 teascuri de vin 

- 13 uscătorii de prune 

- l clositoare 

- 10 maşini de cusut 

- 4 maşini tors din care 1 cu 10 fuse la m-rea Vasiova 

- 2 scărmănâtoare de lână, mici 

b) Subvenţii acordate de Stat. 

Ministerul Cultelor acordă mănăstirilor şi schiturilor ortodoxe din 
țară următoarele sume: 

- salarii: 19.590.168 pentru 875 salariaţi, preoți, diaconi, canonarhi şi 
servitori; 

- nutriment: 478.750 pentru 3550 persoane prev ăzute în acest scop; 
subvenţii: 664.250 lei ce s-au prevăzut în buget ca sumă globală. 

Total lei: 26.733.168 - sumă ce s-a prevăzut în bugetul Ministerului 
Cultelor şi care urmează a se acorda personalului din aşezări monahale. 

c) în mănăstiri se află următoarele ateliere industriale: 

- 28 ateliere de ţesătorie, cu 75 războaie simple şi cu bici şi 6 
războaie mecanice, având ca maestre în această materie 11 
persoane - monahii calificate. 

- 25 ateliere de covoare cu 65 războaie speciale şi cu 13 
maestre calificate. 

- 9 ateliere de tricotaj cu 34 maşini de tricotaj şi cu 4 maestre 
calificate. 

- ] atelier de pictură şi artă decorativă la mănăstirea Văratec, 
cu | maestră călugăriță, la care se mai adaugă încă 5 pictori 
calificați ce se află în alte mănăstiri unde au atelierele lor 
proprii. 

În total 63 ateliere cu 34 maestre calificate. 

Atelierele de mai sus sunt la mănăstirile de maici, unde pe lângă 
maestrele calificate, lucrează şi celălalt personal monahal specializat, încă 
necalificat. Menţionez că aproape tot personalul monahal feminin se ocupă 

mai ales individual, la mănăstirile cu [...] 
In mănăstirile de călugări sunt ateliere mai mici, ce sunt utilizate 
pentru nevoile gospodăriei de obşte. 


Centralizate, aceste ateliere arată următoarea situație: 

- 6 ateliere de fierărie cu 2 maiştri calificați 

- 20 ateliere de lemnărie cu 2 maiştri calificați 

- l atelier de rotărie cu | maistru calificat 

- 5 ateliere de ologărie cu 1| maistru calificat 

- 2 tipografii (Neamţ şi Cernica) cu | maistru calificat 

- 4 ateliere de sculptură 

- l atelier de cruciulițe la M-rea Neamţ Ceea ce în total dau 39 
ateliere cu 7 maeştri calificați. 


Şi la aceste ateliere lucrează pe lângă maeştri calificaţi, şi lucrători 
necalificaţi, dintre monahii sau fraţii ce sunt dați pentru aceste ascultări“. 
(Biserica Ortodoxa Română sub regimul comunist 1945-1955, Vol. 1, pag. 
242-244). 


Am căutat să prezint situația monahismului din punct de vedere 
administrativ, după cum a fost prezentat de organele de securitate din acea 
vreme (1950) când se urmărea insistent să se ştie despre activitatea 
personalului monahal din mănăstiri în vederea luării măsurilor de 
desființare, în continuare voi prezenta situația prezentată de o “Notă 
informativă a D.R.S.P. - Bacău privind organizarea vieţii monahale la 
schitul (mănăstirea) Slatina“: 

“Mănăstirea are o nouă orânduire din septembrie 1949, când 
părintele Cleopa a venit cu 28 călugări din Sihăstria Neamţ. După această 
orânduire se conduc actualmente mănăstirile: Sihla, Sihăstria, Rarău şi 
Râşca. 


PRA VILA 
- Deşteptarea la 5 
- De la 6-8, acatiste (2) la care participă tot soborul. 
- De la 8-10, Liturghia care se face numai de către preotul de rând şi 

cântăreţ, iar obştea la ascultare. 
- Ascultătorii au trecut la lucru, 8-11. 
- La 11 e masa. 
- Timp liber, 11-13. 
- De la 13-18, ascultare. 
- De la 16-17, vecernie cu preot de rând. 

- La 18, cina. 

- La 8 (20), stingerea, prin bătaie de clopot de 7, ori închiderea 
candelelor (camerelor). 

- La 11, Mezonoptica şi Utrenia care ţine până la 2. 

- Odihna, de la 2-5. 


În timpul cât nu sunt slujbe, biserica nu tace. Se citeşte în 
permanenţă Psaltirea, de către călugării de rând. 

Cei care citesc noaptea nu mai merg la Utrenie. 
Duminică seara, marțea seara şi la sărbători mici se fac privegheri până la 
ora |. 

La praznicul împărătesc se fac privegheri toată noaptea, ieşindu-se 
din biserică abia la ora 12 - a doua zi. 

Panahida, în fiecare zi. 

Maslu, în fiecare zi. 


POSTURILE 

Luni, miercuri, vineri, o singură masă pe zi, cu mâncare fără grăsime 
(untdelemn), la ora 15. 

În ultima vineri din fiecare lună se mănâncă după apusul soarelui, 
“post negru“. 

În zilele celelalte se mănâncă de două ori pe zi, mâncare fără carne şi 
grăsime. 

În Postul mare se posteşte prima săptămână complet. Se opreşte chiar 
apa. Dacă cineva nu mai poate răbda cere blagoslovenie (de a mânca). 
Chiar apa peste tot anul nu se bea decât cu blagoslovenie. 

Nu se face absolut nimic decât cu blagoslovenie, nici măcar focul, care se 
face numai cu foc din candelă. 

În celelalte săptămâni ale postului se mănâncă o dată în zi, ori la 
prânz, ori după apusul soarelui, la aprecierea stareţului. 

Celelalte posturi se ţin la fel. La fiecare post se țin 3 zile post negru, 
fără apă, se strânge stomacul cu un brâu. Dacă cineva nu rezistă, mănâncă. 


DISCIPLINA 

Călugării n-au nimic al lor. Hainele sunt de obşte. Nimeni nu are 
bani. Cei care au bani îi dau la stăreție. 
N-au mâncare la chilie. 
Nici mirenii n-au voie să aducă nicidecum carne în mănăstire. 
Nu se ţin găini, porci. 
Nu se mănâncă decât lapte. 
Nu s-a întâmplat nici o indisciplină 
Nu se păstrează nici un contact cu nimeni. 

Mănăstirea are un corp de chilii, n-are voie nimeni să intre acolo. 
Vinerea se face molitfă de mănăstire, fiecare călugăr se mărturiseşte 
săptămânal şi se împărtăşeşte lunar. 
O dată pe lună se face mărturisire obştească, cu post de o zi şi două, 
după care se mărturiseşte şi se împărtăşeşte“ (/dem, pag. 245-247). 


Precizăm că după al doilea război, ca o binecuvântare a lui 
Dumnezeu, a fost rânduit ca patriarh Iustinian Marina. Datorită grijii şi 
responsabilității părinteşti, patriarhul a reuşit ca să organizeze atât de bine 
monahismul încât regimul comunist a trebuit să dispună de diverse 
mijloace josnice ca să compromită monahismul, aducându-i acuzaţii de 
imoralitate, inventând  diversiuni politice, argumentând puieril că 
monahismul este periculos pentru regim. În acest sens, securi ştii au făcut 
note informative, blamând pe cei mai buni monahi, aducându-le acuzația că 
sunt legionari sau partizani ai unor ideologii destab ilizatoare. 

Departamentul Cultelor din acea vreme a propus: 

“1. Să se oprească înfiinţarea de noi mănăstiri şi schituri. 

2. Să se reducă treptat numărul actual al mănăstirilor şi schiturilor, 
prin concentrarea călugărilor, în cadrul acelora care oferă condiții 
corespunzătoare... Unele mănăstiri ar putea fi administrate ca muzee, lăsate 
în grija a 2-3 călugări. 

3. Să se îngusteze baza economică a mănăstirilor - prin reducerea 
volumului de comenzi în cooperativele din mănăstiri şi prin lichidarea 
comenzilor unităților de Stat care dau de lucru... 

4. Să se examineze situația unor categorii de vieţuitori ai mănăstirilor 
şi să se treacă la excluderea celor necorespunzători, fiind folosite fie 
criteriile canonice... 

5. Admisibilitatea în mănăstiri trebuie restrânsă prin aplicarea 
condițiilor din regulament, introducând această condiție... Să se elimine 
dispoziția art. 11 din regulamentul respectiv, potrivit căreia, stareții pot 
primi pentru încercare pe oricine vrea să fie călugăr. Acest drept să fie 
rezervat numai episcopilor. 

6. Să nu fie sfințiți sau preoţi în mănăstiri decât acei călugări care 
îndeplinesc condițiile de studii cerute preoților de mir. 

7. Să se sprijine plasarea în câmpul muncii a acelor călugări care 
doresc să iasă din mănăstiri. 

8. Comitetele executive ale Sfaturilor Populare, şcolile, căminele 
culturale să se ocupe de toate cazurile de plecări ale minorilor la 
mănăstiri, analizând cauzele (orfani, copii prea mulţi la părinți, lipsă de 
orientare etc.), luând măsuri de îndrumare a lor în vederea plasării şi 
calificării într-o meserie. 

9. Să se desfăşoare o muncă de sănătoasă îndrumare şi orientare a 

călugărilor şi călugăriţelor prin reorganizarea programului cursurilor 
şcolilor monahale. 
10. Să se interzică vagabondajul călugărilor, restrângându-se 
ieşirea călugărilor din mănăstiri“ (Jbídem, pag. 318). 


Din nota Departamentului Cultelor de mai sus, se înţelege clar că se 
punea la cale, prin diferite mijloace, desființarea monahismului sau cel 
puţin reducerea personalului şi îngrădirea celor ce doreau să intre în 
monahism, între diferite acuzaţii la adresa B.O.R., aceea de aderenţă la 
legionarism a avut consecinţe diabolice, nefaste. 

N-a trecut mult timp şi Ministerul de Interne a şi propus o serie de 
măsuri în vederea aplicării în practică a următoarelor: 

- “Elementele legionare şi elementele care au avut funcții în aparatul 
de Stat burghezo-moşieresc, care sunt călugări în mănăstiri, la episcopi, 
mitropoliți şi Patriarhie, să fie scoşi din monahism, să li se interzică portul 
hainelor călugăreşti şi să nu li se mai permită întoarcerea în mănăstiri. 

Desființarea Seminariilor monahale şi interzicerea frecventării de 
către călugări şi călugăriţe a Institutului Teologic. 

- Pe viitor intrarea în monahism să se facă numai cu avizul 
împuterniciţilor regionali pentru culte. 

- Interzicerea cu desăvârşire ca pe viitor să se mai înființeze 
mănăstiri şi schituri şi închiderea mănăstirilor şi schiturilor ce au fost 
înființate după 23 august 1944, urmând ca acestora să li se dea destinația 
anterioară, adică de biserici deservite de un preot de mir. 

- Numărul actual de mănăstiri fiind prea mare, să fie redus la 
jumătate, urmând să fie desființate 50% din ele, cuprinzând în numărul 
acesta în special pe cele care sunt în comune şi cele care s-au înființat după 
23 august 1944, urmând ca locaşul bisericii să fie deservit de un preot de 
mir pentru slujbă. Clădirile acestora să fie destinate pentru case de naştere, 
spitale, cluburi, case de odihnă şi şcoli. 

- Terenurile, inventarul agricol şi utilajele acestora să fie predate 
C.A.S.-urilor din jurul acestor mănăstiri. 

- Interzicerea intrării elementelor tinere în mănăstiri, fixându-se 
limita de vârstă de la 50 de ani în sus“. 


(Semnează) 6 oct. 1958 
Ministerul Afacerilor Interne 
General colonel Alexandru Drăghici! 


! Biserica Ortodoxă Română sub regimul comunist, 1945 — 1989, vol. I, p. 331. 

Pentru cititorii noştri, mai puţin cunoscători ai vieții monahale, 
doresc să spun că monahismul românesc, în timpul regimului totalitar a fost 
dur persecutat pentru că, monahismul a păstrat limba, credinţa şi tradiția 
românească din moşi strămoşi. 

Din mănăstiri au ieşit primele şcoli, călugării au fost cei dintâi 
dascăli. Poporul a cinstit Biserica, mănăstirile, aici venea şi-şi găsea alinare 
în necazuri şi încercări... 

Constantin Hrehor: Ar trebui să precizaţi mai în detaliu contextul 
social - politic; de ce această furibundă explozie de răutate, având chipul şi 
asemănarea persecuțiilor romane de până la Constantin cel Mare, față de o 
lume modestă, care şi-a acceptat umilinţa prin cele trei voturi definitorii, 
retrasă în meditaţie şi lucrare a virtuţilor, nepreocupată de violenţă, 
nepericuloasă în cele din urmă? 

Gherasim Putneanul: Mântuitorul a spus că: “unde este cetatea mai 
tare, acolo bate vrăjmaşul mai mult războiul“. Nu-i de mirare de cele 
întâmplate acum, fiindcă în cele trei secole - primele - de creştinism mult 
sânge s-a vărsat din cauza prigonitorilor păgâni care îi fortau pe creştini să 
cinstească pe zei, să le aducă jertfă. Diavolul lucra. Şi acest aspect îl vedem 
în timpul de care vorbim. S-a întrecut pe sine să asuprească pe cei ce şi-au 
închinat toată viața lui Dumnezeu. Acest regim de amară amintire a dorit 
să-L înlocuiască pe Dumnezeu cu omul politic. Câtă minte au avut, atât au 
făcut. Dacă citeşti “Biblia hazlie“ ce au scos-o ateii, îţi dai seama cât de 
reduşi erau la minte. Pagini pline de întrebări fără logică, fără discernământ 
cu privire la existența lumii. 

Se cunoaştea în genere aportul monahismului, şi de aceea cei cu mari 
răspunderi au căutat să-i anihileze activitatea, fără scrupule apelând, spre a 
ieşi în evidență cât mai mult, la metode şi torturări meschine. 

Primele acuzaţii asupra vieţuitorilor din mănăstiri au fost de ordin 
politic, cele mai “strategice“ pentru ca să se ajungă la scopul propus. Dăm 
mai Jos din referatele Securităţii: “Din materialele informative şi de anchetă 
pe care le deţin organele M.A.I. rezultă că încă după primul război mondial 
mănăstirile au constituit puternice focare de activitate legionară, o serie de 
elemente dintre călugări participând activ în organizaţii legionare sprijinind 
şi propagând ideile acestora. Legionarii au găsit întotdeauna sprijin moral şi 
material în cadrul mănăstirilor, s-au folosit de acestea pentru atragerea de 
noi membri şi pentru educarea lor în spirit legionar. Astfel, mănăstirea 
Cernica... este cunoscută ca cel mai puternic centru legionar din mănăstiri... 
Activitatea legionară organizată s-a desfăşurat şi în alte mănăstiri ca: 
Neamţ, unde au activat trei cuiburi legionare... După 23 august 1944 - şi în 
special după reforma agrară -, puterea economică a mănăstirilor a scăzut 
considerabil. Cu toate acestea, majoritatea mănăstirilor continuă să aibă 

averi mari, care constituie sursa principală de existenţă a călugărilor şi 
călugăriţelor... Totalul general al terenurilor pe care le poseda mănăstirile 
ortodoxe din R.P.R. se ridică la aproximativ 6700 ha, dintre care 2200 ha 
teren arabil, 2300 ha fânețe, 170 ha de vii, 220 ha livezi, 140 ha grădini, 
700 ha păduri, 500 ha bălți, 525 ha neproductive. Acest tablou general se 
poate concretiza prin următoarele exemple: Mănăstirea Neamţ, unde sunt 
140 călugări, posedă...263,75 ha pământ, 25 boi, 11 cai, 15 vaci, 47 porci, 
278 oi, 35 stupi de albine, un atelier de fierărie, un atelier de cismărie, unul 
de croitorie şi unul de rotărie; Mănăstirea Agapia, unde sunt 408 călugărițe, 
posedă 116 ha pământ, 30 boi, 8 vaci, 150 de oi, 10 stupi, 5 ateliere 
croitorie, tricotaje, țesătorie, covoare şi rotărie; Mănăstirea Vorona, care are 
20 de călugări, posedă 52 ha pământ, 4 ha vie, 6 boi, | semănătoare, 4 cai, 4 
vaci. 

Asemenea exemple mai sunt la mănăstirile Bistrita, Horezu, 
Sărăcineşti, Stânişoara, Turnu, Tismana, Clocociov, Țigăneşti, Pasărea şi 
altele. 

Mănăstirile ortodoxe sunt dotate cu următoarele instalaţii industriale: 
17 mănăstiri au mori ţărăneşti, 7 mănăstiri au motoare şi dinamuri pentru 
produs energie electrică, 10 mănăstiri au gatere, 30 mănăstiri au 40 teascuri 
de vin, 25 mănăstiri au 23 cazane pentru fabricat ţuică, 20 mănăstiri au 
uscătorii de prune, în 23 mănăstiri se găsesc ateliere de ţesătorie cu 
următorul utilaj: 98 războaie de ţesut sistematice, 363 războaie ţărăneşti şi 
28 maşini auxiliare, 30 mănăstiri au ateliere de covoare cu 143 de războaie 
şi 39 maşini auxiliare, 6 mănăstiri au ateliere de tricotaje cu 73 maşini de 
tricotaj, maşini de tors şi maşini de cusut, 13 mănăstiri au câte un atelier de 
fierărie, 25 mănăstiri au ateliere de tâmplărie, 3 mănăstiri au ateliere de 
dogărie, în mănăstirea Neamţ este un atelier de rotărie şi un atelier de 
tipografie, 7 mănăstiri au ateliere de croitorie, 5 mănăstiri au ateliere de 
pictură, 4 mănăstiri au ateliere de cismărie, 3 mănăstiri au atelier de 
sculptură, iar mănăstirea Antim are un atelier de ceramică şi argintărie, în 
mănăstirile mari sunt organizate 18 cooperative de producție 
meşteşugărească, cu 12 secții în alte mănăstiri mai mici“.? 

Constantin Hrehor: Documentaţia arată o informaţie extraordinară, 
ceea ce presupune o reţea bine pusă la punct. Din care, din păcate nu puteau 
lipsi turnătorii, pândarii, poate unii dintre ei chiar cu față evlavioasă... 
Reţeaua, e bine ştiut, avea în vizor tot ce se întâmplă. Şi în protoierii, în 
parohii şi chiar sus de tot... 

Gherasim Putneanul: Desigur, slugarnicii regimului erau infiltraţi 
peste tot, aveau o activitate intensă. Acuzaţiile de misticism, obscurantism, 
de incitare la ordinea statului ş.a. au umplut închisorile comuniste. Şi nu 


? Ibidem, pp. 321-322. 

puțini clerici şi creştini buni au suferit şi au murit ca martiri în iadul roşu... 
Am ţinut să redau toate aceste date consemnate de Securitate pentru ca să 
se ştie că viețuitorii mănăstirilor au activat corect, nu cum spun unii că în 
mănăstiri se trăieşte fără grijă şi fără muncă. Din contră, mănăstirile au fost 
modele de cultură, de disciplină şi sfințenie. 

Regimul ateu a căutat să stăvilească aceste activități şi a trecut la 
ofensivă imediat, făcând propuneri ferme: “Naţionalizarea şi cedarea unor 
terenuri ale mănăstirilor ar fi trebuit să aibă ca urmare scăderea numărului 
călugărilor. Conducerea Bisericii Ortodoxe însă a reuşit să obțină o bază 
materială nouă (cooperativele meşteşugăreşti din mănăstiri, utilizarea 
călugărilor şi călugăriţelor la atelierele bisericeşti etc.). Nici Ministerul 
Cultelor nu a folosit prilejul ivit pentru a determina Biserica să restrângă 
numărul călugărilor. Baza economică nou creată a devenit ea însăşi 
stimulent de creştere a numărului călugărilor... Folosind acest fenomen, 
conducerea actuală a B.O.R. în loc să-i facă față cu prudenţă, l-a acceptat, 
făcând din problema organizării vieţii monahale una din preocupările cele 
mai de seamă. Această acţiune este “inițiată şi condusă de Patriarh“ (revista 
B.O.R., 1953, pag. 458) care de altfel ține să sublinieze deseori că “Biserica 
noastră are cele mai mari mănăstiri din lumea Bisericii creştine“ (revista 
B.O.R., 1953, pag. 967). În concepţia Patriarhului, mănăstirile trebuie să fie 
“ca un far care luminează în mijlocul mării drumul corăbilor“ (Iustinian, 
“Pilde şi îndemnuri“, pag. 97). El pune accentul pe “organizarea unei vieți 
duhovniceşti temeinice“ în mănăstiri şi pe “rolul de misionari“ al 
călugărilor şi călugăriţelor (Idem, pag. 97). 

Seminariile monahale au ca scop pregătirea unei “elite călugărești“ şi 
organizarea lor (înscrisă şi în Statutul Bisericii), face parte dintr-un plan 
care tinde să redea mănăstirilor “rolul şi rostul lor de odinioară“, (revista 
B.O.R., 1951, pag. 394-395)? Aşa este pârât Patriarhul Iustinian 
Comitetului Central, ca unul ce nu se supune regimului. Şi încă un adaos: 
“Patriarhul a acordat şi acordă o atenţie deosebită cultivării intense a unui 
spirit mistic între călugării şi călugărițele din ţara noastră, prin seminariile 
monahale şi institutele teologice“. 

Dacă până la instalarea actualului Patriarh seminariile monahale erau 
frecventate de circa 90 călugări şi călugărițe, iar institutele teologice de 
numai 3-4 călugări, după aceea, situația s-a schimbat radical, ea 
prezentându-se în momentul de față astfel: 

- La Seminarul monahal Agapia frecventează 53 de călugăriţe; 

- La Seminarul monahal Horezu frecventează 70 de călugăriţe; 

- La Şcoala de cântăreţi bisericeşti Neamţ frecventează 20 de 
călugări. Aceasta înseamnă că numărul călugărilor şi călugărițelor care 


* Ibidem, p. 322. 

frecventează şcolile monahale sau similare lor, este de 143, deci o dată şi 
jumătate față de numărul existent în perioada 1941-1948... Pentru a atrage 
noi elemente în mănăstiri, călugării folosesc fel de fel de metode, în primul 
rând, conducerea mănăstirilor (stareţii) - în marea lor majoritate - elemente 
legionare...La unele mănăstiri sunt călugări care se ocupă special cu 
recrutarea de noi elemente umblând prin satele unde sunt cunoscu ţi, făcând 
propagandă mistică şi îndemnând pe credincioşi să ia calea mănăstirii...Ca 
urmare a acestei situații, după 23 august 1944 numărul aderenţilor la 
călugărie a crescut, s-au înființat şi reînființat mănăstiri... Astfel, în anul 
1920 existau 2300 călugări şi călugăriţe, în anul 1938 existau 154 mănăstiri 
cu 4100 călugări şi călugăriţe, în 1944 numărul era aproximativ acelaşi, în 
1944 au fost 178 mănăstiri cu 5300 călugări şi călugăriţe, iar în momentul 
de faţă sunt 191 de mănăstiri cu 6400 călugări şi călugărite...numărul 
călugărilor a crescut cu 1800, iar după 23 august 1944 în timp de numai 14 
ani (1944-1958), numărul lor a crescut cu 2300“.* 

În Darea de seamă a Securităţii se vede cum s-au ales unii dintre 
călugării cu pregătire teologică care ocupau diferite slujiri în Biserică la 
diferite centre eparhiale şi în conducerea mănăstirilor. Dacă unii din cei 
vizaţi n-au făcut politică, atunci li se punea pe seamă că au ajutat pe 
partizani, primindu-i în casă sau ducându-le hrană acolo unde erau ascunși. 
Dintre cei vizaţi iată câteva nume: “Anania Valeriu Bartolomeu (arestat), 
conducătorul rebeliunii studenţeşti organizate la Cluj în 1946, Hurducaşu 
Natalia, conducătoarea cetățuilor din Turda, Vasilache Vasile Solon - 
chestor în Poliţia legionară, Vasilache Aneta (soţia lui) - conducătoarea 
cetățuilor din Galaţi, Marieta Iordache, conducătoare de cetățui, Bălănescu 
Iov, Munteanu Cecilia, Papacioc Anghel (arestat) şi alţii, foşti poliţişti ca: 
Arsenie Dumitru, Daschievici Vasile, Garaderică Vasile, Litaniuc Vasile, 
Duma Iosif, ori foşti ofițeri: Dorobanţu Nicolae, Coroianu Nicolae, 
Georgescu lustin, Teodorescu Alexandru, zis Sandu Tudor, care a fost 
director al ziarului fascist “Credinţa“... Elementele legionare din mănăstiri, 
de la Episcopii, Mitropolii şi Patriarhie sunt inițiatorii şi organizatorii 
acestei activităţi contrarevoluţionare care îmbracă forme diverse... astfel 
sprijină pe fugarii constituiți în bande contrarevoluționare şi înlesnesc 
legătura cu elementele din afara mănăstirilor. Mănăstirea Sâmbăta... în anii 
1945-1948, este folosită ca loc de întâlnire a legionarilor... Andrei Decebal 
Cornel, Braga Roman, Sultana Petre, Calmuschi Mircea, Calmuschi lon şi 
alţii... Fostul stareţ al schitului Boureni... (Bodoaşcă Vartolomeu) a găzduit 
în 1950-1951... pe soții Hriş care făceau parte din organizaţia subversivă 
“Frontul Patriei“ şi pe conducătorul acesteia, fugarul Mahu Constantin... în 
legătură cu această activitate subversivă, legionarul Braga Roman declara: 


* Ibidem, p. 323. 

“În perioada 1946-1948 activând în organizaţia legionară subversivă din 
cadrul Institutului Teologic din Bucureşti am fost educat să lupt împotriva 
comunismului, iar această educaţie mi-a fost intensificată şi în perioada 
1948-1953 cât am fost deţinut, prin discuțiile ce le-am purtat cu diferiți 
legionari din penitenciarele respective. Astfel, în anul 1953 fiind pus în 
libertate din ura mea faţă de regim m-am hotărât să mă călugăresc, 
considerând că şi astfel voi putea desfăşura activitatea duşmănoasă...am 
participat la meditațiile ţinute în anul 1957 vara, de către starețul Sandu 
Tudor la schitul Rarău... în cadrul adunărilor noastre clandestine Sandu 
Tudor, Mironescu Alexandru, Roman Braga, Arsenie Papacioc şi Antonie 
Plămădeală au abordat probleme cu caracter legionar, s-a arătat că în 
situația de azi... legionarii trebuie să treacă în număr cât mai mare în cadrul 
Bisericii... Materialele obţinute din anchetarea grupului legionar... în frunte 
cu Sandu Tudor dovedesc că legionarii activează în cadrul mănăstirilor... 
reuşind să atragă... elemente din rândul tineretului studios... Anania Valeriu 
Bartolomeu, fost bibliotecar al Patriarhiei...desfăşoară (activităţi) în cadrul 
grupului subversiv condus de Sandu Tudor, a mai desfăşurat activitate 
contrarevoluționară... Anania Valeriu zis Bartolomeu, împreună cu 
călugării legionari Nicolae Veniamin şi Bica Teodor şi cu ştirea 
Mitropolitului Firmilian Marin, în mănăstirile Polovraci şi Tismana...au 
ascuns în anul 1948 pe legionarul Atanasiu Ştefan zis Panică şi pe fostul 
poliţist legionar Făgeţeanu Adrian care erau urmăriţi de organele de Stat. În 
mănăstirea Polovragi aceştia au ascuns...actele personale ale legionarului 
fugar Vasilachi... La mănăstirea Viforâta...a inițiat şi organizat un grup 
duşmănos compus din călugăriţe cărora le-a făcut pregătire legionară şi le-a 
dat instrucțiuni să activeze subversiv...Fiind la Patriarhie... împreună cu 
Benedict Ghiuş au sprijinit moraliceşte şi materialiceşte o serie de 
legionari, printre care şi pe legionarul Radu Gyr după ce a ieşit din 
închisoare“*. 

După ce s-a prezentat referatul cu diferite motive din punct de vedere 
politic, au urmat propunerile care trebuiau puse în practică motivându-se că 
aceşti zişi legionari prezintă un pericol pentru regimul comunist. 
Propunerile le-am consemnat într-o pagină anterioară. 

Constantin Hrehor: Şi furia barbară, iconoclastă s-a declanşat, 
stigmatizând încă o dată Biserica lui Hristos, însângerând cămaşa 
învățătorului cu fiecare ordin de evacuare a mănăstirilor şi îndepărtare a 
“fraților mai mici“, care în drumul spre vetrele lor, ori în neagră pribegie 
deveneau “fericiți prigoniți pentru dreptate“ (Matei 5, 10)... 

Gherasim Putneanul: După cum am spus, propunerile diabolice 
s-au şi aplicat la puţină vreme. 


5 Ibidem, pp. 325-328. 

Securitatea a început a urmări din scurt activitatea B.O.R.; a început 
cu patriarhul Iustinian: “În cursul lunii noiembrie a.c. Patriarhul Iustinian 
Marina a dat dispoziţiuni de a se crea un Muzeu şi o Bibliotecă centrală a 
Patriarhiei Române în Capitală, care să devină publice, încercând a dobândi 
un nou local pentru dezvoltarea învățământului teologic, în imobilul 
mănăstirii Antim, unde a funcționat administraţia patriarhală a dat dispoziţii 
să se creeze Biblioteca centrală a Patriarhiei care să devină publică. 

Gruparea Arhiepiscopiei Bucureştilor cu Administraţia Patriarhală, la 
un loc şi cu Patriarhul lustinian Marina, a fost determinată de următoarele 
considerente: 

a) Pe de o parte ca urmare a unei ambiţii personale de a nu ceda 
unele spaţii disponibile de care dispune B.O.R., Statului nostru, pentru 
satisfacerea nevoilor actuale ale învățământului public. 

b) ... o acţiune provocatoare de a se crea un Muzeu şi o Bibliotecă 
bisericească publică în centrul Capitalei. 

Actualul local al Institutului Teologic din Bucure şti a servit în trecut 
ca local al unei şcoli normale de învățământ. 

Întrucât se părea că el este prea mare numai pentru adăpostirea 
Institutului, a fost adus în acelaşi local şi Seminarul Teologic, care 
funcționase până în 1957 în localul existent la Curtea de Argeş. 

Recent, în scopul de a dobândi un nou local pentru Seminarul 
Teologic din Bucureşti a cerut să i se pună la dispoziţie localul de la fosta 
mănăstire Radu Vodă din capitală, amenințând că dacă nu i se va satisface 
această cerere, se va adresa Justiției, în acest scop a şi dat dispoziții 
avocatului Arhiepiscopiei să pregătească acţiunea juridică necesară... Un 
astfel de muzeu şi bibliotecă teologică publică nu a existat niciodată şi nici 
nu este indicat să se creeze acum, dimpotrivă, deschiderea unei astfel de 
biblioteci ar însemna chiar o provocare... Faţă de situația de mai sus arătată, 
şi ținând cont şi de acţiunile provocatoare ale Patriarhului de a crea un 
Muzeu şi o bibliotecă bisericească publică în centrul Capitalei, cum şi 
aceea de a obţine noi localuri pentru înviorare şi dezvoltarea învăţământului 
teologic, în loc de restrângerea lui, 


PROPUNEM: 

a) Să nu fie redat B.O.R. fostul local din str. Radu Vodă, nr.24, 
pentru folosirea lui în scopul extinderii înv ățământului teologic. 

b) Institutul Teologic din Bucureşti din str. Sfânta Ecaterina nr. 2 să 
fie mutat în spațiul rămas liber de la Mănăstirea Antim, suficient pentru a 
adăposti aceste instituţii. 

c) În cadrul mănăstirii Plumbuita din Bucureşti unde au mai rămas 
câțiva călugări şi foarte puţine instituții pentru nişte ateliere în lichidare, să 
fie mutat Seminarul Teologic ce funcționează în localul Institutului 

Teologic, existând un spaţiu suficient pentru acest seminar. De altfel, în 
acest local a mai funcționat în 1948-1950 o Şcoală de cântăreți şi apoi un 
Seminar monahal... 

Menţionăm că s-au făcut calcule de către Departamentul Cultelor 
pentru aprecierea capacităţii locative de la mănăstirile Antim şi Plumbuita 
şi aceste calcule arată posibilitatea adăpostirii în respectivele clădiri în 
condiţii corespunzătoare a Institutului Teologic şi a Seminarului. 

Prin eliberarea clădirii în care funcționează Institutul Teologic în 
prezent ca o necesitate reală invocată de Sfatul Popular al Capitalei, aceasta 
ar putea fi folosită pentru satisfacerea nevoilor actuale ale învățământului 
public. 

Totodată, reliefăm faptul că, printr-o singură măsură deplin 
justificată de nevoile Bisericii prin adâpostirea a două instituţii bisericeşti 
ar duce la închiderea a două mănăstiri propriu-zise: Antim şi Plumbuita... 
Or, în împrejurările date închiderea mănăstirilor Antim şi Plumbuita ar 
însemna o replică indirectă la acţiunea provocatoare de sporire a numărului 
de mănăstiri în Capitală inițiată acum câţiva ani de Patriarh. 

d) întrucât este necesară în prezent restrângerea şi a activității 
atelierelor mănăstireşti... socotim că prilejul oferit de chestiunea locală 
pentru şcolile teologice poate fi folosită şi pentru închiderea atelierelor 
adăpostite în prezent de Schitul Maicilor... Prin aceste măsuri simultane 
s-ar închide totodată o a treia mănăstire din Capitală, prin prilejul oferit de 
împrejurările favorabile şi convorbirile din punct de vedere politic, 
determinate chiar din iniţiativa organizării bisericeşti“* 

Ministrul Afacerilor Interne, 
Gen. Col. Alexandru Drăghici 


Din referatele făcute de Departamentul Cultelor şi ale Ministerului 
de Interne se vede clar ce se punea la cale în privința desființării 
mănăstirilor. O rezoluţie a acestui minister indica: “Desființarea schiturilor 
Viforâta şi Rarău”. 

Tot acum s-a dispus întocmirea unor tabele “conform sarcinilor 
trasate de tov. Ministru Pintilie la Conferinţa de la Bucureşti“ care cuprinde 
rubricile: 

1. Numărul curent; 

2. Numele şi Prenumele; 

3. Datele de stare civilă - locul şi data naşterii, numele părinților, 
căsătorit, copii etc.; 

4. Parohia la care funcționează; 

5. Funcţia în cadrul cultului; 


6 Ibidem, p. 339. 
7 Ibidem, p. 343. 

6. Domiciliul - comuna, judeţul, strada, numărul; 
7. Starea materială; 
8. Originea socială; 
9. Apartenența politică - în trecut şi prezent; 
10. Manifestările şi acțiunile ostile - concret; 
11. Observaţii; 
Dată fiind importanţa lucrării, veţi depune o deosebită atenţie în 
executarea ei. Nu se admite nici o depăşire a termenului fixat“.5 
Lt. Colonel de securitate, 


N.V. Pandelea 


Paralel cu aceste tabele prevăzute pentru preoţii de mir, s-au făcut 
trei feluri de liste pentru personalul monahal. Listele au fost puse în 
practică înainte de decretul 410 din septembrie 1959. 

Prima listă a fost pusă în acţiune înainte de Paşti, în 1959. Cei mai 
buni intelectuali ai monahismului au fost trecuţi pe listă. Eram la M-rea 
Neamţ şi-mi amintesc cum au fost anunţaţi fraţii Vasilache, Victor Ojog, 
Teofil Boghian, Dionisie Udiştean, Antonie Plămădeală, Petroniu Tănase 
etc, din Mitropolia Moldovei, înscrişi pe prima listă, şi din toate eparhiile 
B.O.R câte v-or mai fi fost! 

Pentru ceilalți monahi și monahii, s-a pregătit Decretul 410/1959 
publicat în Buletinul Oficial al Marii Adunări Naţionale a R.P.R., nr. 28 / 
19 XI 1959. lată cuprinsul: 

“Art. | - Decretul nr. 177 din 4 august 1948, pentru regimul general 
al cultelor religioase se modifică după cum urmează: 

După art. 1 se introduce art. 7 având următorul cuprins: 

Art. 7 - Monahismul poate funcționa numai în mănăstiri autorizate 
ale cultelor legal recunoscute. Autorizarea de funcționare a mănăstirilor se 
dă de către Departamentul Cultelor. 

Absolvenţii şcolilor de pregătire a clerului pot intra în monahism la 
orice vârstă dacă au satisfăcut serviciul militar. 

Alte persoane pot fi admise în monahism numai dacă au împlinit 
vârsta de 55 de ani, bărbaţii, şi de 50 de ani femeile, dacă renunţă la salariu 
sau la pensie de la stat, dacă nu sunt căsătorite şi dacă nu au obligaţii deja 
stabilite pe baza Codului familiei. 

În cazurile când exercitarea cultului o reclamă, Departamentul 
Cultelor va putea autoriza pe unii monahi să ocupe funcții bisericeşti şi să 
primească salariul cuvenit. 

Dispoziţiile de mai sus se aplică și mănăstirilor şi monahilor 
existenti“ 


8 Ibidem, p. 344. 

Este prea bine ştiut că cei mai mulți monahi şi monahii erau până la 
vârstele de 50 şi 55 de ani. Diabolicul decret a fost în aşa fel întocmit încât 
cei mai mulți vieţuitori să părăsească mănăstirile. S-a avut în vedere 
desfiinţarea Seminariilor monahale, ca elevii şi elevele să plece acasă. 

În acea vreme, circulau în rândurile monahilor şi monahiilor reguli 
de viaţă monahicească, precum: 

1. A iubi pe Dumnezeu cu toată inima, ca pe Tatăl şi a te teme de El. 

2. A mărturisi această iubire prin îndeplinirea tuturor poruncilor Lui. 

3. A face bine întru toate aproapelui pentru Dumnezeu. 

4. A te lepăda de sine-ţi prin tăierea voii tale şi supunerea ei voinței 
lui Dumnezeu şi a celor mai mari. 

5. A dezrădăcina răul atât din sine-ți cât şi din alţii. 

6. A sădi evlavia evanghelică atât în sine-ți cât şi în alții prin 
ascultarea şi citirea cu osârdie a cuvântului lui Dumnezeu şi prin pocăință 
până la lacrimi, cu cucernicie în vederea împărtăşirii cu Sfintele Taine. 


Iată ce se cuvine monahului a face în chilie: 
1. A iubi, în chilia sa, singurătatea în linişte tăcută şi de folos îndeletnicire. 
2. A avea pe Dumnezeu pururea înaintea ochilor, cugetând că El toate le 
vede şi toate le ştie. 
3. A întrezări ispitele vrăjmaşului diavol şi a le sta împotrivă cu rugăciunea 
fără lenevire. 
4. A face rugăciune cu umilinţă şi cu lacrimi până la încălzirea sufletului. 
5. A se îndeletnici cu citirea cărților bune şi cu tot lucrul cel de folos. 
6. A suspina după fericirea veşnică 
7. A se antrena în rugăciune şi facerea canonului călugăresc. 


Şi cum se cuvine monahului a se purta în afară de chilie: 
1. Cu toată stăruința a-şi păzi şi îngrădi simţurile, mai ales vederea şi auzul. 
2. A nu da nici o atenţie lucrurilor deşarte şi noutăţilor nefolositoare. 
3. Degrabă după săvârşirea (isprăvirea) celor trebuincioase, a se întoarce în 
chilie. 
4. A păzi între toate cinstirea monahicească şi buna cuviință. 
5. În caz de vorbire cu alţii, a discuta numai despre lucruri duhovniceşti. 
6. A nu cerceta (critica) greşelile aproapelui. 


Şi ce se cuvine monahului a păzi în rugăciune: 
1. Mai întâi a-şi pregăti mintea, închipuindu-şi întru sine mărirea lui 
Dumnezeu şi nimicnicia omului. 
2. A izgoni apoi din inimă toate cugetele lumești şi trupeşti. 
3. A se aşeza pe sine în fața lui Dumnezeu cu adâncă smerenie şi cu 

cucernicie. 

4. A sta neclintit în stare de rugăciune 

5. A se ruga cu duhul şi cu adevărul, adică cu smerenie, cu zdrobire de 
inimă, cu înțelegere şi atenţie. 

6. A se păzi de împrăştierea gândurilor 

7. A suspina pentru greşelile sale şi nevrednicia sa. 


Dar şi ce se cuvine monahului a păzi la trapeză: 
1. A păzi cu stăruinţă tăcerea. 
2. A nu alege loc de şedere mai sus. 
3. A mânca şi a bea cu înfrânare. 
4. A se păzi să nu cârtească asupra mâncării, aducându-și aminte de fierea 
şi de oţetul dat Domnului, Celui pentru noi răstignit. 
5. A asculta cu luare aminte citirea folositoare de suflet şi prin aceasta mai 
ales a sătura sufletul de hrana duhovnicească. 


Apoi ce se cuvine monahului a face în timpul dimineţii: 
1. A se scula fără întârziere, la vremea hotărâtă. 
2. Degrabă după aceea a se înfăţişa lui Dumnezeu, spre a sluji Lui cu 
rugăciune şi plecarea genunchilor (canonul călugăresc). 
3. A-i mulţumi pentru paza din timpul nopţii (rugăciunile dimineţii). 
4. Începuturile zilei, sau primele gânduri îndreptate către Dumnezeu. 
5. A socoti despre scopurile cele bune, spre trecerea zilei cu plăcerea lui 
Dumnezeu. 
6. A cere cu osârdie, pentru împlinirea lor, ajutor şi har de la Dumnezeu. 


Ce se cuvine monahului a face mergând spre somn? 
1. A-şi închipui în mintea sa, că somnul şi aşternutul nu sunt altceva decât 
moartea şi mormântul. 
2. A cerceta conştiinţa şi de-a făcut în zi ceva viclean, a aduce pocăință cu 
hotărâre de îndreptare. 
3. A se ruga cu osârdie pentru a se învrednici să petreacă noaptea fără de 
păcat şi fără bântuială. 
4. După aceea, lui Dumnezeu şi îngerului păzitor încredinţându-se a se 
deda somnului. 
5. A se păzi în aşternut de gândurile cele rele şi de uneltirile vrăjmaşului. 
6. De câte ori se va întâmpla să se trezească, cu suspin şi rugăciune la 
Dumnezeu să alerge. 
7. Peste măsură, în aşternut, să nu zăbovească. 


Ce se cuvine monahului a păzi la mărturisire? 
1. Mai întâi, stăruitor a cerceta conştiinţa. 

2. Cu durere apoi să se tânguiască pentru greşelile sale. 
3. A mărturisi deplin şi sincer păcatele. 
4. A hotărâ îndreptarea vieţii, cugetând a se feri pe viitor şi de cele mai 
mici greşeli. 
5. A primi cu bucurie epitimia (canonul) de la duhovnic sau singur, cu 
sufletul lui, a-şi pune asupră-şi canon pentru păcate (dar cu blagoslovenia 
duhovnicului). 


Ce trebuie să țină seama la cercetarea conştiinţei? 
1. Călcarea făgăduințelor date la botez, cu lepădarea de toate lucrurile 
diavoleşti. 
2. Călcarea făgăduințelor date la călugărie despre curăţie, înfrânare, 
ascultare, sărăcie şi răbdare în tot necazul şi îmbulzeala. 
3. Abaterea de la buna cuviință călugărească, aducând sminteală pentru 
alții. 
4. Neprimirea cutrelor viclene şi poftelor celor rele - neîncetat năvălitoare. 
5. Neîmpărtăşirea gândului în timpul doxologiei dumnezeie şti (lipsa de 
atenție). 
6. Îndrăzneala limbii prin cârtire, grăirea de rău şi osândire. 
7. Nesupunerea la poruncile stareţului şi neîngrijorarea de datorie 
(ascultare). 


Ce se cuvine călugărului să facă înainte - Sf. Liturghie - şi în timpul 
Liturghiei dacă este ieromonah 

1. Mai întâi a curați conştiinţa pentru pocăință. 
2. A se păzi apoi cu înfrânare şi rugăciune pentru vrednica lucrare a celor 
sfinte. 
3. A se apropia de sfânta slujbă cu zdrobire de inimă şi cuget smerit. 
4. A aduce jertfa cea fără de sânge cu evlavia cuvenită, pentru sine şi pentru 
popor. 
5. A se împărtăşi cu frică şi cu credință, aducându-și aminte de cuvintele 
mai înainte rostite: “Sfintele Sfinților“. 
6. A pleca cu mulțumire de la sfânta slujire (a Sf. Liturghii). 


Ce se cuvine ieromonahului a face după Liturghie? 

1. A mulțumi lui Dumnezeu pentru liturghisire, ca pentru cea mai mare 

binefacere primită de la EI. 

2. A cugeta cu lăuntrică osârdie ca să slujească lui Dumnezeu totdeauna. 

3. A suspina după fericirea veşnică. 

4. A se păzi stăruitor de tot lucrul şi cuvântul stricător de suflete, cum şi de 

toate pornirile păcătoase. 

5. A stărui ca mai departe să viețuiască fără de prihană şi să slujească 

marelui Dumnezeu, Făcătorul de bine al său. 


Toate aceste reguli de viață călugărească erau învăţate la Seminare şi 
în mănăstiri de tinerii începători. Era o armonie de nedescris, o pace 
sufletească intensă atât în mănăstiri cât şi în seminariile de monahi şi 
monahii, cum nu mai e astăzi. 

Pentru a exemplifica, concret, voi prezenta câteva versuri închinate 
de o fiică duhovnicească duhovnicului ei: 


La Slatina în mănăstire 
Bat clopotele peste an, 
E marea zi de sărbătoare 
A sfântului Emilian 


Miăicuţele, cu glasuri blânde 
Măreţe imnuri înălțăm, 
Pentru al nostru bun părinte 
Cu duioşie ne rugăm. 


Apleacă-ţi, Doamne- a Ta privire 
Şi peste al nostru bun păstor, 

Şi cu a Ta milostivire 

Fă-i sufletul nemuritor... 


La Seminar, maicile eleve trăiau clipe de neuitat exprimându-le prin 
diferite însemnări pe cărți ori caiete, inscripții care astăzi au valoare 
sentimentală, emoţionantă. 

Nu pentru valoarea literară, ci pentru sinceritate şi puritate inserez un 
astfel de text: 


Prea Cuvioasă Maică Directoare, 

Este greu momentul pe care noi îl trăim acum, momentul despărțirii 
formale de şcoală dar nu a despărțirii sufleteşti. 

Nu există nimic mai fericit în viața de şcoală decât legătura 
sufletească dintre ucenici şi dascălul său. În clipele acestea se răscolesc 
fapte, atitudini, idealuri şi realizări. 

Depanând firul celor 5 ani de şcoală v-am găsit întotdeauna lângă noi 
în biserică, în clase, la atelier, la câmp. Idealul P.C. Voastre a fost să ne 
formaţi atât oameni de cultură cât şi oameni morali cu stăpânire de sine. 

Prin învăţăturile practice date, ați căutat să fim călugăriţe adevărate, 
conştiente de numele pe care îl purtăm; ne-aţi învăţat să fim serioase în 
vorbire şi-n purtare, serioase în ținută, în îmbrăcăminte. Ne-aţi învăţat că 

ştiinţa mântuirii se câştigă nu prin nelucrare ci prin sârguință şi osteneală. 
Ne-aţi îndemnat să armonizăm învăţătura cu purtarea noastră. Nu arareori 
ne spuneați “ţineţi minte ce vă spun: Dacă nu veți avea o purtare frumoasă, 
zadarnică vă este învăţătura pe care o primiţi în şcoală“. Ne-aţi povăţuit la 
munca perseverentă, nu atât prin cuvinte cât mai mult prin exemplul 
propriu. Pe lângă acestea aţi căutat să ne daţi deosebite prilejuri de bucurii 
duhovniceşti. 

O serbare frumoasă, participarea noastră la şedinţe cu soborul, o 
primire oficială sau vizite făcute împreună la Sihla, la Agapia Veche sau 
Văratec au lăsat în sufletele noastre bucurii şi amintiri neşterse. Dar repet, 
în orice moment, cu orice ocazie, ați căutat să ne zidiți sufleteşte, să ne 
formaţi călugăriţe cu deplină legitimaţie în fața celor iscoditori. “Fiţi 
demne, fiți cinstite!““, acestea le-am auzit adeseori. Nu întotdeauna am 
înțeles dorința P.C.Voastre. Mărturisim că n-am putut întotdeauna 
corespunde dorințelor P.C. Voastre. Viaţa de fiecare zi, cu necazurile ei 
mărunte şi cu înclinările noastre, ne-a tras nu arareori în jos. Lucru ce l-ați 
constatat şi Prea Cuvioşia Voastră la fiecare pas. În privinţa aceasta, ne dați 
voie să zicem şi noi ca Sf. Ap. Pavel, de voit, voim binele dar nu-l lucrăm 
“căci nu facem binele pe care-l voim, ci răul pe care nu-l voim“. 

Vă rugăm cu smerenie să ne iertați şi totodată să fiți încredinţată că 
munca Prea Cuv. Voastre nu va fi zadarnică. 

Ceea ce ați semănat a început să încolţească şi va rodi treptat. 

Încă vă rugăm să aveţi în vedere cuvintele Sf. Ap. Pavel, “cel ce 
seamănă, întru nădejde să semene, ca să ia roadă timpurie sau târzie“. 

De aceea, dacă noi nu v-am arătat destulă înţelegere, să nu credeţi că 
am făcut-o din rea voință ci mai degrabă să ţineţi seama că am fost copii în 
cugetări şi fiecare cu specificul ei de privire a lucrurilor, unele dintre noi 
mai greu ne-am putut acomoda mediului de viaţă în Seminar. 

Regretăm mult că n-am dat de la început curs dorințelor C. Voastre şi 
scopului Seminarului în genere. Vedem că zilele au trecut repede, lăsându- 
ne doar parfumul cărților şi nectarul sfaturilor duhovnicești. 

Timpul de 5 ani petrecuţi sub ocrotirea C. Voastre a săpat în sufletele 
noastre vii amintiri, care vor reflecta lumina în calea vieţii noastre. 

În mijlocul nostru aţi fost oricând; v-am iubit şi vă iubim deşi iubirea 
noastră a fost până acum încă ascunsă sub haina timidităţii noastre. 

Astăzi ne-am luat îndrăzneala să vă mărturisim, noi, desluşit 
dragostea noastră, recunoştinţa noastră, mulțumirile noastre. Aţi fost pentru 
noi o adevărată mamă duhovnicească care mustră cu iubire, povăţuieşte cu 
blândeţe şi dă copiilor medicamentul spiritual când este nevoie. 

Rămâneţi pentru noi, nu albina siciliană de altădată a lui Clement 
Alexandrinul, ci albina duhovnicească care ați adunat nectarul duhovniciei 
şi din care ne-ați împărtăşit şi nouă hrană sufletească. 

Dumnezeu vă va răsplăti osteneala şi sârguinţa C. Voastre. În plus, 
veţi avea şi mulțumirea sufletească pentru că ați lucrat pentru ridicarea 
altora. 

Noi vă admirăm seriozitatea C. Voastre, demnitatea şi spiritul de 
jertfă pentru toţi. Cuvintele noastre sunt slabe ca să exprimăm mulţumirile 
cuvenite şi cel mai mare act de mulțumire ce-l putem face în acest moment 
este rugăciunea noastră din inimă prin care rugăm pe Dumnezeu să vă 
dăruiască bucuria mântuirii şi să vă întărească cu darul Său şi să vă dea 
îndoite puteri de muncă, pace şi sănătate, ani mulți fericiți!“ 


S-ar putea obiecta că nu-şi găseşte nici un rost un asemenea cuvânt 
aici. Accentul aici se pune pe viaţa duhovnicească. O absolventă obişnuită 
se gândeşte la o facultate şi la o familie, pe când o maică absolventă se 
gândeşte la o viață duhovnicească, cât mai mult să placă lui Dumnezeu. Sf. 
Ap. Pavel chiar spune, când dă sfaturi pentru tineri în legătură cu căsătoria: 
“femeia măritată caută să fie plăcută bărbatului, pe când fecioara 
(călugăriţa) caută cu totul să placă lui Hristos“. De aceea, monahii şi 
monahiile care au urmat seminariile au altă concepţie de viață decât 
mirenii. 

Am căutat să redau acest cuvânt de despărțire de profesori, fiindcă 
m-am regăsit aici şi eu. Am absolvit Seminarul teologic superior la Neamţ, 
unde am avut profesori distinşi, dascăli, ierarhi şi părinți trăitori cu 
adevărat, veşnic vrednici de pomenire: arhim. Benedict Ghiuş, arhim. 
Nicodim Sachelarie, arhim. Sofian Boghiu, protos. Petroniu Tănase, arhim. 
Ghenadie Niţoiu, fratele Andrei Scrima ş.a. 

Aceleaşi bucurii le-am avut şi eu cu prilejul unor excursii făcute în 
timpul Seminarului la mănăstirile Agapia, Râşca, Durău-Ceahlău. Ultima, a 
fost cea mai interesantă, pe Ceahlău, cu părinții profesori în frunte cu P.S. 
Episcop Pavel Şarpe, îmi amintesc că am plecat spre Ceahlău seara; la 
răsăritul soarelui eram pe vârful muntelui, privind răsăritul, moment ce nu 
poate fi uitat niciodată, îmi amintesc de asemeni de excursia făcută cu 
părinții Petroniu Tănase şi Arsenie Papacioc pe muntele de la Sihla, la râpa 
lui Coroi. Dar câte n-ar fi de spus în legătură cu viaţa de elev? Rămân toate 
acestea în urmă, şi pe măsură ce anii trec, se uită, şi aşa ne despărțim în 
cele din urmă de tot ce ne-am legat aici în viață. Ne mai bucurăm doar când 
găsim înscrise anumite momente din viaţa noastră sau a celor apropiaţi 
nouă. Am la îndemână o astfel de însemnare făcută de o vieţuitoare ce a 
primit tunderea în monahism la vârsta de 22 de ani, înainte de decretul 410 
/ 1959, intitulată “Un moment din viața mea“: 


“În seara zilei de 18 august, când luna lumina ca un glob de aur pe 
bolta albastră a cerului, atât era de frumos, încât totul era vrăjit de lună. 

În acest minunat timp, Dumnezeu, care este stăpân peste tot 
Universul, se coboară cu pacea Lui sfântă şi în simpla mea mănăstire 
Războieni, unde eu mi-am aplecat pentru prima dată genunchii fragezi ai 
copilăriei mele şi viața I-am dat-o lui lisus pe care-L iubeam atât de mult. 

După 6 ani de ascultare în mănăstire, am luat din mâinile lui Hristos 
chipul îngeresc, eu fiind în etate de 22 de ani şi elevă la Seminarul Teologic 
din M-rea Agapia, în anul IV - 1956. Acest act a fost atât de impresionant 
pentru mine încât şi măduva din oase s-a cutremurat în fața naşului meu, 
Prea Cuv. Părinte Exarh Partenie Buşcucel, care în acest timp preînchipuia 
pe lisus Hristos... 

Astfel a fost călugăria mea, învrednicindu-mă Dumnezeu ca maica 
pe care am iubit-o eu, de când am început a cunoaşte lumea, să mă ia sub 
mantia sfinției ei, împreună cu sora mea de călugărie, Silvestra. 

O! câtă fericire să fu mireasa unui Mire veşnic, a unui Mire spiritual, 
această fericire cu nimic nu se poate compara aici pe pământ, nu se poate 
pipăi, ea este numai în inima care înţelege ce este bucuria călugărilor şi 
dulceaţa preoților. 

O! câtă fericire am gustat în noaptea de după călugărie; citeam în 
natură ca într-o carte mare, având lumânare luna şi stelele, vedeam atâta 
înțelepciune şi atâta bunătate în Dumnezeu! Mă vedeam pe mine însămi,; ce 
sunt? Pământ şi altceva nimic mai mult. Pentru toate acestea nu sunt 
vrednică să ridic ochii trupului la înălțimea cerului, dar atât voi spune din 
inimă cu nevrednicele buze: Doamne, ajută-mi să îndeplinesc tot ce am 
făgăduit în faţa lui Hristos şi lasă-mă, Iisuse, să stau la picioarele Tale toată 
viaţa mea. Doamne, de acum înainte să mă ajuţi să fiu alt om, ca haina 
călugăriei, albă, să nu o murdăresc. Doamne Iisuse, dă-mi lacrimi ca în 
fiecare zi din viața mea să-i spăl picioarele Tale însângerate de păcatele 
mele, că proorocul David spune: “în păcate m-am născut şi în păcate am 
crescut“. Doamne, dă-mi înger să mă păzească şi să mă scoale la rugăciune, 
că fără ajutorul Tău sunt ca un copil care de abia se învaţă a merge şi cade 
tot în acelaşi loc, că Tu Doamne ai spus: “fără de Mine nu puteţi face 
NIMIC“. 

Am scris aceste rânduri ca nu cumva să uit în învălmăşeala acestei 
vieţi de jugul lui Hristos pe care l-am luat. 

Monahia Evelina Tănase 
(18 august 1956) Sf. Mănăstire Războieni“ 


Sensul acestei scrisori va fi înţeles mai târziu când se va ajunge la 
tânguirea monahilor şi a monahiilor, exprimată liric. 
În consemnările maicii Evelina mai găsim extrase cuvinte de folos de 
la Sfinții Părinţi, ca acestea: “Ce cum deobşte se cuvine fiecărui monah a 
păzi? 

1. Mintea - de gânduri viclene. 

2. Inima - de poftele rele şi de înălţata trufie. 

3. Vederea - de înşelăciunile lumeşti. 

4. Auzul - de vorbe deşarte, gura de a râde şi mai cu seamă de a 
vorbi cele de ocară (de a cleveti) asupra aproapelui. 

5. Limba - de osândire şi cârtire. 

6. Pântecele - de bucate alese şi de prisosinta băuturi lor (a se feri). 

7. A se păzi cu totul pe sine de trândăvire şi de convorbire, mai ales 
cu feţe femeiești (şi invers). 

8. Peste toate acestea, a păzi desăvârşită smerenie înaintea lui 
Dumnezeu, blândeţe, lepădarea de agonisire sau sărăcia de bună voie, 
trezirea minții şi curăția trupului, nerăutatea, pacea şi iubirea de frați.“ 

Mai găsim şi alte învățături pe care nu-mi permite spațiul să le scriu, 
ci doar capitolele - care sunt îndatoririle monahului îndeobşte către frați? 

- Care sunt îndatoririle monahilor către stareţ (stareță)? 

- Care sunt pentru monah mijloacele, spre împlinirea făgăduinţelor 
date înaintea lui Dumnezeu şi a Bisericii? 

- Care sunt tămăduirile împotriva păcatelor şi mijloacele de îngrădire 
pentru a nu cădea în ele? 

- Despre ce se cuvine monahului neîncetat a-şi aduce aminte ca să 
nu-şi primejduiască viața duhovnicească ? 

- Ce se cuvine monahului a face ca să câştige linişte şi pace 
sufletească? 

- Care sunt mijloacele pentru monah spre câştigarea sfinţeniei, după 
măsura neputințelor omeneşti? 

- Care sunt mijloacele şi semnele pentru atingerea desăvârşirii 
monahiceşti?“ 

La toate aceste întrebări sunt arătate şi răspunsurile cuvenite. 


Constantin Hrehor: Sigur, fenomenul care poate ocupa un loc 
separat în istoria Bisericii Ortodoxe Româneşti - aproape ignorat, din nu 
ştiu ce motive - sigur înscrie în calendarul momentului numeroase victime, 
în vedere avem întregul cuprins al ţării; aici, pe parcursul acestui dialog, 
P.S. Voastră Vă referiţi la anumite vetre de spiritualitate... 

Gherasim Putneanul: Fenomenul de care este vorba în discuţia 
noastră este, cum am mai accentuat, izgonirea monahilor şi desfiinţarea 
mănăstirilor. Observațiile mele pun în evidenţă faptul că regimul comunist 
a uzat de studii serioase pentru a ajunge a pune în practică satanicul său 
plan. Mai întâi s-a căutat compromiterea unor persoane, care au fost expuse 
unor acuzaţii politice, iar dacă nu se reuşea astfel, se inventau pricini de 
imoralitate sau că monahii ar fi bigoți. Forţele Securităţii s-au infiltrat în 
toate mănăstirile din ţară şi în felul acesta au putut cunoaşte ce se petrece în 

mănăstiri şi, unde se constata că monahii îşi văd de treabă, aceştia erau 
socotiți mistici şi periculoşi pentru ţară. Aşa s-au pregătit mai întâi listele şi 
apoi decretul 410, formulat astfel: “prin completarea Decretului nr. 177 din 
4 august 1948, pentru regimul general al cultelor religioase. 

“Prezidiul Marii Adunări Naţionale a Republici Populare Române 
decretează: 

Art. | - Decretul nr. 177 din 4 august 1948 pentru regimul general al 
Cultelor religioase se modifică după cum urmează: 

După art. 7 se introduce art. 7 având următorul cuprins: 

Art. 7 - Monahismul poate funcționa numai în mănăstiri autorizate 
ale cultelor legal recunoscute. Autorizarea de funcționare a mănăstirilor se 
dă de către Departamentul Cultelor. 

Absolvenţii şcolilor de pregătire a clerului pot intra în monahism la 
orice vârstă dacă au satisfacu serviciul militar. Alte persoane pot fi admise 
îi monahism numai dacă au împlinit vârsta de 55 de an bărbaţii şi de 50 de 
ani, femeile, dacă renunţă la salariul sau la pensia de la stat, dacă nu sunt 
căsătorite şi dacă nu au obligaţii deja stabilite pe baza Codului Familiei. 

În cazurile când exercitarea cultului o reclamă, Departamentul 
Cultelor va putea autoriza pe unii monahi să ocupe funcții bisericeşti şi să 
primească salariul cuvenit. 

Dispoziţiile de mai sus se aplică şi mănăstirilor sau monahilor 
existenți.“ 


Câtă perfidie la legiuitorii ce au formulat acest decret! Toate 
mănăstirile funcționau legal, cum s-a putut spune că pot funcționa numai 
dacă au autorizație de la Departamentul Cultelor? Nu îndrăzneau cârmacii 
să spună că se desființează unele mănăstiri, chiar din cele importante ca 
Putna, Vorona ori Bistriţa din Moldova, sau Bogdana din Eparhia 
Romanului. În ceea ce priveşte personalul monahal, iarăşi viclenie: acele 
condiţii de intrare în monahism, acceptate, vizau de fapt alungarea, 
scoaterea din mănăstiri a personalului monahal; călugării până la vârsta de 
55 de ani şi călugărițele până la vârsta de 50 de ani, dați afară. Orice om cu 
mintea sănătoasă poate să gândească, ce puteau să facă aceşti oameni la 
vârsta de 55 de ani şi respectiv 50 de ani, când ei au terminat cu familia, cu 
starea materială etc.? A mai fost oarecând un decret, în timpul lui 
Alexandru loan Cuza, dar acesta a oprit intrarea în mănăstiri, nu a hotărât şi 
scoaterea din mănăstiri... 

Când se credea că monahismul a atins cele mai înalte cote de viață 
duhovnicească, mai ales în seminariile monahale, unde se pregăteau tinerii, 
tocmai atunci a apărut dezastrul ce a declanşat râuri de lacrimi în întreaga 
ţară, fapt concretizat în sute de poezii, în care îşi vărsau durerea, suspinul şi 
plânsul neîncetat după mănăstirile părăsite mulți vieţuitori sublimaţi de 

anonimat. lată o poezie ce numără 95 de strofe intitulată: 
Suspinul unei Sihăstrii 


“De ce eşti tristă Sihăstrice, 
De ce eşti tristă şi pustie, 
De ce plâng clopotele tale 
Aşa de triste şi cu jale? 


De ce plâng codrii-n depărtare, 
De ce sunt munţii-n întristare, 

Şi brazii de ce plâng mereu 

Suind spre cer, spre Dumnezeu?... 


O! nu mă întreba, străine, 

De ce plâng toate pentru mine. 
Să-ţi povestească fiii mei, 

De ce plâng jalnic eu cu ei! 


Că am avut atâţia fu, 

Ce i-am crescut de mici copii, 
Și ca o mamă i-am iubit, 

Şi lui Hristos i-am dăruit. 


Când au venit din lumea mare 
Eu i-am iubit pe fiecare, 

Pe cei flămânzi i-am pus la masă, 
Pe cei străini i-am dus în casă... 


Se vede din cuvinte durerea sufletească care i-a cuprins pe cei care 
trebuiau să părăsească mănăstirea, cât şi a celor rămaşi, bătrâni, 
neputincioşi, fără sprijin... 


...Eu plâng şi nu mă pot opri 
Şi simt că ne vom despărți 
Şi ştiu că lumea-i tare rea 

Şi mulți în tină vor cădea, 


De aceea sunt nemângâiată, 

Că nu ne-om mai vedea vreodată, 
Voi veţi muri în pribegie 

Iar eu voi rămânea pustie... 

Autorul acestor strofe a trăit din plin starea nefericită şi şi-a găsit 
mângâiere doar în a spune tot ce simte în sufletul său, în confesiunea 
rimată. În amărăciunea în care se găsea, nu a disperat, a înţeles că vin 
încercări de la Dumnezeu, şi că trebuie să te supui destinului. 


Iar dacă Domnul vrea aşa, 
O, Tată, fie voia Ta! 

Căci altă cale-n viaţă nu-i 
Decât să facem voia Lui. 


Sub sfântul Tău jertfelnic, 
Mă plec acum smerit, 

Sub care, o, Stăpâne, 
Cândva m-am răstignit. 


Cu gândul la Dumnezeu, cei prigoniți şi hăituiți s-au despărțit de 
mănăstire, cu speranţa că nu vor fi uitaţi de frații lor: 


Rămâneţi surori iubite 

Cu pacea Domnului lisus, 
Şi bucuraţi-vă-ntru Domnul 
Mergând spre patria de sus. 


Sigur, cu durerea în suflet, cei mai mulți au plecat acasă, potrivit 
declaraţiei pe care au semnat-o forţat; aşa au dispus cei de la Putere care au 
avut grijă ca frații...exilați să fie urmăriți îndeaproape de organele de 
ordine. Şi-n această stare, tot prin poezie este declamată durerea: 


Flămând şi ostenit de drum, 
Mă-ntore acum din gară 
Primeşte-mă, o, maică acum, 
Te-aştept la uşă afară. 


Deschide-mi uşa cea de sus, 

Ce este încuiată, 

Căci tot pe-acolo doar m-am dus 
În lume altădată. 


O, mamă, eu sunt fiul tău, 
De ce te uiţi mirată? 
Ori socoteşti că e semn rău 

Că mă mai vezi odată. 


Cu asemenea tânguiri, amintind prozodia coşbuciană, bieţii călugări 
au trebuit să se acomodeze situației create. A fost mai mult decât greu: 
după câţiva ani buni petrecuţi în mănăstire sau în schituri retrase, în munţi 
şi pustie, din nou să revii în lumea zgomotoasă, nu e ca şi cum ai schimba o 
haină. Dar şi aceasta s-a rezolvat prin rugăciune şi...mesaj liric: 


Când mi-amintesc de frații mei, 
Și de iubita mea pustie, 

Încep să plâng de dorul ei, 

Să plâng de atâta pribegie, 


Când merg pe drumuri singurel, 
Şi nimeni, nimeni nu mă ştie, 
Când bate vântul, plâng cu el 
Suspin în pribegie... 


Unii dintre vieţuitori şi-au găsit cât de cât mângâierea prin păduri, 
lucrând după nevoie, ca sâ-şi câştige pâinea cea de toate zilele, tăind 
copaci, fasonând lemnul care lua drumul oraşelor sau la diferite instituţii, 
căci pe atunci nu erau prea multe termocentrale, ci se foloseau sobe cu 
lemne, iar cei ce trăiau în pădure, în taină, vorbeau cu pădurea: 


O, codrule, iubitul meu, 
Tu, singur ca şi mine, 
Învaţă-mă să plâng mereu, 
Şi să suspin cu tine. 


Nu mă-ntreba de ce suspin, 
Când cad la rugăciune, 

Nu mă-ntreba de unde vin, 
Căci azi nu pot a-ţi spune... 


Nu spune încă nimănui 

De lacrimile mele, 

Și nici de ruga mea să spui 
Din nopţi şi zile rele... 


Alţii n-au avut unde să-şi plece capul şi au plecat printre străini, şi, 
neştiuţi de nimeni, au căutat să muncească, nădăjduind că vor reveni în 
mănăstire când vor împlini anii ceruţi de decret, dar, speriați că n-or mai 
38 


Tămâie şi exil 
vedea mănăstirile, şi-i va prinde sfârşitul vieţii, ca un testament, au lăsat 
dorința lor în acest mesaj: 


Privesc în sus şi-aştept şi eu 
O zi mai luminată, 

Să ia sfârşit exilul meu, 

Să plec de-aici odată... 


Să nu mai plâng printre străini, 
Cu-atâta amar şi jale, 

Să plec de-aici la locul meu, 
Căci nu mai am răbdare... 


Şi viața mea din ce în ce 
Apune şi se duce 

Și văd mereu în fața mea 
Mormântul şi o cruce. 


Cele mai grele momente pe care le-au trăit cei izgoniți din mănăstiri 
erau sărbătorile, Praznicile împărăteşti, Paştile, Crăciunul ş.a.. Ca şi în 
închisori. 


Și acuma când încep să scriu 
E noaptea sfântă a învierii, 
Dar sunt singur şi pustiu 

Şi mă apasă o grea durere... 


Ca să mă rog cu voi şi eu, 

În noaptea aceasta de înviere, 
Să cânt cu voi lui Dumnezeu, 
Dac-aş avea şi eu putere. 


Indiferent unde se găsea, fiecare izgonit, suferea în nostalgie după 
mănăstirile în care a trăit, gândindu-se la cei de acasă: 


Tăcut privesc la geamul meu, 
Albastrul cer, în zări, 

Căci numai el, mereu, mereu, 
Mă cheamă-n depărtăni... 


Cum gândul se înalță sus, 
Spre tronul cel ceresc, 

Cum plâng de dorul lui lisus, 
Pe care îl iubesc... 


Listele cu cei sortiţi exilului, depărtați de arderea tămâiei, au apărut, 
cum am spus, înainte de Paşti, în 1959. 


Eram la M-rea Neamţ, în ascultarea de egumen. Cu 2-3 săptămâni 
înaintea Sf. Învieri a Domnului, s-au înfăţişat la mănăstire mai mulţi 
delegați de la Mitropolia Moldovei - Iaşi, cu durere în suflet mărturisind 
rostul venirii lor; s-a adus o listă prin care se arăta că trebuie să părăsească 
mănăstirea cât mai urgent. Pe listă erau arhim. Teofil Boghian, monahul 
Hariton din Neamţ, iar din Secu, protosul Visarion şi încă cineva. A mai 
fost comunicată, ceva mai târziu şi a doua listă, în toamna anului 1959, 
când a apărut decretul 410, când s-au întocmit liste cu toţi cei ce n-aveau 55 
de ani, fără studii teologice etc. După un instructaj făcut de către 
inspectorul de culte, fiecare trebuia să semneze o declarație că pleacă de 
bună voie acasă. Se hotărâse ca fiecărui vieţuitor să i se dea 500 de Iei. La 
fel şi în mănăstirile de maici, s-au făcut liste cu toate viețuitoarele care 
n-aveau 50 de ani, fără studii teologice, impunându-li-se să părăsească 
mănăstirea, spunându-li-se unde se vor duce fiecare. 

Multă jale a mai fost, poate ca niciodată! 

Din M-rea Neamţ, tabelul număra 65 de părinți. Din M-rea Agapia, 
circa 300, conform unei scrisori primite recent de la o mănăstire prin care 
se evidențiază situația de atunci: 


“Înainte de promulgarea decretului, de la Securitate veneau presiuni 
pentru trimiterea acasă a elevelor claselor 1-4 (exista o şcoală primară unde 
preda maica Tatiana Radovici); erau eleve, rude de-ale maicilor, ce urmau 
să rămână în mănăstire, venite de mici. Autorităţile pretextau că era un 
lucru smintitor, lumea putea crede că sunt copiii maicilor. 

Apoi s-a ordonat plecarea a două maici (Alexandra Raţă - secretară, 
şi Elisabeta Cegră, bănuită de legionarism). 

În continuare, primarul din sat, care era informat, făcea aluzii la câte 
maici vor mai rămâne în mănăstire... Totuşi, după ce au fost nevoite să 
plece circa 300 de maici şi surori... stareţa le-a cerut, pe bună dreptate, să 
semneze o declaraţie în care menţionau că pleacă, nu de bună voie, ci din 
ordinul autorităților. Au primit câte 500 de lei, preţul unui palton, şi au 
plecat plângând. Unele nu aveau unde să-şi plece capul. Nu mai aveau 
nimic dintr-ale lor. Nu voiau să plece în lume, unde părăsiseră totul. S-au 
aciuat unele în apropiere, la atelierele de ţesătorie. Veneau pe furiş noaptea 
să mai plângă cu maicile lor bătrâne, să le ajute, să primească sfat. Apoi 
cele care nu au avut unde sălăşlui, negăsind nimic, au venit îndărăt şi au 
40 


Tămâie şi exil 
trecut printr-o comisie medicală; medicii au avut milă de acestea şi le-au 
mai “menajat“, accentuând gravitatea unor boli. Unele erau cu adevărat 
bolnave de plămâni etc. Cei de la Securitate n-au fost mulţumiţi; s-au făcut 
reproşuri, au fost trimişi alți medici care au zis că în viaţa lor n-au văzut 
asemenea diagnostice... S-au făcut abuzuri. 

Nu s-a ţinut cont nici că absolventele, cu şcoală monahală, aveau 
dreptul să rămână. Le-au trimis în...exil şi pe ele. Maicilor stareţe Eustochia 
Ciucan şi Nazaria Niţă li s-a îngăduit să vină pe rând, pe ascuns (au stat şi 
în coteţe de găini, magazii ascunse, zăvorâte) la rostul lor. Cele mai multe 
monahii şi-au păstrat demnitatea cu cinste, cu suspinuri, în umilinţe de tot 
felul. Părintele Cleopa le sfătuia pe toate să moară în mănăstire, să nu 
rămână pribege în lume, căci este păcat, cu orice preţ să se întoarcă de unde 
au fost izgonite. 

Vreo 200 au rămas, bătrâne, lipsite de ajutor, unele bolnave, iar peste 
300 au fost izgonite, dar mila Domnului le-a acoperit şi le-a adus înapoi“. 
(Scrisoare, M-rea Agapia, nr. 622 / 2002). 

Tot dintr-o scrisoare de la M-rea Agapia, în legătură cu Seminarul 
din această mănăstire, citez: 


“Seminarul s-a desfiinţat în toamna anului 1959; sau mai corect spus, 
şi-a încetat activitatea, deoarece după revoluţie, în 1990, şi-a redeschis 
cursurile fără a se mai face forme de deschidere a cursurilor seminariale. 

Atunci a fost mare zbucium, mare tragedie în M-rea Agapia. Nu 
numai că s-a închis Seminarul şi noi, tinere profesoare pe vremea aceea, 
ne-am trezit de două ori lovite, fără serviciu şi fără mănăstire... Maica 
Veronica a fost scoasă din stăreţie şi înlocuită cu maica Eustochia... Între 
timp, maicile tinere au început să plece fiind somate de autorităţile 
legislative de atunci... 

Majoritatea maicilor s-au întors în mănăstire, unele înainte de 
revoluţie şi cele mai multe după. 

Dintre colege, maica Anastasia Romanschi, aici la Agapia. La 
Văratec, maicile Tatiana Tincu şi Olimpiada Isailă. La Govora, maica 
lustiniana Văleanu şi la Techirghiol, maica Semfora“ (Scrisoare din M -rea 
Agapia, din 2 aprilie 2002, Gabriela). 

Din Agapia Veche, consemnez o altă scrisoare a unei alte maici care 
a fost izgonită, conform aceluiaşi decret 410/1959: 

“Sunt o simplă monahie...M-am călugărit în anul 1958, iar în 1960 a 
venit decretul. Cine poate spune în cuvinte durerea, necazul pe care le-am 
suferit atunci! Am plecat cu două zile înainte de sărbătoarea Bunei Vestiri. 
Pe toate drumurile erau numai maici şi călugări. 

Străbătând drumul pribegiei, maicile noastre cântau “La Râul 
Vavilonului“. Am plecat împreună cu maica Haritina Miron, cu care 

locuiam în chilie, şi care mă întărea mult, spunând că aşa e voia lui 
Dumnezeu să plecăm, însă nu va dura mult şi ne vom întoarce iarăşi la 
cuiburile noastre. Deci, am mers la mama acasă, la Răuceşti. Mama era 
paralizată. Aici în casă mai locuia o soră de-a mea care avea trei copii. Aici 
ne-am sălăşluit şi noi căci altă şansă nu era. Aveam grijă de mama şi mai 
ajutam la treabă. Multe umiliri am avut de suferit şi aici, chiar dacă eram 
lângă ai mei, căci după cuvântul Domnului “nici un prooroc nu este 
cinstit în patria lui“. Foarte greu ne era, inima noastră era sfâşiată de durere, 
sufletul nostru tânjea după viaţa din mănăstire, piepturile noastre 
deveniseră scorbură uscată de atâta suferinţă. Poliţia nu ne dădea pace, 
căutându-ne şi noaptea la domiciliu. Noi însă făceam abstracție de 
aceasta şi căutam ameliorare suferinței, plecam noaptea spre 
mănăstire ca să nu ne vadă cineva când intrăm pe poartă. Aşa am umblat cu 
maica Haritina trei ani de zile, când la mănăstire, când acasă. 

În acest timp, Mănăstirea noastră Agapia Veche, era ocupată de 
maicile pensionare de la Mănăstirea Agafton, printre care se număra şi 
maica Augustina, sora Prea Sfințitului Partenie Ciopron. Aceste maici 
pensionare de la Mănăstirea Agafton voiau să schimbe denumirea 
mănăstirii noastre, numind-o astfel: “Noul Agafton“. Pentru aceasta au 
făcut cerere la Mitropolie pentru aprobare. Pentru acest lucru noi ne-am 
scârbit foarte mult, şi adunându-ne laolaltă (eram mai multe maici care nu 
ne depărtam de mănăstire, ci stăteam în preajmă) am căzut la rugăciune, 
respectiv la Psaltire, şi Dumnezeu a făcut de am văzut minunea cu ochii, 
îndată a venit ordin de la Mitropolie ca pensionarele de la M. Agafton să 
părăsească M. Agapia Veche în 24 de ore şi să se prezinte la M. Slatina. 
Aşa că, toate pensionarele plecând la M. Slatina, la noi au rămas doar 
câteva care nu erau pensionare, însă trecuseră de 50 de ani. Cele care eram 
prin apropiere veneam şi mai ajutam atât la Biserică cât şi la ascultările 
necesare. În această situaţie fiind, cele de haina noastră, ne mustrau pentru 
o bucăţică de mămăligă cu ceapă şi adesea ni se spunea: «Aţi venit la aerul 
nostru?» 

După cei trei ani de pribegie am primit ordin să revenim în 
mănăstire“. (Scrisoare din 15 aprilie 2002, monahia Polixenia) 


Acum, o “corespondență“ dinspre Sihăstria acelui timp: 

“Subsemnatul Ieromonah Daniil Dumache, născut în anul 1928, luna 
august, ziua 15, declar următoarele: în comuna Arsura - Huşi, jud. Vaslui, 
am făcut 5 clase primare între anii 1937-1941; am fost înscris la şcoala de 
cântăreți din Huşi între anii 1942-1943, unde nu am făcut decât un an. În 
anul 1946 am fost la M-rea Agapia, între | şi 15 august; din cauza unor 
maici din sat nu am fost primit la M-rea Sihăstria şi am plecat acasă, la 
Huşi. În anul 1950, la 8 august, am plecat de acasă la M-rea Sihăstria unde 
42 


Tămâie şi exil 

m-a primit Cuv. Pr. Stareț Protosinghel Ioil Gheorghiu. Am stat în 
mănăstire până în anul 1951, când am fost luat la armată, în construcție, 
unde am stat până în anul 1954, când, întors la M-rea Sihăstria, am fost 
numit paraclisier şi cântăreţ la Schitul Sf. Mina - Tg. Neamţ, până în anul 
1959; conform decretului 410 am fost scos afară din mănăstire. Am fost 
trimis acasă la părinţi. Am lucrat la colectiv în perioada 1960-1963. În anul 
1960 am fost chemat mereu la Securitate la Huşi, că am fost ucenic al 
părintelui Cleopa şi că nu mănânc carne. M-au chemat la Securitate la Huşi 
în ziua de 14.09.1960, fiind vineri. M-au bătut de m-au umplut de sânge ca 
să mănânc carne. Am venit acasă, în anul 1961 am mers la M-rea Sihăstria 
ca să mă mărturisesc şi, în com. Vânători, milițianul Ghe. Băisan mi-a luat 
buletinul şi l-a oprit la miliție. La M-rea Sihăstria am stat două săptămâni, 
de la 15.04.1960 până la Duminica Tomei. 

Am venit la Vânători. Miliţianul Ghe. Băisan m-a oprit la Miliția 
Vânători, a chemat un frizer şi m-a bărbierit. A trebuit să-mi scot buletinul 
în civil şi m-am dus acasă la părinţi, la Huşi. În anul 1963, august, 10, am 
venit iar la M-rea Sihăstria, şi am stat până la 15.12.1963. Atunci P. Stareţ 
Calhopie a vrut să mă primească, dar din cauza Părintelui Victorin Oanele, 
fiind econom, nu m-a primit uşor; venind nişte fete de la Vatra Dornei, 
fiind ucenice de-ale lui Paisie Olaru, mi-au spus dacă vreau să merg în 
com. Crucea, la Schitul Rarău, ca să-l înlocuiesc pe părintele Casian 
Frunză, în calitate de cântăreţ la Crucea. M-am dus la Vatra Dornei, şi am 
stat la Crucea până în anul 1965, luna lui August, 15, când m-am dus la 
M-rea Sf. loan de la Suceava, chemat de către Părintele Vitalie Iordache şi 
de către Nestor Vornicescu, atunci fiind stareț. Am stat până în anul 1972. 
În anul 1965 a venit ca stareţ Eftimie Luca. Am stat cu el până în anul 
1972, când a fost ales Episcop al Romanului şi Huşilor. Atunci m-a luat la 
Roman. Am stat la Roman până în anul 1979, când m-au transferat la Huşi. 
La Huşi am stat până în anul 1999, când am ieşit la pensie. De la 17 
ianuarie 1999 am venit la M-rea Sihăstria. Am stat la M-rea Sihăstria până 
în anul 2002, luna februarie. De la 5 februarie 2002 am fost transferat, la 
cerere, la M-rea Agafton, unde sunt şi în prezent. 

Aceasta este declarația mea, 

leromonah, Daniil Dumache“ 


Și din această declarație se vede cât de nemilos a fost veacul, prin 
câte au trecut cei care au fost sortiți să părăsească mănăstirile. 

Ca şi din poeziile anexe, se vede zbuciumul sufletesc, nostalgia după 
viaţa călugărească, frica de a sfârşi în “pământ străin“, ca poporul evreu dus 
în robie, cântând: “La râul Babilonului, acolo am stat şi am plâns...“, fără 
mângâiere... 

Să mai vedem. În M-rea Văratec, din catastifele cancelariei rezultă: 

“Personal existent în anul 1959: total 453 maici, din care au plecat 
47. Personal existent în anul 1960: total 323 maici, din care au plecat 114 
maici şi în a doua serie 23 maici. 

La sfârşitul anului 1960, a mai rămas un număr de 186 de maici“ 
(Scrisoare de la M-rea Văratec din 2 aprilie 2002). 


Tot din M-rea Văratec s-a primit o scrisoare de la fosta stareță, 
stavrofora Onufria Nechifor, cu diferite date ce privesc viețuitoarele din 
mănăstirea Văratec la acea dată. 

În tabel sunt trecute 323 persoane, iar la rubrica “Observa ţii“ scrie la 
cele plecate “plecată“, dar chiar şi aici nu sunt toate cele plecate, au mai 
fost şi alte liste. Sunt multe pe care eu le ştiu c-au fost scoase şi nu sunt în 
acest tabel“. (Scrisoare din 23 aprilie 2002) 

În tabelul respectiv se găsesc plecate 112 maici, rămânând în 
mănăstire 211 maici bătrâne şi suferinde. Redăm o parte din textul scrisorii: 

“Îmi amintesc că atunci, în acea perioadă a venit din partea 
Mitropoliei Pr. vicar Nonea, care a adunat maicile şi a dat citire la Decret şi 
la dispoziţiile primite, punându-le în vedere ca până la 50 de ani toate să 
părăsească mănăstirea, sfătuind maicile şi surorile să se supună, că altfel 
pun în pericol mănăstirea să fie desființată. 

Vă puteți închipui câte lacrimi s-au vărsat? Cele tinere trebuiau să 
plece, iar cele în vârstă rămâneau fără ajutor! 

Au plecat care pe unde au putut: unele la rude, unele la diferite 
familii pentru a îngriji vreun bolnav sau a creşte copii, altele s-au încadrat 
în diverse alte activităţi, scăpând din când în când să mai audă slujbele, să 
mai vadă ce fac maicile bătrâne. 

Miăicuţa mea, Agapia, avea atunci 48 de ani şi a trebuit să plece; şi-a 
luat Ceaslovul şi Psaltirea în traistă şi a plecat la sora ei. Acolo, Dumnezeu 
ştie câte lacrimi a vărsat! Eu aveam 20 de ani şi am mai rămas pe motiv că 
aveam seminar. Au mai rămas cele cu Seminar şi Teologie, un timp, dar a 
venit dispoziție să plecăm şi noi. 

Maica egumenă de atunci, Nazaria, Dumnezeu s-o ierte, ne-a protejat 
pe mine şi pe maica Zenaida, ne-a trimis la via mănăstirii, ca să nu fim 
văzute aici. Aceasta, datorită rugăciunilor Pr. Ambrozie, care mi-a spus că 
a făcut 80 de acatiste pentru mine ca să nu mă alunge din mănăstire - 
Dumnezeu să-l ierte! ... 

După aceea, prin voinţa lui Dumnezeu şi a unor oameni - cu frică de 
Dumnezeu - care au pus cuvânt la autorităţile în drept, s-a format o comisie 
medicală care venea la maici anual, însoțită de un delegat din partea 
Departamentului Cultelor, de obicei, de către Dl. Vasilescu. În urma 
controlului medical, câteva persoane exceptate, cu diferite diagnostice, 

aveau şansa să se mai întoarcă în mănăstire. Aşa am fost şi eu primită, şi 
măicuţa s-a întors după un an şi alte maici care au fost aprobate. 

Şi, aşa, pe rând s-au întors mai multe care nu s-au încurcat în viaţa 
civilă. Unele care au fost încadrate au rămas ca să-şi facă ani de vechime. 
Aşa a fost voia lui Dumnezeu pentru păcatele noastre. 

În urma acestor condiţii, cei care aveau talent au compus versuri. 
Circulau pe la mănăstiri diferite poezii urzite de călugări şi de maici. La noi 
era maica Iuliana Ivan, ea a decedat şi nu ştiu ce s-a făcut cu manuscrisele 
ei. Am găsit doar o poezie, “M-rea Văratec“. (v. Scrisoarea din 29 ianuarie 
2002, monahia Onufria). 

În M-rea Secu, după datele statistice, la data de 13 august 1959 erau 
40 de vieţuitori. Conform decretului 410, au plecat 23 de părinți şi au rămas 
în mănăstire 17 vieţuitori. 

Mulţi poate dintre cititori vor întreba de ce s-a ajuns ca unele 
persoane să fie atât de ataşate de monahism ca să nu poată găsi mulțumirea 
sufletească şi-n lume; vom răspunde că: “Viaţa monahală este darul de 
mare preț lăsat de Dumnezeu Sfintei Sale Biserici şi, ca fiecare dar, el 
trebuie păstrat cu scumpătate“. 

Pentru Sf. Athanasie şi Sf. Ciprian monahismul e ca o parte 
integrantă în ceata ucenicilor Mântuitorului Hristos. Dragostea faţă de 
Mântuitorul constituie rațiunea de a fi a călugărului... Viaţa călugărească, 
prin ea însăşi este o forță duhovnicească care determină îndreptarea 
gândurilor către Dumnezeu. Acest mod de vieţuire, puțin obişnuită în lume, 
nu se poate duce fără ajutorul lui Dumnezeu...Mănăstirea este aşezământul 
de rugăciune, de învăţământ şi de muncă cu un număr mai mare de călugări 
sau călugărițe“. („„Monahismul în Biserică și Societate“, de arhiepiscopul 
Adrian Hritcu - Cronica Romanului, nr.8 / 2002, pag.4). 

Fără a exagera, decretul 410, pentru monahism, a fost mai devastator 
decât un război. Drept dovadă, aflăm dintr-o mărturisire a unei maici, 
evacuată din M-rea Râșca: 

Dureri înăbuşite pentru o cauză dreaptă 


Motto: “Rătăcit-am ca o oare pierdută, 
Caută pe robul Tău, că poruncile 
Tale mi le-am uitat“ (Psalm 118) 


“Doamne Dumnezeul meu, Cel ce eşti singur bun şi de oameni 
iubitor, singur bun şi blând, singur adevărat şi drept, singur îndurat şi 
milostiv, să vină puterea Ta peste mine, netrebnicul robul Tău şi să mă 
întărească cu bunăvestirea dumnezeieştii învățături!“ (Catisma a 12-a) 

Cu aceste prea luminoase şi prea folositoare cuvinte de învăţătură 
creştină din Cartea nemuritoare a Psalmilor, îndrăznesc să-mi rememorez, 
atât cât îmi stă în putinţă, câteva momente mai însemnate din viaţa mea de 
călugăriță, jertfă vie adusă Domnului, în două regimuri de supravieţuire 
creştinească. 

Mă numesc Hoidragă Aglaia şi sunt născută în anul 1928 în satul 
Borzeşti - comuna Plopenii Mici din judeţul Botoşani. Părinţii mei se 
numeau Toader şi Ecaterina, țărani agricultori şi buni creştini, în familia 
noastră au fost şase copii: 5 fete şi un băiat, rămânând orfani de părinți la 
vârste aproape fragede. Şcoala primară am făcut-o în satul natal împreună 
cu frații mei. 

La vârsta de 12 ani, începând cu anul 1940, împreună cu sora mea 
mai mare, Maria, am fost date sub ascultare la Mănăstirea Agapia, una 
dintre cele mai cunoscute aşezări monahale din Moldova. Aici am primit 
numele de călugărie Antonia, iar sora mea numele de Epraxia. Am fost date 
sub ascultare la maica Cleomida Popa, până în anul 1946. 

Într-o vacanţă de câteva zile am revenit la casa părintească. Aici am 
fost prădați, împreună cu mai multe familii din sat de o ceată de tâlhari care 
ne-a luat întreaga agoniseală de pe lângă casă. Mi-amintesc cu mare tristeţe 
de acele timpuri vitrege când întreaga Moldovă era bântuită de secetă. 
Trebuia, în mod normal, să ne întoarcem la M-rea Agapia, dar n-am mai 
putut-o face, rămânând la o mănăstire mai apropiată de satul nostru, la 
Mănăstirea Guranda. 

Din ordinul mitropolitului Iaşului, Irineu Mihălcescu, s-au mobilizat 
detaşamente de tineri care trebuiau să facă cursuri speciale sanitare pentru 
ajutorarea răniților frontului. Atunci m-am despărțit cu greu de sora mea, 
monahia Epraxia care trebuia să urmeze aceste cursuri de caritate, fiind 
obligată. În această situaţie am rămas singură, deoarece, sora Epraxia a fost 
nevoită să colinde multe localităţi din ţară. 

În anul 1949, din ordinul Mitropoliei Iaşului, am fost transferate la 

Sf. Mănăstire Râşca, din comuna Râşca, judeţul Suceava. Mănăstirea Râşca 
se transforma astfel dintr-o mănăstire de călugări, până atunci, într-una de 
maici. Mănăstirea Râşca, ctitorie a domnitorului Petru Rareş, ne-a primit cu 
braţele deschise. Am aflat bucuroasă că aici erau adăpostite mormintele 
episcopului Macarie şi cel al mamei lui Alexandru Lăpuşneanu -Anastasia. 
Atunci am mai aflat că aici a fost închis marele om politic, mare istoric şi 
orator, Mihail Kogălniceanu, din porunca domnitorului Mihail Sturza... 

Aici la M-rea Raşca am avut prilejul să cunosc pe cei mai apreciaţi 
preoți şi teologi ai vremii, pe părintele Cleopa Ilie şi pe preotul teolog 
Antonie Plămădeală care a fost şi profesor la şcoala monahală, îi purtăm 
mult respect şi multă recunoştinţă pentru că prin înțelepciunea şi rațiunea 
sa, de teolog apreciat, a contribuit mult la luminarea şi înțelepțirea noastră 
de slujitori credincioşi ai Sf. Biserici Ortodoxe Româneşti. 

Mănăstirea avea în proprietatea ei 109 hectare de pământ, pe care îi 
administra în folosul obştei lăcaşului. Cele peste 80 de măicuţe făceau 
ascultare la grădină, în livadă, în atelierele cu diferite meserii. Mănăstirea 
de maici devenise în vremea aceea un adevărat furnicar unde nimeni nu 
stătea degeaba. Mi-amintesc cu drag de minunatele covoare şi carpete 
tesute cu măiestrie de către harnicele măicuţe; de atelierul de tricotaje, de 
cel de croitorie şi de multe altele unde munca era îmbinată cu rugăciunea, 
iar rugăciunea se înălța la Dumnezeu pentru liniştea şi prosperitatea 
mănăstirii. Erau realizate aici produse multe, bune şi de calitate superioară 
încât se putea face faţă chiar şi marilor dări către stat. În 1952-53 în timpul 
cotelor s-au pus mari dări chiar şi mănăstirilor. Am predat la timp şi în 
toată integralitatea impusă toate cotele care nu erau deloc puţine. Aici am 
vieţuit cu multă demnitate îmbrăcând haina de maică cu multă curăţenie 
trupească şi sufletească ştiind că, numai aşa se respectă jurământul depus, 
de slujire neabătută a vrerilor dumnezeieşti. Era opţiunea noastră liberă. 

Cei 10 ani petrecuţi aici au fost încununaţi de bucurie şi de multe 
binecuvântări duhovniceşti ştiindu-ne într-o adevărată armonie cu părintele 
Pangratie, duhovnicul de atunci al mănăstirii. Cu mici excepţii, majoritatea 
măicuţelor şi-au păstrat demnitatea, jurământul, chemarea şi credința 
statornică în Dumnezeu. Mănăstirea Râşca a acelor ani şi-a păstrat mult 
timp prestigiul şi onoarea în faţa satului. Sătenii veneau la acea mănăstire 
cu multă evlavie, cu multă credință şi respect. 

Mi-amintesc cu nostalgie că, aici, în minunata mănăstire Râşca, se 
oficia cu bucurie nespusă Taina Sfintei Cununii pentru cele mai mari 
personalități ale vremii, atât din împrejurimi, dar mai ales a celor venite din 
oraşul Fălticeni. 

A rămas în memoria mea, înceţoşată de lacrimi şi încărcată de ani, 
imaginea acelui loc, preafrumos şi pitoresc de la poalele muntelui, colină şi 
basm încărcat cu ghiocei şi Floarea Paştelui, unde la Învierea Domnului 

brazii şopteau între ei, iar eroii treziți de miresme sfinte, îşi scoteau 
capetele lor albe din veşnice morminte... Superbe clipe de pace monahală! 
Liniştea noastră de-atunci era adesea tulburată de miliţianul comunei, un 
oarecare Mahu, care puţin mai alb ca diavolul, de multe ori ne ameninţa cu 
plecarea noastră, cu multiplele reclamaţii care se aglomerau, alimentate de 
multe cozi de topor care se dădeau prietene ale măicuţelor, care au săpat la 
temelia bunelor convieţuiri din mănăstire. Diavolul n-a suportat pacea 
mănăstirii. 

Eram în plin avânt de prefaceri comuniste, după modelul primului 
stat comunist din lume. Biserica noastră creştin-ortodoxă devenea tot mai 
incomodă pentru conducătorii comunişti. Decretul din 1959, dat de regimul 
comunist a fost cea mai mare lovitură care a zdruncinat viața noastră 
creştinească şi monahală în special. Potrivit acestui act anticreştinesc, au 
fost izgoniți din mănăstiri mulți slujitori ai Domnului care cu greu şi-au 
găsit liniştea. Mulţi dintre ei au fost exilați, duşi la munci grele sau 
decimaţi şi îngropați în gropi comune. Aceşti credincioşi slujitori ai lui 
Hristos au ajuns de râsul lumii, fără adăpost, fără servicii, flămânzi, 
dezbrăcați şi fără milă persecutați şi urmăriți. Amintirea lor a rămas vie în 
paginile cărților. 

Izgoniţi din mănăstiri, fără nici un drept de apel, a trebuit ca fiecare 
să-şi caute un loc de serviciu necalificat, un loc de muncă cinstit care să nu 
pună în pericol tocmai ceea ce era mai scump pentru noi, acurateţea şi 
continuitatea jurământului către Hristos. Scoase cu brutalitate din 
mănăstire, un număr de peste 30 de măicuţe, am ajuns să locuim în cea mai 
insalubră casă din Fălticeni, o fostă cârciumă a unuia Ţuţuianu, unde viața 
nu putea fi concepută fără aşternut, fără căldură, fără haine, fără hrană, fără 
strictul necesar cerut de limitele unei supravieţuiri fireşti. 

Aici am dormit câte 13 persoane într-o încăpere unde nu ne puteam 
trage sufletul de miros şi mizerie; aici ne-am continuat multele şi 
înlăcrimatele noastre rugăciuni către cer. Aici, din zori şi până în seară 
lacrimile noastre se împleteau cu durerea, disperarea şi amărăciunea. Ne 
rugam şi plângeam, plângeam şi ne rugam. Multe dintre noi, de disperare, 
căutam un motiv de a ajunge la puşcărie pentru a avea deasupra capului un 
acoperiş, iar pe masă o felie de pâine... O, vai nouă, în ce stare am ajuns! 

Multe dintre noi ne-am găsit loc de muncă în cele mai umile locuri. 
Am fost angajate în Filatura oraşului la cea mai grea muncă pentru femei, 
la secţia de tors, unde multe dintre noi s-au îmbolnăvit deoarece lucram 
câte 8-10 ore cu picioarele în apă. Aceste multiple dureri fizice determinate 
de specificul muncii se amestecau într-un mod neaşteptat cu suferințele 
sufletelor noastre, deoarece eram urmărite pas cu pas şi la serviciu şi în 
timpul liber, să se afle ce preocupări deosebite avem noi pentru a ni se 
aplica la timp pedeapsa cuvenită. 

Eram suspectate că ne făceam cruce în fabrică la începutul 
serviciului, că facem rugăciuni în diferite locuri. Am fost obligate să 
muncim şi duminica şi în sărbători pentru a fi ţinute în mână. Eram oile 
negre ale fabricii... 

7 ani la rând, măicuţele erau planificate să facă serviciul la fabrică 
chiar în noaptea învierii Domnului, iar ca să-şi bată joc şi mai concret de 
viaţa noastră de creştine afierosite lui Hristos, în Vinerea mare ne obligau 
să bem lapte. Mi-amintesc cu groază când, obligându-ne să bem laptele, de 
frică l-am turnat în cismă pentru că în alte locuri mă prindeau mai uşor. 
Desigur nu toate am rezistat. Omul, cât ar fi el de tare, este de multe ori - 
copleşit de durere şi cade, din disperare. Îngrozită peste măsură că ne vor 
pedepsi şi în alte moduri, mă gândeam serios la ultima mea scăpare, aceea a 
jertfei supreme - a sinuciderii prin mijloace extreme care ar fi putut pune la 
adăpost partea sfântă din noi, sufletul nostru pe care nu-l voiam spurcat 
pentru nimic în lume. 

Aşa îmi amintesc cum la seminariile noastre primeam instrucțiuni 
precise cum să ne scăpăm sufletele noastre în cazuri extreme; când nu 
puţini dintre confrații noştri se aruncau în ape, în fântâni sau în alte situații 
pentru a nu da satisfacție comuniştilor, sataniştilor să întineze partea sacră a 
vieții noastre. Mi-amintesc că, una din suratele noastre, fiind forțată să bea 
laptele în Vinerea mare, l-a ameninţat pe comunistul - slugoi că i-l va da 
între ochi şi chiar aşa a şi făcut. Astfel de atrocități se țineau lanţ pentru a 
ne intimida şi diminua credința noastră de mirese credincioase ale lui 
Hristos. 

Mi-amintesc cu groază cum m-am aşezat fără teamă în fața maşinii 
cu delegaţii de la raion care veneau special pentru noi. La plecarea din 
mănăstire am făcut multe lucruri care azi nu se mai văd cu ochi buni. Am 
dat foc la nişte cărți însemnate, am luat o icoană făcătoare de minuni din 
Sf. Altar. Şi poate am fi făcut şi alte fapte necugetate dacă Maica Domnului 
nu ne-ar fi ajutat cu mila ei neştiută. Aşa se face că maica Epraxia visează 
într-o noapte pe Maica Domnului care îi porunceşte să pună la loc, în Sf. 
Altar acea icoană făcătoare de minuni pe care o luase, bineînţeles ca ajutor 
în pribegia care deja îşi arăta colții ei ascuțiți. 

Am continuat viața de muncitoare necalificate, într-o secţie a 
adevăratei sinucideri; m-am îmbolnăvit cumplit având nevoie în această 
perioadă de numai 8 intervenţii chirurgicale. Din această cauză am fost 
pensionată pe caz de boală. 

Am chinuit mult, locuind în diferite locuri câte trei în camere, dar 
făcând economii după puteri, am ajuns, în sfârşit, împreună cu sora mea, 
maica Epraxia, să cumpărăm o casă pe strada Dragoslav, unde locuiesc şi în 
prezent. 

Bunul Dumnezeu nu ne-a lăsat fără ajutorul şi mângâierea Sa. 

Nostalgia mănăstirii părăsite ne-a însoțit mereu şi în tot locul, îmi 
mângâiam sufletul scriind cu durere: 


De ce eşti, Sfântă mănăstire 
Aşa de tristă şi pustie? 
De ce-ţi plâng clopotele tale 
Aşa duios, aşa cu jale? 


Am convieţuit câțiva ani bunişori, aici în oraşul Fălticeni împreună 
cu sora mea. Am simţit nevoia să ajutăm multă lume înlăcrimată care ne-a 
cerut ajutorul în diferite şi grele probleme, echilibrând pe cei vii, dar şi 
purtând de grijă răposaților. Sărim în ajutorul multor locaşuri sfinte din: 
zonă, cu servicii la Sf. Altar, cu cele necesare Proscomidiei. 

Dăm sfaturi prieteneşti şi creştineşti aşa cum ne pricepem mai bine 
fără a ne pierde prietenii noştri, nici pe cei vechi, nici pe cei noi. Casa 
noastră este şi rămâne, cât o vrea Domnul, loc binecuvântat de popas al 
marilor noştri preoţi şi duhovnici ai locului. 

Împreună cu sora mea, maica Epraxia, am îmbogăţit viaţa noastră 
monahală cu fapte creştineşti pe măsură. Am înfiat doi copii: Elena şi 
Lăcrămioara; am ajutat ca nişte bunici credincioşi pe mulți nepoți în lupta 
lor cu şcoala. lată numele câtorva dintre ei: loan-Florentin, Nicolac, 
Constantin, loan, Paula, pe Pr. Adrian, Doru, Bogdan şi pe alţii. Suntem 
mulțumite în fața lui Dumnezeu că, în disperarea prin care am trecut, am 
găsit remediul, mângâierea şi echilibrul în tot ce am întreprins cu 
Binecuvântarea Domnului. 

Mulţumesc lui Dumnezeu pentru grija Sa nespusă. 

Închei aceste multe şi-nlâcrimate rânduri cu patru şi amare «Viersuri 
de demult, la plecarea din mănăstire»: 


“Rămâi cu bine, Sfânt Altar, 
Lăcaş de închinare, 
În care am primit în dar 
De-a pururea iertare“ 
(Monabhia Antonia Hoidrag, Fălticeni). 


Şi acestea: 

Călătoare rândunele, 

Trec în zbor spre casa, mea , 
Şi gândind cu dor la ele 


Mă cuprinde jale grea. 

Când spre casele iubite 
Veţi abate lin din zbor 
Şi-ţi vedea că-s năruite 
De comunişti cotropitori. 


lar măicuţe plângătoare 
Vor ieşi duioase-n prag, 
Rândunele călătoare 
Unde-i tineretul drag? 


Să nu spuneţi că pe mine 
În robie m-aţi văzut, 

Și legată-n lanţuri grele 
Eu mă plimb necunoscut. 


Eu mă plimb prin umbră mută 
Cu privirea către cer, 

Căci nici cerul nu m-ajută 
Când călugăriţe pier, 


Împlinindu-mi ascultarea 

Şi talantul ne-ngropând, 

Mi-am făcut călătoria 

Dând în lume altor rând. (Pribegie) 


Şi: 


Plângeți azi îndurerate 
Voi fecioare din Sion 
Astăzi sunteți aruncate 
În străinul Babilon. 


Cât ați fost voi de iubite 
Colo-n muntele cel Sfânt 
Azi de toţi sunteți hulite 
Fără nici un crezământ. 


Vă-mbrăcaţi numa-n podoabe 
Ca miresele cereşti, 

Azi sunteți ca nişte roabe 

În veşminte sărăceşti. 

Ieri cu Mirele la cină 

Zilnic toate petreceaţi, 
Azi în ţara cea străină 
Cu contrarii vă cinați. 


Astăzi casa e pustie 

Şi Sionul e închis, 

S-a dus dulcea veselie 
S-au stins toate ca un vis. 


Peste suflete cernite 

S-a lăsat zăbavnic greu, 
Lacrimi curg nestingherite 
Bocete s-aud mereu. 


A muţit şi cântăreața 
Tarinii dumnezeieşti, 

Cel ce ne-ndulcea ospăţul 
Cu vorbiri apostoleşti. 


Căci aleasa-ntre alese 
E-ngropată la-nchisoare, 
Pusă în zăvoare dese 
Jertfa stă pentru popoare. 


Tace sfânta alăută 
Care slujba vă-ndulcea, 
Gura dragostei e mută 
Ce pe mire îl vestea. 


Plângeţi, plângeţi, o! fecioare, 
Plânsul neamului întreg 
Pribegia cât vă doare, 

Doar puţini o înţeleg. 


Să păziți mereu nestinsă 
Candelă spre-ntâmpinare 
Ca să fie-n veci neatinsă 
Sfânta Flacără-n chemare. 


Va veni al vostru Mire 
Cu lumina-ncununat, 

Cu cereasca Lui oştire 
Ca un Mare împărat. 


El va izbăvi Sionul 

De străinii care-l ţin, 
Va învinge Vavilonul 
Și de domnul cel străin. 


Peste Sfânta din cetate 
Slava iar va străluci, 
Iar voi înfrumuseţate 
Lui mirese iar veţi fi. 


Mâna Lui de daruri plină 

Vă va încununa frumos 

Cu argint şi cu lumină 

Ca mirese-a lui Hristos. (Fecioarele Sionului) 


Din aceeaşi sfântă M-re Râşca citez un alt text despre acest loc 
prezentând situaţia mănăstirii din acea vreme, personalul mănăstirii, starea 
materială şi felul cum s-a desfăşurat viața după aplicarea decretului 410. 


“Mănăstirea Râşca, în viața de obşte cu un personal de 84 de maici şi 
surori, cu doi preoți duhovnici: părintele Pangratie Drăguţu şi părintele 
Nazarie Chirilă şi maica stareță stavroforă Nimfodora Baltag, adusă din 
Mănăstirea Agafton de Prea Cuviosul Părinte Arhimandrit Partenie Buşcu, 
fiind atunci exarhul mănăstirilor. Mănăstirea Râşca era sub conducerea 
Mănăstirii Slatina când Părintele Cleopa era stareţul acestei mănăstiri. 
Mănăstirea Râşca avea 109 hectare pământ arabil, fânaţ şi două iazuri cu 
peşte, unul în fața mănăstirii şi unul la pădure şi două hectare de vie la 
Cotnari. La gospodărie aveam două perechi de boi, doi cai şi zece vaci, 
porci şi păsări până la o sută. Consiliul mănăstirii era compus din amândoi 
părinții, Maica Stareţă Nimfodora Baltag, maica Epistimia Bejan, casieră, 
maica Tecla Afloarei, secretară, maica Evlampia Bădilă, economă mare, 
maica Antima Cociorbă, eclesiarhă mare, maica Tomaida Negrea, cu 
primirea oaspeţilor, şi Teofana Scîntei, şefa atelierului de covoare. În anul 
1959 a venit Părintele Porcescu de la Iaşi, părintele Costache Cercel de la 
Fîntîna Mare şi domnul Galan care era împuternicit atunci şi ne-a spus: 
“conform decretului nr... trebuie să părăsiți mănăstirea de bună voie, 
mergând fiecare de unde aţi venit, la colectiv“. Trei luni de zile am stat fără 
să ne supunem acestui ordin, dar venea miliția şi ne spunea să dăm 
declaraţie unde plecăm; după Sfintele Paşti am ieşit cu multe lacrimi 

vărsate până atunci. Am intrat în filatura de in şi cânepă din Fălticeni ca 
muncitoare la maşini, vreo 20 de maici, în rest, maica Nimfodora s-a dus la 
Agapia Veche, Părintele Pangratie Drăguţ a intrat paznic la pădure, unde 
l-au controlat să vadă ce avere i-a rămas de la mănăstire. El i-a dus în 
camera unde stătea şi le-a arătat Ceaslovul, Psaltirea şi câteva icoane şi le-a 
spus: dacă vreţi să le luaţi, vi le dau; nu, părinte, nu avem ce face cu ele. 
Mai târziu, s-a dus la Mănăstirea Vorona, duhovnic al mănăstirii. Acolo a 
murit. Părintele Nazarie Chirilă s-a dus la Mănăstirea Neamţ, schitul 
Ovidemia, unde a avut o moarte tragică: hoţii i-au dat foc după ce a venit de 
la slujbă, spre 2 februarie, când a simţit paza de la muzeul lui Sadoveanu. 
I-a rămas capul cât pumnul şi acuma îi ardea ficatul, nu mai ştiu în ce an, 
rămăşiţele le-au pus în sicriu şi l-au înmormântat la Mănăstirea Neamţ. Noi 
am intrat în filatură cu uniforma călugărească, în afară de scofie, trei luni 
de zile, cu dulame lungi, baticuri negre pe cap; că nu aveam haine civile; 
dar a venit o inspecţie de la Bucureşti şi i-a zis directorului: “maici ai, turn 
ai, îţi mai trebuie o cruce deasupra şi mănăstirea este gata“. Dar directorul a 
spus: “dacă aş avea o sută de maici, aş lucra cu jumătate de filatură, ele la 
nunți nu se duc, la cumătrii şi petreceri nu se duc, sunt foarte corecte la 
locul de muncă, sunt foarte mulţumit de ele“. Şi nouă ne-a spus să ne 
schimbăm uniforma că până la urmă, ăştia de la Bucureşti, mă fac stareţ, şi 
în felul acesta am îmbrăcat haine civile... 

Am lucrat în filatură 24 de ani, pe trei schimburi, şi am ieşit la 
pensie. Trebuia să mai fac un an dar nu am putut că eram bolnavă cu 
stomacul, aveam ulcer. Odată cu ieşirea noastră din mănăstire, s-a desființat 
şi gospodăria. Patru boi cu tot atelajul au fost daţi la Mănăstirea Văratec, 
vacile şi caii au fost date la alte mănăstiri care au mai rămas. Maica 
Nimfodora Baltag şi cu două surori ale ei, Valentina Baltag şi Agafia 
Baltag au murit toate trei la Mănăstirea Slatina. Maica Epraxia Hoidrag a 
murit şi este îngropată la noi, la Buciumeni. Maica Tomaida Negrea şi 
Adriana Nastasoi au murit la Mănăstirea Predeal şi sunt înmormântate la 
Sâmbăta de Sus. Maica Varvara Ilişescu a murit în Mălini şi acolo este 
îngropată. A mai rămas sora ei, Miropia Ilişescu. Maica Antima Cociorbă a 
murit la Agapia Veche, maica Barbălată Evghenia este pensionară şi stă în 
laşi, maica Velasia Hanganu, îngropată aici la Oprişeni şi multe care au 
murit pe la casele părinților nu le mai ştim, care şi unde şi-au luat sfârşitul. 
Maica Antonia Hoidrag este la casa ei, face prescuri şi colive pentru tot 
oraşul, dar duminica şi în sărbători vine la mănăstire, la slujbă. Maica 
Leonida Moceanu este îngropată la Târgu Neamţ, maica Iventia Popescu 
este îngropată la Oneaga, la familia ei. Noi mulţumim Bunului Dumnezeu 
că am ajuns; să ne ajute Maica Domnului să ne găsească sfârşitul aici, în 
mănăstirea în care am făgăduit la călugărie... 

Legat de Mănăstirea Râşca, vă mai spun că s-a făcut acolo şcoală 

monahală timp de doi ani de zile, profesor era Prea Cuviosul Părinte 
Antonie Plămădeală, şi ca administrator al Mănăstirii Râşca ne-a fost de 
mare ajutor. Mănăstirea Slatina avea preoți cu studii superioare 
duhovniceşti; nu pot să-l uit pe Prea Cuviosul Părinte Arsenic Papacioc; 
datorită Prea Cuvioşiei Sale şi staturilor lui duhovniceşti sunt în mănăstire. 
Au fost duhovnici de aur: Părintele Cleopa, Părintele Paisie pustnicul, care 
nu se pot uita niciodată. Părintele Antonie Plămădeală a făcut şi doi ani de 
închisoare, în timpul acela greu. După asta, a făcut doctoratul şi când mai 
avea trei luni până să-l termine, l-au scos afară, cu decretul. A intrat ca 
muncitor la o fabrică de mase plastice. Trei luni de zile a măturat deşeurile 
de la maşini, dar după asta, văzând directorul că are studii superioare, l-a 
pus la birou, îmi amintesc, când am dat examenul şcolii monahale, au 
participat: Înalt Prea Sfinţitul Sebastian, pe care l-am avut la toate 
călugăriile care s-au făcut la Râşca, Prea Cuviosul Părinte Arsenie 
Papacioc, maica Veronica Constantinescu, pe atunci stareță la Mănăstirea 
Agapia, şi directoarea Seminarului de maici din Agapia, pe Prea Cuviosul 
Părinte Victor Ojog, profesor de muzică la Mănăstirea Neamţ, şi pe mulți 
alții, care au sprijinit monahismul nostru. Mulţi au murit. Azi îi mai avem 
pe Înalt Prea Sfinţitul Antonie Plămădeală, Mitropolitul Ardealului, pe Prea 
Cuviosul Arsenie Papacioc, în prezent duhovnic la mănăstirea de maici 
Sfânta Maria din Techirghiol. Ne rugăm Bunului Dumnezeu şi Măicuţei 
Domnului să scăpăm de timpuri grele ca atunci, să avem pace şi linişte în 
țara noastră. Amin“. (Monahia Tecla Afloarei) 


Ca să sintetizăm situația mănăstirilor şi schiturilor desființate 
conform decretului 410/1959, aici, în Eparhia Iaşului, putem să numărăm 
pe degete ce mănăstiri au rămas active, cărora li s-a dat autorizaţie de 
funcționare: M-rea Neamţ, M-rea Secu, M-rea Cetăţuia, de călugări, iar de 
maici, M-rea Agapia, M-rea Văratec, M-rea Suceviţa şi Moldoviţa. M-rea 
Sihăstria a devenit azil pentru călugării bătrâni, iar M-rea Slatina, azil 
pentru călugărițele bătrâne, în aceste două mănăstiri au fost aduşi călugării 
şi călugărițele bătrâne, unde cele mai multe persoane au şi răposat fără a-şi 
mai vedea mănăstirea de metanie. 

În Episcopia Romanului n-a mai fost nici o mănăstire autorizată, ci 
toate au fost desfiinţate. Cele care au fost monumente istorice, ca: Putna, 
Dragomirna, Sf. Îoan cel Nou, Suceava etc, au rămas cu un personal redus 
pentru pază şi întreţinere. 

Nu cunosc exact situația din Muntenia, dar şi în Eparhia Bucureştilor 
n-au rămas decât M-rea Cernica, M-rile Căldăruşani şi Sinaia, de călugări, 
iar de maici, M-rea Pasărea şi M-rea Țigănești. Unele au devenit azile de 
bătrâni, cum au fost: M-rea Dealul, pentru călugări, Viforâta, pentru maici. 
În Mitropolia Ardealului a rămas numai M-rea Sâmbăta de Sus, pentru 

călugări, iar pentru călugărițe, niciuna. În Mitropolia Olteniei, de asemenea, 
au mai rămas pentru călugări mănăstirea Lainici, iar pentru călugărițe, 
mănăstirile Polovragi şi Tismana. 

În Mitropolia Banatului n-au rămas, decât ca tolerate, mănăstirile 
Izvorul Miron şi Timişeni. 

Iar la Arhiepiscopii şi Episcopii, după cum urmează: 

Episcopia Râmnicului: pentru călugări, mănăstirile Cozia şi Frăsinei, 
iar pentru călugăriţe, M-rea Horezu. 

Episcopia Buzăului: pentru călugări, M-rea Ciolanu, pentru 
călugărițe, mănăstirile Răteşti şi Sihastru, pentru maici bătrâne. 

Episcopia Romanului: n-a rămas nici o mănăstire cu drept de 
funcționare, ci doar ca monument istoric, M-rea Bogdana, care în cele din 
urmă s-a transformat în mănăstire de maici. 

Pe meleagurile Dobrogei funcționa M-rea Cocoş, pentru călugări, iar 
pentru călugărițe, Celic-Dere. M-rea Saon era o anexă a Arhiepiscopiei. 

Arhiepiscopia Clujului: a fost o singură mănăstire, de călugări, 
Rohia, care datorită starețului din acea vreme, Justinian Chira, s-a putut 
dezvolta, devenind una din mănăstirile de seamă ale Ardealului. 

Episcopia Oradiei: exista ca tolerată M-rea Izbuc, de călugări, 
reînnoită de stareţul Orest Tretenia, cu binecuvântarea episcopului de vie 
memorie Vasile Coman. 

În mare, cam aşa s-a procedat cu mănăstirile din ţara noastră. 

Faptul că s-a publicat în revista Porunca vremii, nr. 1-2 / 2002, 
articolul “Mărturii inedite privitoare la aplicarea decretului 410 / 1959“, de 
către un tânăr absolvent al Facultăţii de Teologie Ortodoxă din Arad, d-nul 
Răzvan Surcel, voi căuta să citez din mărturiile câtorva persoane 
menţionate în acest articol şi în cartea de faţă: 

“Originala ctitorie a lui Constantin Brâncoveanul, mănăstirea Horezu 
a fost şi ea trecută sub lovitura necruțătoare a Decretului 410 / 1959. 
Despre această problemă am reuşit să vorbesc cu maica proestareță, care a 
fost stareță în acele timpuri şi cu monahia Eftimia Ciungara, care venise de 
la mănăstirea Bistriţa. 

Răzvan: Cine era stareță la Bistriţa în acea vreme? 

Maica Eftimia: Era maica Olga Gologan, ajutată de sora ei Teodosia 
Gologan. Mănăstirea a întemeiat-o Epiharia Moisescu. Ea a fost la început 
stareță la Horezu şi avea mare trecere la Guvern, în timpul ei s-a făcut 
obştea, fiindcă aici la Horezu, maicile erau de sine, fiecare avea casa ei. Şi 
ea a obligat maicile să facă o obşte, şi unele care nu au vrut au plecat. Era 
învățată bine maica; are cărți scrise de muzică care şi acum se folosesc, de 
exemplu la praznicul Adormirii Maicii Domnului. 

Fiindcă se înmulțiseră copiii orfani, maica Epiharia a deschis un 
orfelinat la Bistriţa, era după primul război mondial şi erau aduşi nu numai 

orfani ci şi alții găsiți la poarta mănăstirii. Deci a făcut două orfelinate şi la 
Horezu şi la Bistriţa. La Bistriţa era şcoală şi avea profesori dintre maici, pe 
când la Horezu veneau din sat. La un moment dat, la Bistriţa erau aproape 
1000 de persoane. Din fetele orfane au ieşit intelectuale care au fost trimise 
pe la facultăți. După Epihania a venit stareţa Olga Gologan iar sora ei, 
Teodosia, era secretară. Ultima stareță a fost maica Evghenia Racoviţă, 
profesoară de germană, crescută acolo. 

Dacă s-au desfiinţat şcolile, toate maicile au intrat în Cooperativă. Şi 
atunci, patriarhul Iustinian a fost de bună înţelegere cu statul, n-a stat să se 
certe cu ei, a desființat şcolile de la Bistriţa dar a făcut seminar pentru 
maici la Plumbuita. Patriarhul a luat personalul didactic de la Bistri ţa şi l-a 
dus la Seminarul de la Plumbuita. 

R.: Care a fost motivul desființării mănăstirii Bistriţa? 

M.E.: Motivul a fost că vroiau să facă acolo şcoală pentru copiii 
bolnavi mintal, fiindcă maicile nu produc pentru Stat. Le-a dat afară cu 
forţa de acolo. Şi la Horezu, după 1959 s-a desființat Seminarul monahal. 
Eu eram în anul al IV-lea la teologie şi a venit ordin care spunea că n-au 
voie să mai înveţe călugării şi călugărițele. 

Decretul i-a scos pe călugări şi călugărițe din mănăstiri ca să meargă 
să lucreze în fabrici, că aicea nu produc. Aveau o diplomație diavolească, 
că i-a luat cu frumuşelul. A venit inspectorul de la Piteşti şi a zis aşa: 
“Toate maicile să facă o cerere: unde se duc, la cine se duc...“ Asta a fost o 
şmecherie extraordinară ca să nu se facă tulburare. Apoi le zicea: “Dacă 
umbli acuma brambura şi nu ieşi, nu te mai primeşte nimeni - în vederea 
obţinerii unui loc de muncă.“ Şi ele de frică au ieşit. Veneau cu maşinile şi 
ne încărcau. lar pe unele le-a dus la Sibiu, la Braşov. 

La mănăstirea Horezu au mai rămas vreo 9-10, fiindcă şi-au dat 
seama că mai era nevoie de ele pentru întreținerea mănăstirii. Eu veneam 
de la Bucureşti şi ştiam că aşa era Decretul: toate pleacă sub 50 de ani, 
afară de cele cu pregătire duhovnicească. Cu pregătire duhovnicească erau 
cele cu şcoala monahală, cu seminarul, cu teologia, însă, la Bistriţa le-a dat 
pe toate afară. Şi ele, de frică plângeau şi plecau. Le dădea câte 500 de lei 
şi un rând de haine. 

Fosta stareță a mănăstirii Horezu mi-a relatat că şi ea a fost obligată 
de către autorităţi să scoată în jur de 40 de maici din mănăstire. Pentru o 
parte a intervenit, motivând că e necesar să nu rămână mănăstirea pustie, 
tocmai când s-a deschis şantier de restaurare. “Veneau liste, primeam 
telefoane, şi de la episcopie veneau presiuni, că la Prea Sfinţitul îi era frică 
de ei: «Duceţi-vă, ca să mă scap de ei!» 

R.: După '59 comuniştii mai veneau să interogheze sau să 
controleze? 

Maica proestareța: Păi, veneau, dar ei nu erau oameni răi, erau tot ai 

noştri. Şi dacă veneau, vroiau să se informeze cine a venit şi ce urmăreşte. 
La masă când veneau străinii, discutam banalităţi pentru că atunci când ne 
întrebau despre ce s-ar fi discutat, le ziceam: “Aaa! Eu am condus discuţiile 
- fleacuri.“ 

În fiecare lună trebuia să prezentăm raportul: cine a venit, câţi străini, 
ce s-a vorbit etc. 

R.: S-au atins comuniştii de patrimoniul mănăstirii? 

M. pr.: Nu, nu s-au legat. Sora lui Ceauşescu şi-a făcut un covor 
aicea. A lucrat Domnul şi nu i-a lăsat să vină. Dacă venea cucoana cine ştie 
ce făcea. 

În fiecare an făceam cursuri de ghizi şi veneau cei mai buni profesori 
de la Academie. S-au ținut la Cozia, Sinaia, Bucureşti, Techirghiol. 

Securiştii erau periculoşi. Veneau aici şi spuneau: “Maică, ce tot spui 
la ăştia poveşti? - Nu-s poveşti, eu le citesc de pe pereți.“ Noi aveam 
cursuri de ghizi care erau în aşa fel concepute încât protejau poporul, 
cultura, neamul şi sfinții despre care nu puteai vorbi atunci. Veneau ca 
fiarele împotrivă şi plecau blânzi. Veneau miniştrii cu cucoanele lor şi 
făceau pomelnic fără să vadă soțiile lor şi ele făceau pomelnic fără să vadă 
soţii lor. Erau credincioşi dar se fereau şi de umbra lor. 

R.: Primii ani după Decret au fost mai grei pentru viața mănăstirii? 

M. pr.: Primii 5 ani după Decret au fost mai grei. Nici pâine nu ne 
dădea voie să luăm. Noi, ca să luăm pâine de la Horezu, ne sculam la 
miezul nopţii şi mergeam cu calul. 

R.: Aţi avut viaţă liturgică, aici în mănăstire, după Decret? 

M. pr.: Da, am avut preot, viață liturgică, tot timpul. Trebuia să ne 
purtăm cu multă diplomaţie cu Securitatea. Nu trebuia să te iei în gură cu 
ei, aveau şi ei superiorii lor. Toţi străinii care veneau, erau urmăriți prin 
noi, fiindcă ne avertizaseră că străinii îşi găsesc locuri ascunse în mănăstire 
ŞI îşi schimbau acte între ei, documente. 

R.: Înainte de Decret câte vieţuitoare avea mănăstirea Horezu? 

M. pr.: Erau aproximativ 120, cu tot cu seminaristele. Ne-au scos din 
ordinul Episcopiei, şi Episcopia din ordinul Statului.“ 


Despre M-rea Cozia, citez din acelaşi autor: 

“Părintele stareț Gamaliul îşi aminteşte perfect ziua de 9 martie 1960, 
când Episcopia Râmnicului a chemat pe toți stareții din eparhie pentru a fi 
instruiți în aplicarea Decretului 410 / 1959. De față erau Prea Sfinţitul Iosif, 
inspectorul cultelor Bărbulescu, ce s-a dovedit radical în aplicarea 
prevederilor Decretului şi toţi stareții din întreaga eparhie a Râmnicului. 
Fiecare stareţ a fost obligat să facă o statistică a viețuitorilor din mănăstirile 
şi schiturile pe care le conduceau şi să comunice numărul disponibilizaților. 
În cazul mănăstirii Cozia, în acea vreme au fost 30 de vieţuitori, iar după 

Decret trebuiau să rămână 4. 

Văzând situația critică şi dureroasă în care era pusă mănăstirea 
Cozia, părintele stareţ Gamaliil care era stareţ şi atunci, a înaintat P.S. Iosif 
o cerere prin care îşi dădea demisia în cazul în care nu vor fi respectate 
condițiile pe care le-a formulat în cerere, spre exemplu: solicita un număr 
de 8 călugări fiind nevoie de ei atât pentru viața liturgică cât şi pentru 
întreținerea mănăstirii. Respectiva cerere a fost aprobată în mod tacit de 
către Episcopie. Părintele stareţ Gamaliil mai păstrează încă acea cerere de 
demisionare pe care am citit-o şi eu. 

De asemenea, comuniştii au confiscat toate pământurile şi averea 
mănăstirii. 

Pe diverse motive, starețul mănăstirii Cozia a fost chemat la 
Bucureşti şi anchetat de Securitate. De altfel, mănăstirea primea deseori 
inspecțiile Securităţii care controla numărul de călugări şi starea lor de 
spirit. 

După restaurarea frescei interioare, tovarăşa academician Ceauşescu 
a dat dispoziţie ca să nu se mai oficieze slujbe în biserica mănăstirii pentru 
a nu se degrada fresca proaspăt restaurată. Aşadar, monahii au fost nevoiţi 
o perioadă de timp să oficieze sfintele slujbe în bolniţa mănăstirii unde se 
afla o pictură murală mult mai valoroasă! Au fost cazuri când mai oficiau 
sfintele slujbe în biserica mănăstirii, dar când treceau tovarăşii sau 
oficialități de la Bucureşti, erau înştiințaţi dinainte ca nu cumva să încalce 
ordinul tovarăşei. 

Părintele Gamaliil consideră că, de nu era sprijinul Occidentului, 
mănăstirea Cozia urma să fie desființată. 

Părintele stareț îşi aduce aminte că P.S. Iosif a fost o persoană 
fricoasă, temătoare, care şi-a lăsat fără sprijin călugării într-o perioadă când 
aveau mai mare nevoie de sprijinul său. După cum mărturisea părintele, 
într-o şedinţă, P.S. Iosif s-a ridicat făcând următoarea afirmație: “Şi fără 
monahism merge înainte Biserica“. Sau a mai fost un alt episod în care un 
părinte vizat să părăsească obştea mănăstirii Turnu s-a ascuns în cuptorul 
de uscat prune din care a refuzat să mai iasă. Drept urmare, P.S. Iosif le-ar 
fi zis celorlalți călugări: “Dacă nu-l puteți da afară, atunci ieşiţi voi din 
mănăstire!“ 

Despre acelaşi subiect, cu maica stareță a Mănăstirii Bistriţa de 
Vâlcea, Mihaela Tamaş, şi monahia Maftidia, “cea mai bătrână maică din 
obştea mănăstirii“: 

“Înainte de Decret, maica Mihaela fusese monahie la schitul 
Înălțarea Domnului din eparhia Romanului. Acolo erau 20 de vieţuitoare. 
Decretul a zdrobit viața monahală a acestui schit în vremea toamnei, 
aducând după sine şi desfiinţarea sa. Maicile, când prindeau de veste că vin 
oamenii Securităţii, fugeau şi se ascundeau prin pădure. Dar acest obicei nu 

l-au putut continua până la infinit. Fiind nevoite să-şi câştige existența în 
societate, au intrat ca muncitoare necalificate prin fabrici. Conform 
mărturiei maicii Mihaela, în primii 5 ani după Decret fostele maici ale 
schitului au fost urmărite pas cu pas de către Securitate. 

După Decretul 410/1959, în eparhia Romanului, din totalul de 
mănăstiri şi schituri de care dispunea, a rămas o mănăstire de maici, 
Sihastru, unde au fost aduse starețele de la schiturile şi mănăstirile 
desfiinţate din această eparhie şi un schit de călugări, Nichifor, doar aceste 
două aşezări monahale au rămas în picioare după tăvălugul Decretului. 

Reuşind să scape de hărţuiala Securităţii, maica Mihaela a plecat la 
mănăstirea Suceviţa. Aici situația nu era atât de precară ca şi în alte părți, 
fiindcă stareța acestei mănăstiri, maica Xantipia avea un frate în 
conducerea Securităţii din laşi, şi drept urmare mănăstirea Suceviţa se 
bucura de un regim de toleranţă din partea autorităților. 

Maica Mihaela îşi aminteşte că de câte ori venea Ceauşescu în vizită 
la mănăstirea Suceviţa, din fericire rar, mănăstirea era împânzită de 
securişti. Toate bucatele ce urmau să fie servite preşedintelui şi 
oficialităților erau testate ca nu cumva să fie otrăvite. 

Răzvan: Comuniştii au desfiinţat mănăstirea Bistriţa, sau au lăsat aici 
câteva viețuitoare? 

Maica Mihaela: Au adus aici o şcoală profesională specială 
de copii înapoiați mintal şi pe maici le-au scos afară. 

R.: Pe toate? 

M.M.: Nu. Numai două au oprit pentru îngrijirea bisericii şi copiii au 
locuit în toată mănăstirea; iar pentru cele două maici au lăsat aici două 
camere şi una pentru preot, încolo tot ne-au luat. 

R.: Şi atunci din ce trăiați? 

M.M.: Aveam aicea în față o grădină de zarzavat pe care nici asta 
n-au vrut să ne-o lase. Şi au locuit -copiii - până s-a stricat tot, de nu se mai 
putea locui. Pe urmă i-au scos afară şi le-au făcut un internat -funcționabil 
până în ziua de astăzi - tot pe locul mănăstirii. 

R.: Cam câte maici aţi fost înainte de Decret? 

M.M.: Păi am fost până la 2-300. Aici a fost grădiniță de copii, 
şcoală primară, liceu teoretic şi industrial. Veneau eleve din toată ţara să 
facă liceul aici, aşa că eram până la 800 de suflete de toate. 

R.: Pe ce motiv au desfiinţat mănăstirea? O bănuia că ţine legătura cu 
partizanii? 

M.M.: Nu ştiu. Maica stareță a noastră zicea aşa: “Pleacă ai noştri, 
vin ai noştri“. Era foarte miloasă. Când au scos maicile de aici, maica 
stareță Evghenia Racoviţă s-a dus la mănăstirea Govora şi acolo şi-a 
terminat viaţa. Aici au rămas două maici: una nu mai este, şi eu. Sfântul 
Grigore ne-a ajutat în toate. 

R.: Maicilor scoase le dădea o sumă de bani? 

M.M.: Nu le dădea nimic. Nici salariu nu le dădea. Aici a fost 
mănăstire de călugări la început, până în 1916. Şi stareţa a fost directoare la 
Bucureşti, la Leagănul Sfânta Ecaterina. Avea două nepoate la şcoala 
normală de acolo. De acolo, împreună cu nepoatele astea două au venit aici. 
Şi s-a unit Leagănul Sfânta Ecaterina cu orfelinatul de la Palatul Ghica şi 
au venit toţi copiii aici. Eram în locul ăsta vreo 24 de copii şi pe urmă, când 
s-a auzit că se face orfelinat aici, a început să aducă lumea copiii săraci. 
Apoi Primăria capitalei trimitea copiii pe care-i găsea pe străzi, abandonați. 
Eu de atunci sunt aici, din 1916. Se primeau copii numai de la trei ani în 
sus, că nu avea cine să-i crească dacă erau mai mici. 

La noi se făcea cor. Eram atâtea sute. Venea lumea de la Bucureşti să 
asculte corul maicilor de la Bistriţa; ziceau: “corul Bistriţei întrece corul 
patriarhal!“. Venea şi regina Maria cu Mihăiţă. Era o sărbătoare, atunci, la 
Bistriţa. Maica stareță a compus şi un cântec pentru primirea reginei: 


“Regină înaltă, stea slăvită 

Ce ne apari zâmbind voios 

Ca steaua albă răsărită 

Pe cer când s-a născut Hristos. 
Bine-ai venit, bine-ai venit 

De fericire-ți facă parte Cel de sus 
Cum nouă scumpă a ta sosire 

Azi fericirea ne-a adus 


R.: Pe maici le-a scos după prevederile Decretului 410? 

M.M.: Aşa se auzea, dar au scos şi de la 70 de ani. La noi nu au fost 
aşa maici în vârstă. Vă închipuiţi, dacă am fost crescute aici de la 3-4 ani... 
Și eu sunt aicea de la 4 ani şi jumătate. 

R.: Maicile au fost scoase treptat sau toate odată? 

M.M.: Nu toate odată, veneau liste. Zicea că scoate până la 50 de ani 
şi eu aveam 51 de ani. Erau unele care mai spionau pe colo, pe colo şi 
spuneau la Securitate. Tot se auzea ce făceam aici. Aveau ei oamenii lor. 
Nu ştiu dacă erau maici. 

R.: Pe dumneavoastră şi pe cealaltă maică v-au oprit în mănăstire pe 
anumite considerente?, 

M.M.: Noi aveam în grijă biserica mare şi bolniţa. 

R.: Patriarhul Iustinian, care era prieten cu maica stareță, nu a putut 
interveni în favoarea mănăstirii? 

M.M.: Nu, nimeni nu a putut face ceva, n-au putut interveni. Ei au 
scos tot ce au vrut. 

R.: După desființare mai avea mănăstirea preot? 

M.M.: Ne-a lăsat preotul paroh care avea însă încă trei biserici: 
Schitul Păpuşa, la Păr şi Pietreni. Nici preot nu aveam. Acesta venea la trei 
săptămâni şi făcea slujbă. Nici clopotele nu ne-au dat voie să le tragem nu 
ştiu câți ani. Cineva din sat a făcut o cerere la episcopie şi atunci ne-a dat 
voie. Era foarte strict la început“. 


Continuăm cu următoarele convorbiri cu părintele ieromonah Pavel 
Ioniță “ultimul martor din obştea acestei mănăstiri (Mănăstirea Bodrog) 
care a suferit prigoana comunistă.“ 

Răzvan: Părinte, v-aş ruga să-mi istorisiţi câte ceva despre Decretul 
410 / 1959, cum s-a aplicat aici la mănăstirea Bodrog? 

Părintele Pavel: Înainte, la mănăstire era bună rânduială în toate, 
însă, de la o vreme vedeam din partea conducerii o răceală față de 
rânduielile pe care le cerea credința. Vedeam aici, în mănăstirea noastră» că 
venea adesea Miliția şi Securitatea. Erau atunci la noi vreo 3 fraţi care erau 
mai noi. Odată a venit un ordin de la Episcopie, prin care se solicita studii 
teologice. Cei trei aveau clasele primare, ştiau să scrie şi să citească. 

R.: Cam prin ce an s-a întâmplat aceasta? 

P.P.: Prin 1958. Şi atunci i-au dat afară, trei deodată. Ne-a pus pe 
gânduri faptul acesta. Printre noi mai era unul mai bătrân, părintele Iov, 
care făcuse de două ori puşcărie pe motiv că fusese legionar. Legionarii nu 
aduceau un rău, ci erau oameni care aveau credință, voiau să facă un bine. 
Fostul regim l-a căutat pe acest om şi l-a găsit aici, la Bodrog. Pe motivul 
acesta, mănăstirea a fost luată la o atenție deosebită din partea Securităţii, 
crezând că acest părinte cine ştie ce politică anticomunistă făcuse cu noi. 
Ori acest om îşi vedea de treabă şi nu ne dădea nouă sfaturi politice. S-a 
pus problema să fie schimbat de la această mănăstire. Eu, cel puţin eram cu 
el, îi țineam partea. În 1959, aproape de Paşti, într-o noapte, au venit aici la 
mănăstire armata cu reflectoare şi l-au ridicat pe părintele lov. Au 
percheziționat cu de-amănuntul toată mănăstirea să vadă dacă nu sunt arme 
ascunse. Nu s-a aflat nimic. La poarta mănăstirii era un camion cu prelată 
în care l-au suit pe părintele lov şi mai erau acolo şi alții printre care şi 
monahia Patricia de la Gai, fosta stareță. După ce au plecat am găsit uşile 
de la biserica mănăstirii larg deschise, uşile Altarului deschise, au intrat pe 
uşile Altarului profanându-l prin nesăbuința lor, neţinând seama de 
sfințenia Bisericii. Când s-au dus, noi am rămas plângând. Eram aproape de 
Sfintele Paşti. Să nu aibă nimeni parte de aşa sărbători triste cum am avut 
noi! 

După aceea şi eu, prin faptul că mai înainte eram cu el, la vreo lună, 
a venit consilierul episcopiei, pe la ora 1 (13), când eram noi la masă, unul 
Vancu şi cu Macovei. Au venit şi m-au chemat de la masă. Consilierul: 
Vancu se uită la mine şi zice: “- Părinte loaniță, scurt pe doi, dumneata 

trebuie să părăseşti mănăstirea“. “ - Eu ? Cum să părăsesc mănăstirea? Că 
eu am venit la mănăstire pentru ca aici să-mi fie viaţa, aici să-mi fie masa, 
aici să-mi fie şi mormântul.“ Mi s-a înegrit în fața ochilor. Ei m-au observat 
cum tremuram plângând. S-au sculat şi m-au lăsat pe bancă. Am plâns cum 
nu ştiu să mai fi plâns vreodată. Ei au crezut că mă voi bucura că mă scot 
din mănăstire. Mi-au dat ordin ca a doua zi de dimineaţă să fiu la episcopie, 
dar ras. Eu nu m-am ras. M-am dus aşa la episcopie. Când m-am dus la 
episcopie, împuternicitul de atunci, unul Câmpeanu, m-a ţinut acolo vreo 
două ore. După vreo două ore a ieşit afară şi m-a văzut că-s neras. S-a uitat 
la mine şi mi-a zis: “Ei, du-te înapoi şi stai acolo“. Eu eram atunci în postul 
de econom al mănăstirii şi n-avea cine să conducă treburile ei. Pe acest 
motiv mi-au dat drumul. 

Părintele Ioasaf Murzenco, preot al acestei mănăstiri, s-a retras la o 
parohie şi Mamima stareţul s-a retras la o biserică de mir ca paroh. Ei au 
simțit ceva. Am rămas eu calul de bătaie aici în mănăstire. Mai era bătrânul 
Isaia de vreo 60 de ani şi mai câţiva. Toţi eram dezorientați. Preot nu 
aveam la Altar. Nu era cine să ne facă slujbele. Era un preot bătrân în Arad 
şi el mai venea şi ne făcea slujbe la biserică. 

Trăia pe atunci Prea Sfinţitul Andrei Magieru - el s-o ținut dar n-o 
putut să fie atât de tare să le ţină piept ci şi el a trebuit să se plece în faţa 
lor. A căzut pe pat de boală care l-a ţinut un an de zile şi nu se mai putea 
cere audienţă la el. A venit veste că Prea Sfinţitul Andrei Magierul a murit. 
Eu şi monahul Damaschin care era cioban la oi şi surd, am hotărât să 
mergem la episcopie să citim Psaltirea la capul Prea Sfinţitului, însă 
consilierul nu ne-a aprobat: “Staţi liniștiți acasă“. Atuncea am citit-o toată 
noaptea în mănăstire. 

După o lună de zile a venit acela care m-a dat afară, preotul Macovei. 
Eu eram econom şi magaziner, şi vine şi-mi cere cheile de la magazie. 
Preotul era pregătit cu ceară, hârtie, ştampilă, să meargă la uşile magaziilor 
şi să pecetluiască uşile. A sigilat chiliile goale, iar nouă ne-a pus în vedere 
ca până seara să părăsim mănăstirea. Eu i-am cerut răgaz de câteva zile 
până îmi găsesc un loc unde să merg. Atunci părintele Macovei s-a întors şi 
a zis (era în faţa bisericii): “Să nu care cumva să-mi dați prilej să anunţ 
Miliția. Aici se va desființa! Va lua măsuri Statul! Va face ce va găsi el de 
cuviință!“, adică mănăstirea se va desfiinţa şi fără să mai zică nimic a 
plecat. Eu am rămas cu lacrimi pe față. Reverenda şi rasa mi-au fost oprite 
în mănăstire că nu era voie să ieşim cu ele. Când m-am ras, nu mi-a trebuit 
apă căci mi-au curs lacrimile. La plecare ne-a dat vreo 1500 de lei, sumă 
stabilită în funcţie de bugetul episcopiei. 

Am plecat atunci în Moldova, la mănăstirea Sihăstria, unde am stat 
un an şi nouă luni. Părintele Cleopa nu era atunci acolo, era ascuns la nişte 
credincioşi. Mănăstirea nu se mai numea Sfânta Mănăstire Sihăstria ci 

azilul de bătrâni Sihăstria. Aşa că am stat pe acolo şi stareţul Caliope mi-a 
zis: “Nu poţi sta la mănăstire că nu avem voie să ţinem pe aicea. Ci mergi 
în pădure şi te angajează ca muncitor şi atunci avem pe aici o casă în care 
îti dăm o cameră“. Trebuia să lucrez la pădure cel puţin 17 zile lucrătoare 
pe lună, fiindcă altminteri nu eram ţinut nici acolo. Eu am lucrat nu pentru 
bani ci pentru a sta lângă mănăstire. 

Mănăstirea era locuită numai de bătrâni, vreo 60, care aveau aprobat 
un bucătar mai tânăr. Erau dintre bătrâni persoane care se puneau de acord 
cu regimul. Am simţit că sunt urmărit şi am fost nevoit să plec. 

Apoi m-am întors la Bodrog şi părintele bătrân de aici mi-a zis să 
stau prin apropiere fiindcă era nevoie de mine acolo. Unul dintre călugării 
bătrâni fusese dus la azilul din Arad. La Bodrog mai era monahul 
Damaschin cu câteva oi şi încă un olog. 

Avea grijă atunci de mănăstire Sfânta Episcopie. Comuniştii au 
confiscat tot avutul mănăstirii, pământ, grădini, grajduri, vite. Toate erau la 
colectiv. Mănăstirea avea numai biserica şi cele două clădiri cu chilii. Eu 
atunci nu stăteam în mănăstire ci prin sat, pe la oameni. Am obţinut 
aprobare de a lucra la mănăstire cu condiția de a nu sta acolo. Atunci era 
episcop înaltul Nicolae. 

Când a venit Prea Fericitul Teoctist ca episcop la Arad, avea nevoie 
de un om de credință şi atunci, părintele consilier loan Nădăban m-a 
recomandat pe mine. La | ianuarie 1963 am fost integrat în personalul 
episcopiei... Abia în 1983 am fost transferat la mănăstirea Bodrog şi 
hirotonit ca preot. 

Că scris este: “Fără ştirea lui Dumnezeu nimic nu se întâmplă“ şi eu 
m-am consolat cu gândul acesta. Cei care ne-au scos afară erau convinşi că 
Biserica lui Hristos în frunte cu mănăstirile se vor termina. Acel om care 
ne-a dat afară, preot fiind, a strigat către noi care mai eram acolo: “Teşiţi 
afară toți! Putorilor! Ce staţi ca nişte trântori în acest loc!?* El a fost 
convins că aceşti comunişti vor termina cu Biserica, mai ales că fratele 
acestui preot era căpitan de Securitate în oraşul laşi. Să ne întrebăm, 
Doamne fereşte, ce preot a fost acela? 


Constantin Hrehor: Cutremurătoare realitate! Sunt convins că încă 
mii de pagini aşteaptă să fie acoperite cu negre mărturii de acest fel... 
Paralel cu această lucrare - care nu-i altceva decât o contribuție modestă, cu 
valoare istorică, aducând în prim plan un moment tragic din viaţa Bisericii 
româneşti, pe nedrept şi nemotivat ocolit încă -, spre tipar îndrept o lucrare 
cu multe puncte tangente, “Muntele mărturisitor“. Acest op are în vedere o 
epocă peste care nu s-au prea aplecat istoricii, sau despre care, deşi s-au 
scris câteva cuprinzătoare cărți - e de văzut mai ales seria “Biblioteca 
Sighet“, încă are imense fațete nevalorificate. Rezistenţa armată din munţii 

Bucovinei, începând cu primul nucleu, până la capturarea ultimului 
temerar, în 1957, dar şi aspecte ale fenomenului şi din alte zone ale ţării, 
înscrie între personaje şi chipuri de slujitori ai Bisericii, acuzaţi, vânduți, 
condamnați, închişi, martirizați de acelaşi regim ateu care a declanşat 
prigoana şi...exilul din 1959... 

Gherasim Putneanul: E foarte bine că amintiţi contribuția Bisericii, 
că puneţi în relief figuri de slujitori, de prigoniți şi martiri. Se va înţelege 
astfel şi mai bine că Rezistenţa nu a fost o aventură a unor inşi “sihăstriți“ 
în munţi... 

Ca să mai rămânem în evocare, nu de amintirile mele voi uza ci, îmi 
permit să citez mai departe din interviul amintit. lată o convorbire cu 
monahia Patricia Codău de la Mitropolia Banatului: 

“Răzvan: Maică, v-aş ruga să-mi povestiți despre evenimentele ce au 
însoțit aplicarea Decretului 410/1959. 

Maica Patricia: Decretul a scos tot tineretul din mănăstiri. La 
mănăstirea Viforâta s-a făcut casă sanatorială pentru maicile pensionare, 
dacă voiau să primească pensie, dacă nu, stăteau la mănăstirile lor fără 
pensie şi nu aveau cu ce să trăiască, în mănăstiri au rămas cele bolnave şi 
cele peste 50 de ani. 

R.: Ce s-a întâmplat la mănăstirea Gai? 

M.P.: Nu ştiu, că eu atunci am fost arestată. Atâta ştiu că s-a 
desfiinţat mănăstirea, le-a expediat pe maici şi au făcut acolo o crescătorie 
de pui. 

R.: De ce v-au arestat? 

M.P.: Pentru activitate religioasă, crimă de uneltire împotriva ordinii 
publice. Pe oficialitățile de atunci ale Aradului le-a deranjat progresul 
mănăstirii Gai. Secretara de la primărie mi-a spus că într-o şedinţă s-a pus 
în discuție mănăstirea Gai, care umbreşte activitatea colectivelor pentru că 
vin elevi de la şcoli şi văd ordinea şi frumuseţea de la mănăstire şi văd 
mizeria şi dezordinea de la colective. Asta i-a deranjat întâi, în al doilea 
rând, pe secretarul de partid, care era unul Baba, un analfabet care nu se 
ocupa decât de desfrâu şi de chefuri, asta i-a fost activitatea, l-a deranjat 
faptul că nu se poate face colectivizare, dând vina pe mănăstire. S-a ridicat 
în timpul unei şedinţe şi a zis profesorilor adunaţi acolo: “Am auzit că vă 
duceţi la Gai! O aranjez eu pe stareţa aia!“ 

Împuternicitul Câmpeanu, pe care l-am rugat să dea o declaraţie în 
legătură cu activitatea mea, că nu am făcut absolut nimic fără aprobarea 
Episcopiei şi a lui, a zis că nu poate să o dea. După ce m-a arestat, mi-a 
spus că am fost condamnată fără nici un motiv. 

M-au ţinut 5 luni şi 5 zile în Securitate, ca să-mi găsească motiv de a 
mă aresta. Atunci au găsit că prin 1940 şi ceva, când s-au desființat toate 
asociaţiile (“Rugul aprins“, “Oastea Domnului“), mi-au găsit o scrisoare de 

la nişte credincioase de pe lângă Brad, în care scriau: “Maică Stareţă, 
ne-am adunat toate de la Oastea Domnului şi ne-am gândit să adunăm nişte 
poame ca să le trimitem la mănăstire“. Asta au găsit-o şi au spus că am 
făcut parte din Oastea Domnului. 

A[m] avut la mănăstire o maică de la Mâsca, a cărei familie 
credincioasă mă tot ruga să mă duc la Mâsca, fiindcă sunt acolo femei 
bătrâne care nu pot veni la Arad şi ele n-au văzut o maică ortodoxă 
niciodată. Ştiam că nu-i bine să merg acolo şi tot am amânat, în cele din 
urmă, am făcut o cerere la episcopie pentru a merge acolo, care mi-a fost 
aprobată. Şi m-am dus împreună cu 2 maici. După Sfânta Liturghie ne-au 
chemat oamenii la ei în vizită. Şi atunci a zis - Securitatea - că am cântat 
cântece de la Oastea Domnului, am participat la adunările ei şi că am fost 
membră a sa. 

La anchetă una spuneam şi alta se consemna. Ne punea să semnăm 
declarațiile. Nu trebuia să semnez, dar am crezut că mă achită, după felul în 
care au decurs lucrurile şi când colo, am fost condamnată la 15 ani muncă 
silnică. 

R.: Şi câţi ani aţi făcut? 

M.P.: 5 ani 3 luni şi 19 zile. 

R.: Şi unde v-au dus? 

M.P.: La Jilava, Miercurea Ciuc, Arad, Timişoara şi Oradea. Şi când 
am ieşit, P.S. Teoctist a renovat mănăstirea şi a rânduit să se poată face 
slujbă acolo, duminica şi-n sărbători. 

R.: Ce s-a întâmplat cu lucrurile din mănăstire? 

M.P.: De la Episcopie, preoţii Vancu şi Oros au distrus şi au furat 
lucrurile. 


Apoi maica Patricia mi-a povestit şi despre părintele Macovei, cel 
care, cu brutalitate a alungat călugării mănăstirii Bodrog. 


M.P.: Macovei era preot în Gai. De la început a fost contrariat 
fiindcă a vrut să fie administratorul mănăstirii şi cu am spus că nu am 
nevoie de administrator, eu pot să conduc mănăstirea şi fără administrator. 
Atunci a ameninţat credincioasele că dacă mai vin la vecernii la mănăstire, 
le dă afară din biserică. Dar ele tot au venit. El ne-a reclamat fiindcă a 
văzut că pun pomelnice pentru cei închişi. Şi când au venit să mă aresteze, 
prima dată au intrat în Altar şi au pus mâna pe pomelnice. 

R.: Când a fost reînființată mănăstirea Gai? 

M.P.: La | mai 1955 s-a reînfiinţat mănăstirea. Înainte Episcopia avea 
200 ha de pământ în jurul mănăstirii pe care le-a dat în arendă la 
Penitenciar ca să le lucreze. Aşadar, în clădirile mănăstirii au stat deținuții, 
care au distrus până şi podelele fiindcă tăiau lemne pe ele. 

R.: Cum de s-a reînfiinţat mănăstirea Gai într-o perioadă când 
Biserica era prigonită? 

M.P.: A apărut un decret în 1955, prin care tuturor monumentelor 
istorice trebuia să li se redea frumuseţea şi valoarea lor. Pe baza acestui 
decret s-a reînființat mănăstirea Gai. P.S. Andrei m-a chemat de la 
mănăstirea Țigănești, - acolo eram -, să vin la Arad, la Gai. Am înfiinţat la 
mănăstire ateliere de țesătorie, croitorie, tricotaje. Vara lucram la grădinărit 
iar iarna în ateliere. 

R.: Cine a fost inspectorul cultelor la Arad? 

M.P.: La Arad era Câmpeanu, era învățător şi greco-catolic. 

R.: Ce puteţi spune despre atitudinea P.S. Andrei? 

M.P.: P.S. Andrei a fost socotit reacționar de către comunişti, însă, 
părintele Oroş, care de 2 ori a trecut la greco-catolici şi înapoi şi cu Vancu, 
fost greco-catolic, dirijau Episcopia. 

R.: Când aţi ieşit din închisoare, ați venit la Timişoara? 

M.P.: Nu. În familie, că nu m-a primit nimeni. Tot timpul eram 
suspectată să nu mă duc la mănăstire. Şi veneau deseori de la Securitate ca 
să mă întrebe ce gândesc, ce fac. 

R.: Aţi reuşit să vă angajaţi undeva? 

M.P.: Am fost la Episcopie şi mi-au zis că nu au post pentru 
pregătirea mea, ca licenţiată. Dar până la urmă am lucrat la atelierul de 
lumânări câtăva vreme. Apoi am fost 5 ani contabilă. 

După ce am venit de la închisoare, am stat 6 săptămâni în spital, că 
nu aveam putere să umblu. 

În 1975 m-a chemat înaltul Nicolae care mă cunoştea de la 
Bucureşti, de la Facultatea de Teologie, să vin la Mitropolie. Şi am venit 
după un an, după ce înaltul Nicolae a dat garanții pentru mine. 

R.: Dar ce s-a întâmplat cu maicile de la mănăstirea Gai, după ce 
aceasta a fost desfiinţată? 

M.P.: O parte din ele au plecat la părinţi, altele au rămas în Arad şi 
s-au angajat. A rămas în mănăstire numai o maică bătrână, bolnavă de 
plămâni, care făcea prescuri la biserica din sat. Asta-i tot ce ştiu“. 


Şi o concluzie, din aceeaşi tematică: 

“Tată, în încheiere, o întâmplare adevărată ce s-a petrecut la Sibiu şi 
pe care maica Patricia mi-a povestit-o: 

“La Sibiu a fost o profesoară de religie, - încă se mai preda religia în 
şcoli, - care le-a vorbit elevilor despre dovezile existenţei lui Dumnezeu la 
lecţia la care era asistată de un inspector. Inspectorul avea pălăria pusă pe 
catedră. La finalul lecţiei, inspectorul a vrut să arate că ceea ce a spus 
profesoara este fals. Şi a zis: “Copii, vedeţi cuierul?“ “îl vedem“. “Există 
cuierul?“ “Există. “Ce dovezi avem că există?“ “Că-l vedem“. Şi prin 

întrebări de genul ăsta a vrut să scoată în evidență că numai ceea ce cade 
sub simţuri există. “Vedem pe Dumnezeu? Nu-L vedem. În concluzie, nu 
există! “Asta a fost concluzia. Şi atunci profesoara a intervenit: “Copii, 
vedeți pălăria domnului inspector pe catedră?“ “Vedem. “Există pălăria?“ 
“Există”. “Ce dovezi avem că există?“ “O vedem“. “Vedeţi mintea 
domnului inspector sub pălărie?“ “Nu“. “Există?“; Nu!“ Pe chestia asta era 
să fie dată afară din învăţământ, însă Înaltul Bălan a intervenit pentru ea“. 
(Din Porunca Iubirii, nr. 1-2/2002, pag. 66-76) 


Constantin Hrehor: Momentului istoric pe care nu gratuit îl numim 
“roşia captivitate babilonică“, care înscrie arestări, torturi, condamnări, 
ucideri de slujitori ai Bisericii, dărâmări de lăcaşuri durate pentru închinare, 
exil şi denigrare - toate făcând parte din “arestarea istoriei“, cum spun 
astăzi specialiştii, 1 se consacră lucrări temeinice în ultima vreme, e drept, 
dar încă multe... feţe înalte, sfinte, duplicitare rămân nevăzute... 

Gherasim Putneanul: Istoriei nu i se poate închide gura. Chiar 
dacă îi tac limbiţele o vreme, nu-i tac pentru totdeauna. Să nu creadă 
nimeni că cineva, undeva, nu stă şi consemnează tot ce se întâmplă. Unii 
din cei consemnați, nu se vor putea apăra, căci nu vor fi printre cei vii; unii, 
după consemnarea evenimentelor, vor deveni pasivi, indiferenți ori ipocriți. 
Dar cronicile tot vor vorbi. E cazul Jurnalelor - câte lucruri nebănuite nu-s 
în acestea! 

Sigur, istoria va spune ce trebuie spus, cu amănunte, fără a putea fi 
mituită, coruptă. În ceea ce vorbim vreau doar să spun că, regimului 
comunist nu-i era deajuns exilul vieţuitorilor din pacea mănăstirilor, de la 
slujba tămâii, nici desființarea mănăstirilor, ci şi înstrăinarea de destinația 
firească a lăcaşurilor. Cum am mai spus, unii dintre slujitori au fost închi şi 
sub acuzația că uneltesc împotriva statului, că au relații cu partizanii din 
munți ori că agrează legionarismul. Unii s-au predat, alții au fost vânduți şi 
vânați de uneltele Fiarei roşii, alții s-au mutat cu slujirea, după pilda 
pustnicilor, în locuri neştiute ori s-au tăinuit în ascunzători, cum au fost 
arhim. Ilie Cleopa şi arhim. Arsenie Papacioc. 

Avem ca exemplu în această privinţă ci, pe părintele Ilarion Argatu; 
acesta a stat tăinuit timp de 15 ani în casă (ascunzătoare); numai după ce 
s-a mai liniştit situația politică a ieşit şi s-a predat autorităților, prin 1964, 
când Sithu U Thant vizitându-ne ţara a atras atenţia mai marilor țării să 
termine cu asemenea practici barbare. Numai atunci închisorile au fost 
deschise şi eliberați deținuții politici, câți au mai rămas în viaţă. 
Monahismul a dat nenumărate vieți de călugări şi călugărițe, drept jertfă în 
acele odioase vremuri. E de reţinut: arhim. Haralambie Vasilache, starețul 
schitului Boureni, Vartolomeu Bodoaşcă, starețul schitului Rarău, Tudor 
Daniil, maica Mihaela de la Vladimireşti etc.; pe aceşti i-am cunoscut 

personal, dar câţi or mai fi din ţară, nume Dumnezeu îi mai ştie. 

Mănăstirile din care au fost scoşi vieţuitorii a fost lăsate în paragină, 
încât unele s-au distrus cu totul, cum au fost schiturile: Durau, Sihăstria 
Voronei, Boureni, Piatra Tăiturii, Graşi etc, schituri pe care eu le ştiu, da 
câte au mai fost în ţară? N-au avut altă soartă nici mănăstirile Bodrog, 
Vorona, Agafton, Gorovei ş.a. 

Îmi amintesc cum, la M-rea Vorona venini directorul Th. Vasilescu 
de la Departamentul Cultelor Bucureşti, când a văzut că în chilii erau 
animale şi că incinta era devastată, a dispus ca în 24 ore primarul să scoată 
animalele din chilii şi să se redea mănăstirea îndărăt Bisericii, numind-o 
stareță pe maica Agafia Aniţă fostă vieţuitoare în M-rea Agafton. Astfel, 
într-un timp record s-a făcut rânduială, ordine. 

Prin anii 1955-1959, organele bisericeşti de atunci, la ordinul 
Mitropoliei de la Iaşi, au creat două azile pentru monahii şi monahiile în 
vârstă. Primul a fost la Mănăstirea Sihăstria, la care s-au adunat 60-65 de 
călugări bătrâni din mănăstirile din nordul Moldovei, iar al doilea la 
mănăstirea Slatina - pentru monahii - unde s-au adunat 35-40 de maici. 
Aceste azile au durat între 15 şi 20 de ani. Mănăstirea Sihăstria, fiind o 
mănăstire bine organizată, a reuşit întotdeauna să asigure bătrânilor o viață 
duhovnicească liniştită. 

Până prin anii 1975-1980, bătrânii s-au mutat la Domnul, iar azilele 
au dispărut. Pentru că aici a fost azil de bătrâni, în timpul decretului din 
1959 mănăstirea nu a fost desființată, doar tinerii - în număr de aproximativ 
40 au fost obligați să plece. Mănăstirea nu a primit nici un ajutor material 
pentru călugării bătrâni şi bolnavi aduşi la azil.“ (Scrisoare din 18 oct. 
2002) 

Pe cât îmi amintesc, şi în Arhiepiscopia Bucureştilor s-au destinat 
două mănăstiri pentru bătrâni: M-rea Dealul pentru călugări şi M-rea 
Viforâta pentru maici. 

Este greu să descrii atmosfera din acea vreme. Cititorii mai tineri, 
greu pot să înţeleagă ce a fost cu jumătate de secol în urmă, care a fost 
situația în viața monahală, şi cu câte sacrificii s-a menţinut tradiția 
mănăstirească, slujba celor şapte Laude, ținându-se seama de numărul 
restrâns, îmbătrânit, rămas în mănăstire. 

Mănăstirile, schiturile, desfiinţate, după câţiva ani au devenit unele 
ruine, altele C.A.P.-uri, magazii, ori depozite ca unele biserici din Cernăuţi 
şi Basarabia. 

În Moldova, a fost mare noroc, că mitropolitul Tustin, cu autoritatea 
ce a avut-o, a reuşit să se impună organelor de stat, să deschidă şantiere de 
restaurare în mai toate mănăstirile din Moldova, începând cu Neamţul, 
continuând cu Moldoviţa, Suceviţa, Dragomirna, Slatina, Râşca, Secu, 
Cetăţuia etc. 

Am fost martor la toate aceste realizări, deschideri de şantiere de 
restaurare. Trebuie să fim drepți, şi să spunem că în regimul trecut s-a făcut 
şi ceva bun: restaurarea mănăstirilor. Nu a fost deloc uşor să restaurezi 
mănăstiri ca: Neamţul, Suceviţa, Dragomirna sau Putna. Mitropolitul Iustin 
era permanent pe şantiere, observând calitatea restaurărilor. Unii arhitecți 
au căutat să desființeze câteva paraclise din mănăstiri dar mitropolitul nu 
le-a permis. 

Aşa, la Neamţ, în afară de cele două biserici din incintă, mai sunt 
păstrate încă două paraclise: “Adormirea Maicii Domnului“, pe latura 
incintei de nord, şi “Buna Vestire“, sub încăperea camerei unde sunt 
clopotele. Şi la Putna, în partea de nord a chiliilor cu etaj, se află Paraclisul 
“Sf. Apostoli Petru şi Pavel“; multă muncă de lămurire a dus mitropolitul 
Tustin ca să nu le desființeze. Aceeaşi soartă au avut-o şi mănăstirile Secu şi 
Bistriţa, paraclisele au fost restaurate şi se pot folosi pentru slujbă. 

Constantin Hrehor: Şi totuşi, în acea situaţie critică ierarhia 
superioară, din care “listele roşii“ nu rețin prea multe nume, unde a fost, 
cum, prin ce strategii s-a opus ostilităților? 

Gherasim Putneanul: Dacă am raporta procentajul la sută, aş putea să 
spun că ierarhia superioară a suferit mai mult. Să ne gândim la desființarea 
atâtor eparhii. Titularii au fost umiliţi, trimişi în mănăstiri sau în cel mai 
bun caz, profesori la Seminarul de la Neamţ; aici, eu, pe cinci ierarhi, i-am 
avut profesori: pe Partenie Ciopron, Emilian Antal, Atanasie Dincă, Eugen 
Laiu şi Pavel Șarpe. Ce să mai zicem de episcopul Policarp Moruşca al 
Americii sau de episcopul Nicolae al Oradiei, ori despre urmaşul său, 
Valerian Zaharia, despre mitropolitul Vasile al Banatului, sau Visarion 
Puiu, condamnat la moarte? 

Vedem deci că n-au fost scutiți nici ierarhii de umilinţă, iar din punct 
de vedere material au dus o viață plină de lipsuri, de-ţi era milă de soarta 
lor. Dacă aceştia băteau în strună comuniştilor, n-ar fi avut această soartă. 
Dar a vrut Bunul Dumnezeu să fie la cârma Bisericii în acele zile acel 
patriarh providenţial, Justinian Marina, care a vâslit cu mult curaj prin 
valurile vremii şi a reuşit ca Biserica să supraviețuiască, chiar în condiții 
optime, păstrând şcolile teologice şi bisericile parohiale deschise. 

S-a văzut din referatele Securităţii ce se punea la cale pentru 
compromiterea unor ierarhi mai zeloşi, îmi amintesc cum ierarhii din acea 
vreme erau obligați de regim să nu sfințească biserici în timpul campaniei 
agricole, şi ca slujbele să se facă în biserică şi nu afară, indiferent câtă lume 
participă, îmi amintesc că prin 1970 s-a resfințit biserica “Sfinții împărați 
Constantin şi Elena“ - Gura Humorului, de către mitropolitul Tustin; din 
cauză că era prea mare îmbulzeală, mitropolitul a avut un şoc, s-a 
îmbolnăvit, şi n-a mai putut să slujească. A trebuit să preiau eu conducerea 
soborului de preoți ca să terminăm cu bine Sf. Liturghie. Ierarhii din acea 

vreme trebuiau să se supună dispoziţiilor Departamentului Cultelor, că 
altfel erau consemnați şi umiliți de inspectorii teritoriali. N-au putut ierarhii 
să numească în posturi, fie clericale, fie civile, oameni ce meritau, ci dintre 
aceia supuşi regimului existent. Fiecare ierarh era urmărit pas cu pas de 
către activiştii de partid. Doi dintre ierarhii şi cei mai de seamă, Dr. 
Antonie Plămădeală şi scriitorul Bartolomeu Anania, au fost închişi, umiliti 
ca oamenii de rând. 

Constantin Hrehor: Fără multă gramatică şi fără riguroase legi ale 
prozodiei, mărturiile epice şi în versuri culese de pioşi îndrăgostiți de 
literatură simplă, ori puse la dispoziție de supraviețuitori ai izgoanei de 
după criminalul Decret, pun la îndemâna cititorului nu numai dovada 
virtuților poetice ale Neamului, subliniate de clasicii noştri preţuitori de 
cultură populară, ci şi mărturii sensibile pe care cronicarii - istorici ori 
teologi nu au cutezat să le înscrie... E în această literatură asemănătoare cu 
textele antologate în “Doina prizonierului“ (v. ediția I. Pânzar, 2002, 
Suceava) un... folclor călugăresc? 

Gherasim Putneanul: Cu privire la poeziile care au apărut în acea 
vreme de restrişte pentru monahism, ce pot să spun decât că erau singura 
formă de exprimare a suferinţei, a nostalgiei după viaţa monahală trăită în 
mănăstire. Au apărut multe poezii, dar fără autori, căci Securitatea urmărea 
cu multă tenacitate orice notiţă, însemnare, poezie. Unul dintre autori era şi 
părintele Ioanichie Bălan de la Sihăstria Neamţului. L-am rugat să-mi 
trimită câteva date în legătură cu versurile apărute atunci, şi mi-a răspuns: 
“Cu oarecare greutate am adunat o sumă de versuri cu conţinut religios - 
monahal compuse de mine prin anii 1960-1965. Versurile le-am compus în 
mod anonim, nu le-am semnat din motive de siguranță, însă ele au circulat 
mai mult sau mai puţin în toată ţara. O parte din aceste versuri au căzut şi 
în mâinile organelor de Securitate, care însă nu au putut descoperi autorul. 
Cele mai multe dintre aceste versuri sau poezii au circulat în special în 
Moldova, vatra cea mai mare a monahismului românesc. Aceste versuri au 
fost considerate în unele părți drept doine duhovniceşti“. 

Constantin Hrehor: Sub versuri simple, extrem de transparente, 
colcăte trăiri profunde, sentimente... Ce au scris, ori ce ar fi scris cei care au 
trăit experienţa “exilului“, din nou întorși la “tămâia“ Bisericii de unde au 
fost alungați? Cunoaşteţi jurnale, confesiuni, literatură de după încheierea 
“lucrării“ Decretului 410 şi intrarea în drepturi a altui... edict, eliberator? 

Gherasim Putneanul: În legătură cu poeziile spontane, ce exprimă 
starea sufletească, îmi amintesc că, oarecine, cu ani în urmă spunea că 
Eminescu, dacă ar fi avut o viață de huzur, n-ar fi fost inspirat să scrie 
atâtea poezii care redau viaţa sub aspectul ei dramatic. Să luăm ca exemplu 
doar “ Doina“, în care se găsesc atâtea răscoliri sufleteşti, de la bocet la 
blestem. Personal, am ajuns la concluzia că numai când eşti amărât sau prea 

bine dispus, poți scrie poezii. Când a avut loc aniversarea a 500 de ani de la 
zidirea M-rii Putna (1966), Geo Bogza însoţit de vreo douăzeci de studenți, 
şi câțiva scriitori, la sfârşitul mesei, după ce cinstise câteva pahare de tărie, 
care mai de care, s-au apucat, “inspirați” pe şerveţele de masă să scrie 
poezii. Şi o fostă cântăreață populară, căreia i se zicea “Firuţa“, căreia 
părintele Paisie Olaru, duhovnicul, i-a spus că trebuie să se lase de cântat şi 
de alte păcate, începând să scrie versuri, astfel ilustra realitatea de la noi: 


Coboară Doamne pe pământ 
Şi vezi Stalin ce a făcut 

C-a făcut omul neom 

Şi pe calic l-a făcut domn. 


Câte stele sunt pe cer 
Pân', la ziuă toate pier, 
Numai una cocoțată 
Stă pe fabrică-aninată 


A făcut din capră vacă 
Pe țigancă deputată, 
I-a dat cârjă şi palton 
Şi o plimbă prin raion. 


Cam aşa s-a întâmplat şi cu poeţii-călugări sau călugărițe, cu cei dați 
afară din mănăstiri. Cei ce-au avut talent cât de cât, au scris fel de fel de 
poezii în care şi-au vărsat amarul. 

Am căutat să iau legătura cu unii ce mai sunt în viaţă, dar n-am reuşit 
decât să adun poeziile ce au circulat printre monahi, aducându-le alinare. 
Fiindcă este vorba de zeci de poezii, am găsit potrivit ca să le prezint la 
sfârşitul cărții. 

Dacă ar fi fost căutate cu 10-15 ani în urmă, se mai găseau însemnări 
interesante, dar din nefericire, cei mai mulți autori au trecut la Domnul. Cu 
mare greu am putut să găsesc câte ceva, pe ici, pe colo, doar câteva scrisori 
la maici, după cum am arătat. Cei ce vor citi scrisorile, vor înțelege starea 
viețuitorilor pribegi, împrăştiați în toată ţara. 

Cât am fost la Putna stareţ, am reuşit să recuperez pe câţiva 
vieţuitori, cum au fost: ieromonahul Damaschin, ierodiaconul Teofilact, 
frații Teodor Pavlo, Grigore Halciuc, pe care i-am călugărit cu uşile 
închise, ierom. Serapion şi Zaharia, părintele Macarie şi pe alţii pe care nu-i 
mai țin minte; în prezent doar doi mai sunt în viață: arhim. Grigore Halciuc, 
stareţ la M-rea Sf. loan cel Nou din Suceava, şi părintele Teofilact Ciobâcă, 
la M-rea Putna, casierul şi cronicarul Putnei de azi. 

Tot din vremea exilului monahicesc, în viaţă mai este părintele 
arhimandrit Ciprian, starețul M-rii Bistriţa -Neamţ, care a editat o revistă 
după 1989. 

Dintre maici, mai sunt: maica Teofana Scântei, stareţa M-rii 
Vorona, în Botoşani iar în Eparhia noastră, maica Evelina, stareța M-rii 
Slatina. 

În părțile sudice sunt maicile: Lucia, stareța M-rii Pasărea, Semfora, 
stareță la M-rea Sf. Maria de la Techirghiol - Constanţa, şi maica Eufrasia, 
stareța M-rii Dealul. Vor mai fi fiind şi alții, pe la alte mănăstiri din alte 
eparhii, pe care nu-i cunosc. 

Constantin Hrehor: Am cunoscut şi eu o fiinţă deosebit de harnică în 
drumul spinos al desăvârşirii, cu mulți ani de vieţuire candidă în mănăstire, 
pe maica Vitalia de la Suceviţa, zugrăvită de icoane în manieră deloc 
bizantină... Am copilărit în chilia ei şi am deprins de la ea tehnica picturii 
în ulei; prima mea “operă“ a fost o icoană pe lemn reprezentându-l pe 
proorocul Ilie. Acolo am citit cărți vechi, cu literă slavonă. Sora sa de 
chilie, maica Isidora mă iubea mult, vorbea cu accent rusesc, se bucura 
când părinții îi trimiteau prin mine vreo legăturică cu ceva din agoniseala 
casei. Maica Vitalia, deşi mai marii i-au construit o imagine de personaj 
controversat, din aceeaşi cuvioasă invidie care e foarte bine cultivată şi în... 
ciupercăriile mănăstirilor, era o mare rugătoare. Era căutată de evlavia 
credincioşilor din multe locuri. Până într-o zi când - eu însumi intrigat am 
citit - i s-a aplicat pe uşă un avertisment: “Nu mai pot citi!“. Putea şi citi şi 
scrie, dar cineva, frăţeşte, i-a închis astfel drumul, îndepărtându-i pe 
nevoiaşii flămânzi de rugăciune... 

Maica Vitalia, originară dintr-un sat din teritoriul ocupat, mi-a 
încredințat mie un număr de fotografii şi un Jurnal - un caiet voluminos 
scris de mână. Un jurnal rescris de câteva ori, plin de emoționante 
mărturisiri care evidențiază o memorie bună şi un suflet încercat. lată, 
aşadar, pe lângă numele amintite de Dvs., un nume de monabhie - scriitoare 
ale cărei confesiuni pe care le voi tipări cândva (?) intră în ceea ce propune 
cartea pe care o duraţi. 

Acum Vă întâmpin cu o nouă întrebare: În vremea noastră, mai ales 
în ultimul deceniu - nu ştiu dacă chiar după legea vaselor comunicante, vis- 
a-vis de credinţă, s-au înmulțit mănăstirile, schiturile şi... sihăstriile, dar şi 
scaunele cu ierarhi. Au acestea vocaţia celor de demult, a obştilor începute 
de Nicodim ori Paisie, ori ţinute pe verticală de celebrii noştri 
contemporani Paisie Olaru, Arsenie Papacioc, Benedict Ghiuş, Sofian 
Boghiu, Ilie Cleopa, Iachint Unciuleac ori Petroniu Tănase? E şi calitate în 
aceste multe zidiri ori numai trupuri bune la numărătoare? 

Gherasim Putneanul: Este ştiut că atunci când interzici cuiva să facă 
ceva, atunci face. După trei decenii de restricţii, de a nu se mai primi în 

mănăstiri tineret, după revoluția din decembrie 1989, care a descătuşat 
libertatea în ţara noastră, ca o replică la ceea ce a fost, s-au reînființat şi 
înființat mănăstiri şi schituri cam forţat; cele mai multe dintre acestea au 
fost construite la cerinţi credincioşilor care au dorit să fie ctitori de 
mănăstiri şi schituri, unii dăruindu-şi odraslele cinului monahal. După cum 
s-a mai spus şi altădată, tinerii care au venit în mănăstiri ca vieţuitori, 
neavând părinți mai vârstnici, s-ai format ca... orfanii deşi au fost doritori 
să fie sub ascultarea unor părinți îmbunătățiți. Aşa se explică cum în 
Sihăstria, Neamţ, a ajuns tineret, chiar cu studii superioare, ca să-l asculte 
pe părintele Cleopa, şi mai nou pe părintele Ioanichie Bălan. La M-rea 
Putna, în timpul când eram stareţ acolo, numărul vieţuitorilor n-a trecut de 
15, iar acum sunt peste 80 de vieţuitori, şi mulți dintre ei cu studii 
superioare. La Putna, părintele Iachint, cât a fost stareţ, prin modelul său de 
trăire duhovnicească, a reușit să crească fii duhovniceşti, care ei înşişi au 
devenit stareți, duhovnici. Dar astăzi sunt prea puțini duhovnici ca să facă 
față avalanşei de tineri care caută să îmbrăţişeze viaţa de mănăstire. 

Din păcate, unii dintre ei nu înţeleg cuvântul Mântuitorului: “mulți 
sunt chemați dar puțini aleşi“, şi din această cauză, monahismul suferă 
unele compromisuri, regretate de toţi. Biserica însă este o instituţie divină, 
văzută prin membrii ei, pe care Hristos nu va lăsa-o expusă neputinţelor 
fiilor ei. Este o vorbă în popor: nu există pădure fără uscături. Sigur, ne 
mâhneşte comportarea unora dintre cei grăbiţi a intra în mănăstire, la 
călugărie şi hirotonie. S-au înmulțit peregrinările de la o mănăstire la alta, 
plimbările multe în ţară şi străinătate, cu maşinile proprii, telefoanele etc. 

Cât priveşte situația scaunelor cu ierarhi, să nu ne fie de mirare, 
raportate la numărul de credincioşi din ţara noastră, nu sunt prea multe la 
22 de milioane de locuitori. Dacă ne întoarcem cu mai bine de jumătate de 
veac în urmă, pe când era România Mare, prin 1925-1939, la numai 16 
milioane de locuitori, erau multe eparhii cu titulari şi episcopi-vicari, numai 
că atunci se puneau alte probleme... 

Sigur că am fost întrebat adeseori despre noii ierarhi, prea puţin 
cunoscuţi în ţară, cum de au fost recrutaţi aşa de tineri, neîndeplinind vârsta 
canonică de 40 de ani. Am răspuns clar că este nevoie de aceste prezenţe 
acum, mai mult ca altădată, întrucât în ţara noastră au început a năvăli fel 
de fel de pastori, evanghelişti etc., fapt ce nu se întâmpla cu 5-6 decenii în 
urmă. Dacă vom compara ţara noastră cu Grecia, țară ortodoxă, vom 
constata că numai în Atena sunt şase eparhii; sunt oraşe şi sate care nu au 
credincioşi în eparhie cât avem noi în unele protopopiate. Cerinţele sunt 
multe şi de-abia fac față ierarhii existenţi, încă mai sunt parohii în care 
ierarhul nu a ajuns în vizită canonică, iar să slujească acolo nici atât. 
Generaţia de preoți şi credincioşi între 50-60 de ani n-are cum să ştie cum a 
fost înainte de al doilea război mondial, din cauza regimului care a reuşit să 

desființeze unele eparhii. În prezent, avem şi câteva eparhii peste hotare cu 
câțiva ierarhi, lucru ce nu era înainte, fiindcă românii stăteau în ţara lor şi 
nu împânzeau lumea ca acum, (cu excepţia celor din Ardeal şi Bucovina, 
care prin sec. XIX au început a pleca în America, fiindcă ambele provincii 
româneşti erau sub stăpânire străină, de altă religie decât cea ortodoxă). 

Dacă e să vorbim de obştile mănăstireşti din prezent, sigur că se vede 
o stagnare din punct de vedere duhovnicesc, încât şi îmbrăcămintea diferă, 
înainte nu vedeai un călugăr plecând de la mănăstire prin sate sau oraşe 
numai în dulamă sau vestă, ca acum, ci era îmbrăcat cu rasă. Încă am 
apucat vremea când monahii aveau pentru drum un fel de rase până la 
genunchi, şi numai aşa plecau din mănăstire. Chiar părintele Cleopa într-o 
carte spunea că acel călugăr care pleacă din mănăstire neluându-şi rasa, să 
facă o mie de metanii. La fel şi călugărițele mai tinere, sumar îmbrăcate, tot 
cu vestă şi cu o geantă atârnată pe umăr, merg la oraş sau în altă parte. Dar 
de ce să ne mirăm, când vedem laici îmbrăcaţi cu fel de fel de haine, unele 
peticite anume, ca să fie la modă! Într-un cuvânt, asta-i starea de lucruri în 
prezent. 

Dacă duhovnicii cu experiență s-au împuţinat, avem acum în schimb 
cărți din abundență, cu viețile marilor călugări trăitori din toate tările 
ortodoxe, încă mai sunt câteva mănăstiri chiar şi în Eparhia noastră unde la 
trapeză se citeşte cuvânt de învățătură şi cele şapte Laude se săvârşesc cu 
regularitate, la timpul indicat de rânduielile tipiconale. Dar la încheiere, 
peste toate aceste întâmplări din lumea monahală şi laică, îmi amintesc că 
am citit undeva cum un frate, întrebându-l pe un bătrân ce se va întâmpla, 
cum vor fi călugării în vremea de apoi, bătrânul îi dădu răspuns: “călugării 
vor fi ca mirenii, iar mirenii ca dracii“. Să mulţumim lui Dumnezeu că 
trăim în acest veac, şi nu chiar în vremurile de apoi! 

Constantin Hrehor: Se zice că monahism nostru este conservator, o 
oază de... anacronism pe valurile acestui veac grăbit, tot mai îndepărtat de 
contemplatie, de filocalie şi sfinţenie, tot mai înstrăinat de asceza cărții şi 
mistica fericitelor căutări, ce viitor poate avea când lumea e atât de însetată 
de... Apocalips? 

Gherasim Putneanul: Trăim cu toţii o viaţă pe care aproape n-o 
înțelegem şi îndeosebi noi, cei de vârsta amurgului. Spun aceasta fiindcă 
noi am apucat sau ne-am trezit în alt veac, atât la propriu cât şi la figurat. 
Încercăm să-i înţelegem pe cei de astăzi ca şi pe cei din trecut. Facem 
comparații între unii şi alții şi nu reuşim să stabilim cauzele acestor 
transformări. Ne naştem acum ca şi cei din trecut, doar cu deosebirea că în 
trecut ne năşteam fiecare la casele noastre, moaşele fiind femeile vârstnice. 
Murim la fel ca şi cei de atunci, numai că acum sunt multe alte cauze. 
Mâncăm acum ca şi atunci, numai că acum alimentele nu mai au gustul de 
altădată, fiindcă îngrăşămintele chimice le-au pervertit. În trecut, mergeam 

zeci de km pe jos, unde aveam nevoie, pe când acum stăm ore întregi ca să 
plecăm cu maşina. Atunci îmbrăcămintea se făcea în casă şi semănau 
oamenii unul cu altul, când se întâlneau la lucru sau în zi de s ărbătoare. Ori 
acum nu mai seamănă unul cu altul. Doar armata şi clerul monahal a mai 
rămas în uniformă. Şi dacă lucrurile stau aşa, este de înţeles că şi concepția 
de viaţă a oamenilor, fie chiar şi-n lumea monahală, să fie alta. Spuneam 
mai sus că între viețuitorii mănăstirilor nu se mai păstrează unitatea de 
gând, de viaţă în ascultare, de comportare în societate. Asistăm neputincioşi 
la tot ce se întâmplă astăzi, şi când citim viaţa, obiceiurile celor din trecut 
ne mirăm şi ne scandalizăm, că nu suntem în stare să le urmăm pilda. 

Înainte se citeau cărţi, romane, acum prea puţin se citeşte, că sunt 
înlocuite de televizor şi alte minunăţii tehnice de azi. Nu ştiu dacă se mai 
potriveşte spusa lui J. J. Rousseau: “înapoi la natură“; doar un cataclism să 
se întâmple (Doamne fereşte!) ca s-o luăm de la început. Ce-a rămas 
neschimbat? Cartea Cărţilor — Biblia, şi învăţătura sfinţilor filocaliei, dar 
şi acestea zac în rafturi. Eu am apucat trei feluri de trai: înainte de al doilea 
război mondial, în timpul comunismului şi după revoluție; în timpul 
comunismului se sistase tipărirea cărților religioase, iar cele existente de pe 
vremuri se vindeau pe sub tejghea ca nu cumva să fie vânzătorul prins de 
oamenii legii. Acum, în fiecare mănăstire sau parohie se găsesc de toate, 
încă şi din ţările vecine, ortodoxe. Mă rog, cărţi sunt, dar cititori? Întrebarea 
este firească, bine ştiindu-se că cei mai mulți din vieţuitorii noştri nu prea 
stau pe la mănăstiri. Şi nici pentru carte nu arată interes. 

Alta era disciplina în vechime, îmi aduc aminte cum noi, ca stare ți, 
nu puteam să plecăm de la mănăstire în alte oraşe, chiar cu treburi, fără 
binecuvântarea ierarhului. De se întâmpla aşa ceva, eram traşi la 
răspundere. De concediu, nici nu putea fi vorba; monahii n-au concediu, 
fiindcă mănăstirea este casa lor. Puteai doar cu aprobare să mergi la un 
tratament balnear, şi aceasta se îngăduia ca să poţi rezista slujirilor pentru 
care erai numit. 

Ca să se mai păstreze din tradiția trăirilor duhovniceşti noroc am avut 
de părinți ca arhim. Cleopa, Sofian, Paisie Olaru ori Visarion Coman de la 
Clocociov, care au adunat în jurul lor pe cei care au dorit viață 
duhovnicească. Mai sunt în viață părinții Arsenie Papacioc, Ioanichie 
Bălan, Iustin Pârvu, şi alți câţiva, care încă mai ţin candela credinței 
aprinsă, fund vrednice modele de urmat. Faptul că Biserica este a lui 
Hristos, avem nădejdea că se va îngriji de ea. Cum a răspuns Avraam lui 
Isaac, când acesta l-a întrebat: “tată, lemne sunt, foc la fel, dar unde-i 
jertfa?“. “Dumnezeu se va îngriji de jertfa Sa“. Cred că acesta-i răspunsul. 

Constantin Hrehor: Ca monah cu experienţa liturghiei zilnice şi a 
Patericului ziditor, dar şi ca ierarh izvoditor de carte şi de sfat bun, ce 
credeţi că lăsaţi durabil celor apropiaţi din lumea prin care ați trecut şi cum 

s-ar putea înnoi vechiul nostru monahism? 

Gherasim Putneanul: Chiar din prima zi când am sosit ca frate în 
mănăstire, prima mea grijă a fost să particip la pravila mănăstirii, şi în 
special la Sf. Liturghie. Ca frate începător, tânăr, cu putere de muncă, în 
mănăstire eşti rânduit la munci gospodăreşti, agricole. 

M-rea Neamţ pe acea vreme avea câteva sute de ha, mai mult păsune 
şi fânaţ, care trebuiau lucrate. Cu toate aceste obligaţii, când puteam, în 
timpul meu liber, căutam să particip la biserică, cel puţin la Utrenia, care se 
făcea la miezul nopţii. Noi, cei tineri, care eram la truda câmpului, nu 
aveam obligația să participăm la slujbele de peste săptămână, ci numai în 
duminici şi sărbători. Chiar după un an de zile a trebuit să stăm în timpul 
iernii în pădure să tăiem brazi pentru a construi schitul Icoana. Plecam în 
pădure luni şi veneam sâmbăta, în pădure mâncăm, lucram şi ne rugam la 
lumina lumânărilor sau a felinarului. Toţi cei 4-5 vieţuitori eram convinşi 
că lucrăm, că facem ascultare pentru Dumnezeu. Vara începeam cu prăşitul 
şi imediat treceam la cosit, până după Înălţarea Sf. Cruci, la 14 septembrie. 
Cei ce erau la conducerea mănăstirii au observat dorința mea de a fi la 
biserică şi mi-au dat în biserică slujba de paraclisier, apoi de cântăreţ şi 
diacon, în această ascultare m-a prins Seminarul Monahal Superior. Şi, ca 
elev, mi s-a încredinţat, pe lângă obligaţiile şcolăreşti, să fiu şi eclesiarh la 
paraclisul Seminarului. Nu era uşor să fii la curent cu lecțiile, dar 
Dumnezeu mi-a ajutat să pot duce mai departe ascultarea ce mi s-a dat de 
către conducerea Seminarului; în programul şcolii, în fiecare zi se săvârşea 
Sf. Liturghie, la care elevii erau rânduiți să participe cu rândul. 

La Institutul Teologic din Bucureşti, în acel timp, unde preoţii făceau 
şi reciclările, unde erau şi cazaţi, cei care doreau să participe la Sf. 
Liturghie, erau liberi să o facă, până la intrarea în sălile de curs. În cei patru 
ani am avut posibilitatea de a asista la Sf. Liturghie săvârşită de numeroşi 
preoţi care țineau predica rânduită şi cateheza. Este nevoie de ordine, de un 
program zilnic de chilie, ca să ai mulțumire sufletească; trebuie să-i ajuţi şi 
pe alţii să trăiască duhovniceşte. 

În mănăstire, dacă nu simţi bucuria revărsării darului lui Dumnezeu 
şi chemarea Lui, viața este un haos. Monahul dacă nu face cele ale locului, 
împlinindu-şi obligațiile ce-i revin, din clipa în care a fost tuns în 
monahism, nu are pace, mereu se gândeşte la schimbarea mănăstirii, 
cârteşte şi devine străin de haina ce-o poartă. 

Soarta monahismului în deceniile de tristă amintire, am simtit-o, am 
trăit-o pe viu. Executarea decretului 410 m-a prins în mănăstirea Neamţ, în 
ascultarea de egumen şi profesor la Seminar. Am asistat şi eu neputincios la 
plecarea monahilor care se încadrau în decret. 

De la catedră am fost scos pe motiv că tinerii de la magisteriu - cum 
era atunci - nu aveau locuri în şcoli. Astfel, noi, monahii le-am cedat 

catedrele. A demisionat colegul de an, ierod. Sebastian Bucur, am 
demisionat şi eu, lăsând catedra d-lui Mircea Păcurariu, istoricul şi 
profesorul academician de astăzi. 

După cum am spus, am fost martor al acelei triste perioade când toţi 
vieţuitorii tineri au fost scoşi din mănăstire. Lipsa de personal se simţea în 
toate eparhiile şi, din această cauză, a trebuit să fiu trimis la Putna ca stareţ, 
mai mult la ziduri decât la obşte; am găsit acolo doar cinci vieţuitori, şi 
dintre aceştia doar doi erau buni de lucru: părintele Iachint Unciuleac şi 
Vitalie Iordache. 

În timpul cât am stăreţit, n-am putut să mă bucur de o obşte mai 
mare, decât până la 14-15 persoane. Cu toate greutăţile din acea vreme, 
grație fostului mitropolit Iustin, s-a reuşit ca şapte dintre ei să urmeze 
Seminarul Teologic, iar patru chiar urmau Teologia. În timpul cât erau la 
cursuri, personal slujeam zi de zi, iar la strană răspundeau nişte părinți în 
vârstă, şi aşa, an cu an, am reuşit să ducem greul, în această perioadă s-a 
făcut şi restaurarea mănăstiri. 

După un deceniu şi jumătate am fost trimis în vestul ţării, ca 
arhiereu-vicar. Când am plecat, lăsasem în urmă o obşte compusă din 
câțiva părinți şi mă frământam cu gândul ce se va întâmpla după plecarea 
mea. Norocul a fost că părintele Iachint, ce m-a urmat la stăreție, a căutat să 
păstreze rânduiala lăsată, şi serviciile religioase şi rosturile gospodăreşti. 
Când după 15 ani am revenit ca episcop-vicar, am găsit obştea Putnei 
sporită cu un efectiv de peste 30 de persoane, iar acum, după zece ani, s-a 
ajuns la peste 70-80 de vieţuitori; unii, cu studii superioare, au fost trimi şi 
ca stareţi ori preoți slujitori în alte mănăstiri şi schituri, îngrijorarea mea de 
acum un sfert de veac, în legătură cu ce se va întâmpla după plecarea mea 
de la Putna, s-a transformat în satisfacție, obştea s-a mărit, programul 
slujbelor s-a respectat întocmai, s-au deschis ateliere de pictură, croitorie, 
sculptură etc. În prezent, din obştea lăsată, mai este arhid. Teofilact 
Ciobâcă. Cine merge la Putna şi asistă la o slujbă, rămâne impresionat de 
cântările de la strană, fapt ce în vremea mea nu se putea realiza, din lipsă de 
oameni. 

Actualmente,  monahismul nostru trece printr-o schimbare, 
acomodare de viață monahală. Lumea, credincioşii, cercetează cu evlavie 
mănăstirile. Programul monahilor e încărcat, chiar istovitor pentru unii 
dintre noii veniți în mănăstire. Sunt acum la îndemână cărți duhovniceşti, 
numai să fie atracție pentru lectură. Reînnoirea monahismului se face 
ascultând de glasul sfinților părinți, trăind în nevoinţă şi dragoste de 
Dumnezeu. 

Constantin Hrehor: Aţi trăit bucuria tipăririi câtorva cărți. După 
tipărirea lor s-au dat pe faţă admiratorii şi detractorii (unii îmi reproşau că 
nu numai întrebările îmi aparțin, ci şi răspunsurile, ca şi cum eu aş fi fost 

tuns în monahism acum... 100 de ani, întreprinderea fiind malitios 
subliniată ca “furt intelectual“; cineva a răspuns frumos provocării astfel: 
“nicidecum, ci e donație intelectuală“). Ce trăire încercaţi acum după ce 
“cronica izgonirilor“ Vă poartă semnătura, împlinită ca o datorie față de 
confrații Crucii şi Învierii? 

Gherasim Putneanul: Este firesc să se întâmple aşa, unii dintre 
cititori să aprecieze ce am scris, iar alții să găsească prilejul de a critica, 
potrivit cu starea lor sufletească. Spunea Topârceanu cândva: “ dacă cineva 
scoate o carte proastă, nimeni n-o citeşte, decât prietenii, ca să aibă ce 
critica; dacă scrii o carte bună o citesc toţi în afară de prieteni“, în cazul de 
față, ce pot să zic, mă găsesc şi eu pe la mijloc... 

Am mai spus că niciodată nu m-am gândit să scriu ceva, dar anumite 
împrejurări m-au îndemnat să-mi aştern amintirile şi mărturisirile. Drept 
spun, n-am reuşit destul să mă cunosc pe mine însumi, şi dacă am fost 
chemat la diferite ascultări, aprecierea asupra acestora am lăsat-o celor care 
m-au chemat. Am mai spus şi altădată, că întotdeauna am apreciat pe alţii 
mai mult decât pe mine. Şi nu-i aici falsă modestie. 

Când sunt rânduit să reprezint Arhiepiscopia, îmi reproşez că nu-s la 
înălțimea aşteptărilor şi nicidecum nu-mi găsesc automulțumirea. 

Apreciez cu toată dragostea cuvântul, osteneala care au depus-o cei 
rânduiți să vorbească sau să scrie cărți. Darurile împărţite de Dumnezeu 
sunt diferite şi nu putem noi să catalogăm pe unul sau pe altul după puţinul 
din noi. 

Am răspuns la întrebări fiind conştient că s-au pus cu scop educativ 
şi nu cu viclenie. Că unii au spus că prea mult m-am îndepărtat de misiunea 
mea la vârsta pe care o am, şi scriu diferite banalităţi, lucruri ce nu duc la o 
meditaţie duhovnicească, cum s-ar cuveni. S-ar putea să aibă dreptate; dar 
nu m-am gândit să scriu mai mult şi mai bine decât sfinții părinți, care 
ne-au lăsat învățături filocalice, aşa că am cumpănit lucrurile şi am zis, că 
nu-i rău să rămână pentru posteritate ceva din cele pe care le-am trăit cu 
toții în vremurile de odinioară. 

Dacă în prezent sunt amintit de unii şi de alții în mod pozitiv sau 
negativ, aceasta se datoreşte în întregime celui ce m-a “interogat, ocazie 
care m-a scos oarecum din anonimat... Spune Mântuitorul: “pentru cel 
curat, toate sunt curate“, rămâne ca fiecare să aprecieze cum va dori cele 
împlinite. Eu atât ştiu, că am depus osteneală, nu puţină, ca să răspund 
întrebărilor, să se înțeleagă cum a fost altădată în societate şi în viața 
monahală. 

A fost bine sau mai puțin bine ce am scris, nu eu apreciez, ci cititorii. 
Ceea ce pot să afirm este că sunt solicitat să-mi trimit cărțile, la diferite 
adrese dar, din nefericire, s-au epuizat toate. Unii din ţară şi chiar de peste 
hotare mi-au scris sau telefonat, spunându-mi impresiile lor despre ce am 

reuşit să scriu; atât pot să spun, că sunt dator lui Dumnezeu că mi-a dat zile, 
şi celor ce s-au ostenit împreună cu mine în lucrare, sau fără mine, în 
lectură. 

Constantin Hrehor: Dar pe masa de lucru, îndrăznim să Vă 
întrebăm, ce mai se urzeşte pentru tipar? 

Gherasim Putneanul: Înainte ca lucrarea de faţă să ia contur, având o 
obligație morală să răspund unor întrebări ale preoților, să precizez din 
punct de vedere tipiconal anumite abateri, din cauza unor inovaţii introduse 
în cărţile de cult, tipărite după 23 august 1944, (lipsea comisia de ierarhi 
care avea misiunea de a vedea textul înainte de a se tipări), am trecut peste 
toate cărțile de cult şi am arătat cum trebuie să se tipărească corect. Am 
intitulat cartea, ce m-am silit să apară în anul trecut (2002): Precizări 
tipiconale. O carte ce va fi înțeleasă de clerici, mai puţin de către mireni, 
fiind vorba de specialitatea sau de tehnica slujbelor ce se desfăşoară în 
Biserica Ortodoxă Română. Nu am consemnat până acum semnale pozitive 
sau negative din partea clerului, căruia îi este adresată cartea. 

Constantin Hrehor: Trebuia să Vă întreb la început, mai la începutul 
“pelinului“ şi al “mierii“, până a face ocolul “roții” din “amurg“, cum 
lucraţi, cum scrieţi? 

Gherasim Putneanul: Monahul este ca şi soldatul: ce i se ordonă ori 
porunceşte, trebuie să facă. Permanent trebuie să fie cu urechea la mai 
marii săi. Fiind situația aşa, prima grijă mi-a fost să îndeplinesc ascultările 
repartizate: mai întâi slujbele (cele 7 Laude şi Sf. Liturghie); oriunde am 
fost, la mănăstire sau la Centrul Eparhial, fie că slujeam la Sf. Altar, fie că 
eram la strană, urmăream desfăşurarea slujbelor şi îndrumam pe noii preoţi 
hirotoniți în practica liturgică. Apoi vin orele de audienţă la Vicariat, apoi 
deplasările la parohii sau şantiere, oficierea unor servicii religioase... 

Iar în timpul liber, dacă am fost solicitat de cineva să scriu ceva din 
domeniul bisericesc, am răspuns, socotind că este o obligație morală, şi aşa 
m-am trezit după 1989 că trebuie să susțin cu cuvânt duhovnicesc rubrica 
“Viaţa creştină“ din cotidianul “Opinia Buzăului“, apărut în 1990, sub 
conducerea redactorului Ştefan Corneliu, şi să-mi trimit articolele pe la 
diferite publicaţii laice ori bisericeşti. Prin grija părintelui D-tru Valenciuc, 
acestea au fost adunate şi s-au tipărit sub titlurile: “În duhul Evlaviei 
Ortodoxe“ şi “Cuvinte şi tâlcuiri arhiereşti“. Vrând, nevrând, a trebuit 
să-mi fac timp să, dau răspunsurile cuvenite la întrebările puse. Ultima 
carte scrisă, “Precizări tipiconale“, a ieşit dintr-o... “ameninţare“ din partea 
I.P.S. Arhiepiscop Pimen, care mi-a spus că voi răspunde înaintea lui 
Dumnezeu dacă nu voi scrie ceea ce ştiu în legătură cu “practica liturgică“, 
învățată în mănăstire, apoi la Seminar şi Teologie, considerând că cei mai 
mulți părinţi au trecut la Domnul, iar cei prezenţi în mănăstiri sunt tineri şi 
au nevoie să cunoască cât de cât din pravila bisericii, din viața monahală. 

De câte ori sunt obligat să scriu ceva, mă simt neputincios. Cartea ce 
se vrea terminată, cea de faţă, e o “comandă“ a părintelui Petroniu Tănase. 
A trebuit să iau informaţii mai întâi de la cei care mai sunt în viață dintre 
cei ce-au fost scoşi din mănăstiri. Cei mai mulți au trecut din lumea 
aceasta. Am apelat la stareți şi stareţe să scoată din arhive tabelele cu 
vieţuitorii care au părăsit mănăstirile. Am primit informații de la 
mănăstirile: Neamţ, Văratec, Agapia, Secu, Putna, şi cam atât. Cele mai 
multe persoane au fost din mănăstirile mari, Agapia, Văratec, Neamţ. Cu 
această ocazie, mulțumesc tuturor celor care au binevoit să-mi răspundă, fie 
cu privire la personal, fie cu privire la mănăstirile din care au fost trimişi 
acasă monahii şi monahiile. Aceleaşi mulțumiri să le primească şi cei ce 
mi-au trimis poeziile scrise de diferiți autori necunoscuți. 

Constantin Hrehor: Chiar şi dacă nu cade bine pe tâmpla unora 
sintagma “cronicar“, până la urmă chiar asta sunteţi - un mărturisitor care 
îşi asumă rostirile (Is. Sh. 2, 1) care nu-şi refuză “cuvântul în vreme de 
mântuire“ (4, 25)... 

Gherasim Putneanul: Nu prea pricep eu epitetele acestea: “cronicar“, 
“rapsod“. Am citit cronicarii vechi, Ureche, Simion Dascălu, Miron Costin, 
Ion Neculce, şi pe alţii, iar ca “rapsod, cunoscut mie în Bucovina îmi este 
Teofil (Teodot) Dumbrăveanu, autor de balade; ultima, elogiind voievozi 
moldoveni, va apărea cât de curând, în a doua ediție, căci prima a fost în 
limba germană, prin 1932. Nădăjduim ca în 2004, cu prilejul comemorării 
a 500 de ani de la strămutarea marelui Voievod Ştefan cel Mare şi Sfânt la 
cele veşnice, întru bucuria Domnului, cel canonizat, devenind rugător 
pentru noi toţi, proslăvit pentru faptele sale de vitejie şi de ctitorirea atâtor 
şi atâtor mănăstiri şi biserici, că va fi lăudat şi prin tipăritura rapsodului 
Teodot - Teofil Dumbrăveanu. 

“Cronicile“ mele tipărite în ultimii ani din sec. XX ilustrează mai 
bine de un secol de viată, oameni, locuri şi întâmplări. Meritul stă în 
întrebări, că răspunsurile vin de la sine, având în vedere că tot ce s-a spus, 
s-a spus nu din imaginaţie, ci din întâmplări adevărate ale acelor vremuri. 
Pentru unii, atât întrebările cât şi răspunsurile, nu prezintă nici un interes. 
Pe unii i-a deranjat unele lucruri sensibile, vizând suferinţa, dar adevărul 
rămâne adevăr, dincolo de supărarea oricui. Zis-a proorocul că “dreptul de 
auz rău nu se va teme“, se vor lămuri şi aceştia, că n-am căutat să 
învinovăţesc pe cineva, ci am căutat să lămuresc, gândindu-mă la zisele: 
“Vai de cel ce zice răului bine şi binelui rău“. Tot ce se spune sau se scrie 
fără intenție rea nu-i făcut să supere. Omul este supus greşelilor, voite şi 
nevoite. 

Constantin Hrehor: “Biruit-a gândul“, zic precum cronicarul, ştiind 
bine că Adevărul e osia “bucuriei depline“ (1. 15, 11) şi că, dincolo de orice 
scriere, alte scrieri se vor ivi, căci, “scrisul de cărți este nesfârşit“ 

(Ecl. 12, 12)... 

Gherasim Putneanul: Este adevărat că după publicarea unei cărți, 
ai o mare satisfacție, deşi şi aceasta este trecătoare. Adevărata satisfacție e 
doar atunci când ceea ce ai scris este de folos semenului tău. Dar nu trebuie 
să-ți închipui că ai făcut mai mult decât altul. 

Mântuitorul spune: “când cineva te va lăuda că ai făcut ceva, trebuie 
să răspunzi: n-am făcut decât ce eram dator să fac“. Să ne amintim de 
parabola cu talanții. Numai cel care a primit un talant, în loc să-l 
înmulțească, l-a îngropat. Când a venit stăpânul şi a cerut socoteală, primii 
doi au fost lăudaţi, iar ultimul a fost dojenit, că n-a fost în stare să-l 
înmulțească, şi i l-a luat şi l-a dat celui ce mai avea zece. Mântuitorul a zis: 
“celui ce are i se va mai da, iar celui ce nu are, i se va lua şi ce i se pare că 
are“. Cam aşa se întâmplă şi acum: o carte încheiată îţi aprinde gândul 
pentru una nouă. Câte manuscrise n-au rămas în sertare, câte găsite de 
cineva cu tragere de inimă şi pricepere, au ajuns să fie tipărite, câte pentru 
totdeauna au soarta anonimatului! 

Dincolo de-această carte, ce pot să spun? În prezent am un Jurnal, în 
care săptămânal încerc să scriu câte o pagină, în care nu spun prea multe 
lucruri, decât ceea ce am reuşit să fac, cum este vremea... Dar după ce voi 
trece la cele veşnice, de va voi cineva să-l publice îl va putea tipări... 

Jurnalul despre care vorbesc începe cu anul 1986. Intenţionam să-l 
încep din 1966, dar n-am reuşit; cu ajutorul lui Dumnezeu, l-am început din 
1986, pe când eram arhiereu-vicar la Episcopia Buzăului. Am consemnat 
câteva lucruri din timpul Revoluţiei din 1989, şi câte ceva despre situația 
Bisericii Ortodoxe Române din acele momente grele. Am nominalizat 
oameni, întâmplări. Dar aşa cum este obiceiul, Jurnalul va apărea după ce 
autorul va fi trecut dincolo de hotarul lumii de aici. 

Constantin Hrehor: Nu-i obligatoriu... obiceiul de a lăsa Jurnalul în 
grija unui editor. Vă puteţi bucura de lectura lui şi de... injuriile celor 
încondeiaţi acolo. Adevărurile pe care le-aţi consemnat, oricum nu se pot 
schimba... 

EPILOG 


Mă rog, ca încheiere la această, carte, mai mult complicată decât 
densă, scrisă după cele trăite în acele vremuri, sprijinită pe informații 
primite verbal sau în scris mă simt obligat de conştiinţă să mulţumesc, mai 
întâi, marelui Dumnezeu, pentru că am reuşit să ajung la sfârşitul unei 
munci de mai bine de un an, de când am început o întreagă corespondență 
cu diferite persoane care mi-au furnizat informaţii în legătură cu decretul 
410/1959, formulat cu multă viclenie şi fără scrupule, şi aplicat cu multă 
asprime de cei insensibili la credință şi omenie. Cititorii, contemporani ai 
acelor vremuri îşi vor aminti de tot ce a fost, iar cei de astăzi vor vedea ce 
s-a întâmplat şi sub aspect bisericesc atunci când poporul român făcea parte 
din lagărul sovietic. 

Mulţumesc pentru materialele prezentate de d-nul prof. Radu 
Ciuceanu în “Biserica Ortodoxă Română sub regimul comunist 1945- 
1958“, vol. I, referatele Securităţii în care se pregătea elaborarea Decretului 
410 / 1959 şi nu numai. 

Mulţumiri d-nului ministru Laurenţiu Tănase, secretar de stat pentru 
Culte, care a binevoit a-mi trimite copii după Decretul 410, apoi părinților 
arhim. loanichie Bălan şi Timotei Aioanei, care s-au străduit a aduna o 
parte din poeziile ce-au fost scrise în acea vreme, circulând printre monahii 
exilați; apoi multă consideraţie părintelui prof. arhid. loan Ivan, cel care 
mi-a trimis copii după tabelele cu părinții încadrați în respectivul decret; 
părintelui stareţ Vichentie de la M-rea Secu, P.C. maici stareţe Onufria şi 
Eusofina de la M-rea Văratec, maicii stareţe Evelina de la M-rea Slatina, 
maicii stareţe Olimpiada de la M-rea Agapia şi maicilor Paraschiva 
Ursache, Polixenia, Gabriela Măriuţ, tot din această mănăstire, părintelui 
Teofilact de la M-rea Puma, maicilor Tecla şi Antonia, foste vieţuitoare în 
M-rea Râşca, maicii Anatolia Dodiţă, fosta stareță a M-rii Măgura şi tuturor 
celor care m-au ajutat în realizarea acestei cărți, maicii Sabina Costache, 
care s-a ostenit în munca de tehnoredactare, nu numai la această carte, ci şi 
la ultimele trei, apărute în anii 2000, 2001 şi 2002. 

Aceleaşi mulțumiri şi redacției Editurii GEEA -Botoşani, doamnei 
Elena Condrei şi colaboratorilor domniei sale. De asemenea, P.C. Pr. Dr. 
Ioan Dură, pentru exemplarul “Monahismul în anii 1948-1989; Asociaţiei 
pentru monahism, Editura Agaton, pentru “Porunca iubirii“, vol. 1 -2/2002. 
În finalul cărţii consider utilă această secvență “epică“, tehnică, în 
vecinătatea micro-antologiei lirice - cele două adăugiri reflectându-se una 
în alta. 

G.P. 

ANEXE 


Cu viețuitorii unor mănăstiri ce-au fost dați afară, 
conform decretului 410 /1959 


Arhiepiscopia Iaşilor 
MĂNĂSTIREA PUTNA 
Nr. 88 

1960, Luna Mai, Ziua 14 


Către, 
MĂNĂSTIREA PUTNA 


În conformitate cu ordinul primit de la tov. Impt. Regional, Vă 
rugăm a ne trimite cel târziu până luni 16 mai a.c. următoarele tabele: 

l. - Tabel de vieţuitorii care au plecat din mănăstire după apariția 
decretului nr. 410/1959 şi unde domiciliază în prezent. 

2. - Tabel de vieţuitori care nu se încadrează în prevederile 
decretului şi au fost îngăduiți să rămână provizoriu în mănăstire. 

3. - Tabel de vieţuitorii care se încadrează în prevederile decretului 
nr. 410 şi rămân în mănăstire. 

4. - O situaţie a terenurilor cedate Sfaturilor Populare. 


PROTOPOP, Secretar, 
Ss/indescifrabil Ss/indescifrabil 


Nr. 58 
1960, mai 14 


Către, 
PROTOPOPIATUL RĂDĂUŢI, 


La adresa Dvs., fără număr şi dată, potrivit ordinului tov. 
împuternicit Regional, alăturat vă înaintăm următoarele: 

1. TABEL de vieţuitorii care au plecat din Mănăstire, după Decret. 

2. TABEL de vieţuitorii care nu se încadrează în prevederile 
Decretului, şi au fost îngăduiți provizoriu. 

3. TABEL de viețuitorii care se încadrează în Decret şi rămân în 
mănăstire. 
4. SITUAȚIA terenurilor redate Sfaturilor Populare. 


Starețul Sfintei Mănăstiri Putna Secretar, 
Ss/indescifrabil Ss / indescifrabil 


TABEL Nr.l 
De foştii vieţuitori în Mănăstirea Putna, care au plecat după Decret. 


ărintele Marcu Băncilă, la Bucureşti, în familie. 
ărintele Gherontie Ionescu, la Botoşani, în familie. 
ărintele Sebastian Stan, în comuna Hămăneşti, rai. Paşcani, în familie. 


r 
ratele Niculae Iordan, com. Brăneşti, rai. Brăneşti, în familie. 
ratele Traian Tincu, comuna Oşoi, rai. laşi, în familie. 


x jx SA 


1. P 
2. P 
3. P 
4. Fratele Toma Sava, comuna Poduri, rai. Moineşti, în familie. 
5. F 
6. F 
7. F 


Am indicat localitățile unde au plecat, în prezent nu ştim dacă toți au 
rămas în localitățile indicate. Se confirmă de noi exactitatea, 


Starețul Sf. Mănăstiri Putna Secretar, 
Ierom. Ss / indescifrabil Ss / indescifrabil 
TABEL Nr. II 


De viețuitorii care nu se încadrează în prevederile 
Decretului şi au fost îngăduiți să rămână provizoriu în 
mănăstire. 


Numele şi prenumele / Starea / Ascultarea / Vârsta / Observaţii 


. Calinic Lupu/ Protos. / Slujitor / 49 ani / în Putna 

. Ioan Ionescu / Monah / Secretar / 47 ani / în Putna infirm de picior 

. Guţan Ioachim / lerodiacon / Slujitor / 46 de ani / la Pojorâta 

. Doroftei Cucoş / leromonah / Egumen / 41 de ani / la Piatra Tăieturii 
. Dosoftei Alului / leromonah / Metocar / 37 de ani / la Pojorâta 

. Serafim Ghizdavet / Monah / îngrijitor / 37 de ani / la Orata 

. Serapion Zaharia / leromonah / Eclesiarh / 32 de ani / în Putna 

. Serafim Gălbează / Monah / îngrijitor / 29 de ani / în Putna 


O IA NU PU NR = 

9. Ilie Lungoci / Rasofor / Bucătar / 27 de ani / în Putna 
10. Arsenie Moraru / leromon. / îngrijitor / 54 de ani / Piatra Tăieturii 
11. Achepsima Lazăr / lerom. / îngrijitor / 54 de ani / Pojorâta 


STAREȚUL Secretar, 
SF. MĂNĂSTIRI PUTNA 


TABEL Nr. III 
De vieţuitorii care se încadrează în prevederile Decretului Nr. 410 şi rămân 
în mănăstire. 


1. Pimen Zainea / Stareţ / Ierom. / 31 de ani / în Putna 

2. Miron Rotaru / Slujitor / lerom. / 68 de ani / în Putna 

3. Serapion Blaga / Casier / Ierom. / 66 de ani / în Putna 

4. Iachint Unciuleac / Muzeograf/ Ierom. / 36 de ani / în Putna 

5. Hermaliuc Pavel / îngrijitor / Monah / 58 de ani / la Piatra Tăiet. 
Se confirmă de noi exactitatea, 


STAREŢUL Secretar, 
SF. MĂNĂSTIRI PUTNA 
Ierom. Ss / indescifrabil Ss/ indescifrabil 
Nr. 77 
1960, mai 3 
Către, 


PROTOPOPIATUL RAIONAL RĂDĂUȚI 


La cererea Dvs. verbală, dăm mai jos tabelul de foşti vieţuitori în 
Mănăstirea Putna, care au plecat după Decret. 


TABELUL DE PĂRINŢI ŞI FRAŢI 
PLECAȚI DIN MĂNĂSTIRE 


1. Părintele Marcu Dăncilă, la Bucureşti, în familie. 

2. Părintele Gherontie Ionescu, la Botoşani, în familie. 

3. Părintele Sebastian Stan, comuna Hămăneşti, rai. Paşcani, în familie. 
4. Fratele Toma Sava, comuna Poduri, rai. Moineşti, în familie. 

5. Fratele Niculae Iordan, comuna Brăneşti, rai. Brăneşti, în familie. 
6. Fratele Traian Tincu, comuna Osoi, raion laşi, în familie. 
7. Fratele Alexandru Rădăcină, comuna Putna, salariat la Sanatoriu. 
Vă rugăm să primiți respectuoasele noastre salutări. 


Starețul Sf. Mănăstiri Putna Secretar, 
Ierom. Ss/indescifrabil Ss/ indescifrabil 


TABELUL CU PĂRINŢII DIN MĂNĂSTIREA 
SFÂNTUL IOAN CEL NOU DIN SUCEAVA 
Daţi afară cu decretul 410/1959 


Nr. crt / Nurnele şi prenumele / Gradul de cler 


1. Antohi Paisie / protosinghel 
2. Glicherie Bara / protosinghel 
3. Negruţi Mitrofan / ieromonah 
4. Teodosie (?) / ierodiacon 
5. Ciobâcă Teofilact / ierodiacon 
6. Coşofreţ Navgratie / monah 
Aceştia au fost pe care i-am cunoscut personal ieşiţi o dată cu mine 
pe 11 mai 1959, în prezent, toţi decedați. 


Mănăstirea Putna, 14 februarie 2002 
lerod. Ciobâcă Teofilact 


Din Dosarul matricol al M-rii Neamţ, 
Monabii trimişi cu Decretul 410 din 1959-1960 


1. Anatolie Pânzaru 9. David Dumitraşcu 
2. Alexa Zofotă 10. Daniil Radu 

3. Atanasie Cercel 11. Dionisie Marciuc 
4. Arsenie Dumitrache 12. Dosoftei Mihalcea 
5. Casian Armăsaru 13. Borşa Dometian 
6. Cristofor Ursu 14. David Cojocaru 

7. Clement Croitoru 15. Emilian Merlescu 
8. Casian Gafencu 16. Elisei Slănină 


87 


17. 
18. 
19. 
20. 
21: 
22. 
23. 
24. 
25. 
26. 
27. 
28. 
29. 
30. 
31. 
32. 
33. 
34. 
35. 
36. 
37. 
38. 
39. 
40. 
. Nifon Corduneanu 

Filaret Dutcovici 
Ghervasie Murariu 
Ghervasie Gheorghe 
Gherontie Brustureanu 
Ghenadie Crudu 
Ghenadie Roşca 
Glicherie lacoboaia 
Haralambie Vasilache 
Inochentie Moisiu 
Ilarie Ungureanu 
Isidor Cora 

Isidor Arhire 

Iosif Gabor 

Irinarh Meleştean 
Irineu Luca 

Ioanichie Andone 
Iosif cel Mare 

Ioil Ababei 

Inochentie Roşu 

loan Metodie Cojocaru 
Melchisedec Dumitriu 
Misail Apante 

Narcis Munteanu 
Neofit Lazărică 


42. 
43. 
44. 
45. 
46. 
47. 
48. 
49. 
50. 
51. 
52. 
53. 
54. 
55, 
56. 
57. 
58. 
59. 
60. 
61. 
62. 
63. 
64. 
65. 


Nicanor Ababei 
Nicodim Apostol 
Nicodim Popa 

Nil Mărculescu 
Pahomie Ciornea 
Policarp Agavrilescu 
Petroniu Tănase 
Paisie Dosoftei 
Petroniu Bulbucescu 
Stelian Lăzărică 
Sofronie Şarampoi 
Sebastian Iftimie 
Silvan Dăscălescu 
Teofil Boghian 
Trifon Gavril 
Tarasie Murgoci 
Victor Ojog 
Visarion Chirilă 
Veniamin Prahuza 
Vladimir Muscă 
Vasile Vasilache 
Vlasie Gălbează 
Victorin Moraru 
Valentin Hăvărneanu 


Un dosar nr. 7, care avea “se zice“ notele scrise cu care trebuiau să 
părăsească mănăstirea, mi s-a spus că nu are decât coperta. 

În condica matricolă sunt specificări telegrafice: 

1. “plecat din mănăstire“ - decret 410 - 1959, 1960, 1961, sau cu ordinul 
mitropoliei. 
2. revenit în mănăstire după un timp mai scurt sau mai lung 
3. transferat ca civil la: tipografie sau seminar 
4. unii, reveniți în preajma decesului şi înmormântați în mănăstire. 

Date în legătură cu locul de naştere, anul naşterii, călugăriei, naşi, 
hirotoniți etc., nu le-am scos. La unii s-a trecut: “s-au căsătorit“. 

Situaţia călugărilor care au plecat din Mănăstirea SECU 
cu Decretul nr.410/1959 


Protosinghel Sofronie Ungureanu 

- născut la data de 04.05.1917 

- tuns în monahism la data de 05.09.1943 

- hirotonit în ierodiacon la data de 12.12.1943 hirotonit ieromonah la data 
de 16.02.1944 

- hirotesit protosinghel la data de 1946 plecat din mănăstire în anul 1959 

- revenit în Mănăstirea SECU (schivnic) 

- decedat la data de 21.05. 1990 înmormântat în Cimitirul Mănăstirii Secu 


Protosinghel Visarion Ifrim 

- născut în anul 1904 

- retras din monahism la data de 01 .05.1959 
- a plecat din parohie; nu s-a mai întors. 


Ieroschimonah Pahomie Atofanei 
- născut în anul 1912 
- la data de 29.08.1930 intră ca frate în obştea Mănăstirii SECU 
- în anul 1931 luat acasă forțat de părinți 
- în perioada 1934 - 1935 satisface stagiul militar la Roman - infanterie 
- în anul 1937 vine definitiv la Mănăstirea SECU 
- are ascultarea de stupar 
- în anul 1945 este hirotonit ierodiacon la Mănăstirea Neamţ de P.S. 
Valeriu Moglan 
-în anul 1945 este hirotonit ieromonah la Mănăstirea SECU de P.S. 
Valeriu Moglan 
- pleacă în anul 1959 
- în perioada 1959 - 1961 lucrează la colectiv în satul natal 
- ajută mama la gospodărie; tatăl decedat pe front 
- în perioada 1961 - 1963 este angajat ca salahor la construcția căii ferate de 
la Fabrica de Ciment Bicaz şi ca salahor zidar la Şantierul de construcții 
locuinţe din Bicaz 
- în fiecare Duminică a cântat la strana bisericii din Bicaz 
- nu a slujit Sfânta Liturghie niciodată în perioada 1959- 1963 
- a fost permanent îmbrăcat civil în această perioadă 
- a revenit în Mănăstirea SECU în 1963 ca muncitor civil la grădină - stareţ 
era Protos. Gherontie Ştefan 
- în 1964 îmbracă din nou haina monahală 

- începând din 1965 slujeşte din nou Sfânta Liturghie 
- rămâne în Mănăstirea SECU până astăzi 


Ieromonah Dionisie Vătămaniuc 
- plecat în 1959 
- nu s-a mai întors 


Ieromonah Serafim Oancă 
- născut în 1929, în loc. Corod, jud. Galaţi 
- în anul 1948 intră ca frate în obştea Mănăstirii SECU 
- în anul 1951 este tuns monah - staret Ghedeon Coşofreţ 
- în anul 1952 este hirotonit ierodiacon de P.S. Teofil Herineanu - Episcop 
al Romanului 
- în anul 1952 este hirotonit ieromonah de Î.P.S. Grigorie al Novgorodului 
şi Leningradului la Mănăstirea Neamţ (la slujbă a participat şi Î.P.S. 
Sebastian Rusan - Moldova) 
- în anul 1952 este numit administrator la Seminarul Teologic de la 
Mănăstirea Neamţ 
- în anul 1952 intră elev la seminar 
- în perioada 1953 - 1959 este trimis misionar pentru combaterea stiliştilor 
în mai multe localități: 
- egumen Schit Dumbrăvele 
- egumen Schit Tarcău, Bisericani, Boroaia 
- Fântânele — Roman, Pleşeşti - Fălticeni 
- Brădățel - Bucovina 
- Sat Bogata - comuna Baia 
- în anul 1959 primeşte ordinul de excludere din monahism cf. Decretului 
410/1959 
- Pleacă în satul Vasile Roaită - comuna Umbrăreşti -județul Galaţi 
- La data de 13.11.1960 se căsătoreşte cu soția Olimpia 
- Are 3 (copii); 5 (cinci) nepoți 
- Nu a mai slujit Sfânta Liturghie 
- A lucrat ca agricultor, legumicultor, apicultor 
- A lucrat la GOSTAT viticol 
- A lucrat la Fabrica de Conserve Tecuci ca zilier 
După 42 de ani de căsnicie, la data de 05.02.2002 revine în obştea 
Mănăstirii SECU unde se află şi în prezent 
- Acasă în satul natal rămâne soția Olimpia (bolnavă de inimă) 


Ierodiacon Ghedeon Scutaru 
- născut la data de 29.10.1908 
- plecat în anul 1959 

- revenit în Mănăstirea SECU în 1977 
- decedat la data de 24.05.1985; înmormântat în cimitirul mănăstirii. 


lerodiacon losif cel Mare 

- născut la data de 01 .09.1913 

- tuns monah la data de 06.12.1940 
- plecat în anul 1959 

- revenit în Mănăstirea Neamţ 


Ierodiacon Gherasim Ceapă 

- născut la data de 21.03.1920 

- tuns în monahism în anul 1951 

- hirotonit ierodiacon în anul 1951 

- plecat în anul 1959 

- revenit în Mănăstirea SECU în anul 1963 

- decedat la data de 24.11.1999 

- înmormântat în Cimitirul Mănăstirii SECU 


Ierodiacon Emil Havrici 

- intră ca frate în obştea Mănăstirii SECU în anul 1931 
- tuns în monahism la data de 30.07.1939 

- plecat în anul 1959 

- nu s-a mai întors 


Monah Vladimir Isăilă 

- plecat în anul 1959 

- revenit în Mănăstirea SECU în anul 1963 

- decedat la data de 18.04.1989 

- înmormântat în Cimitirul Mănăstirii SECU 


Monah Emilian Găină 
- plecat în anul 1959 
- nu s-a mai întors (s-a căsătorit) 


Monah Zosima Areanu 

- născut la data de 21.06.1907 

- tuns monah la data de 06.12.1931 
- plecat în anul 1959 

- angajat la Episcopia Roman 

- decedat în februarie 1973 

Monah Casian Rusu 

- născut la data de 28.12.1921 

- intră ca frate în obştea Mănăstirii SECU în anul 1950 

- este tuns în monahism în anul 1951 

- plecat în anul 1959 angajat la Episcopia Roman s-a căsătorit 
- a revenit în Mănăstirea SECU în anul 1991 

- a decedat în ianuarie 2002 

- înmormântat la Cimitirul Mănăstirii SECU 


Monah Antonie Gugeanu 
- plecat în anul 1959 
- nu s-a mai întors 


Monah Teodosie Dobreanu 

- plecat în anul 1959 

- revenit în Mănăstirea SECU 

- a decedat la data de 29.07.1996 

- înmormântat în Cimitirul Mănăstirii SECU 


Monah Sofronie Măzăreanu 
- plecat în anul 1959 
- nu s-a mai întors (s-a căsătorit) 


Monah Valerian Humă 
- plecat în anul 1959 
- nu s-a mai întors (s-a însurat) 


Monah Nicodim Costache 

- plecat în anul 1959 

- revenit la Mănăstirea SECU în anul 1963 
- plecat la Mănăstirea Sihăstria 


Frate Vasile Spătaru 
- plecat în anul 1959 
- nu s-a mai întors 


Frate Petru Vulpe 
- plecat în anul 1959 
- nu s-a mai întors 


Frate Constantin Popa 

- plecat în anul 1959 
- nu s-a mai întors 


Frate Mircea Lazăr 

- născut la data de 02.09.1934 
- plecat în anul 1959 

- nu s-a mai întors 


La data de 13 august 1959 în Mănăstirea SECU erau 40 de vieţuitori 
dintre care 31 de monahi şi 9 frați. 

La data de 15 septembrie 1959 în Mănăstirea SECU erau 37 de 
vieţuitori din care: 

- 16 vieţuitori aveau vârsta sub 50 de ani 

- 8 vieţuitori aveau vârsta cuprinsă între 50 şi 60 de ani 

- 13 vieţuitori aveau vârsta peste 60 de ani 

Stareţ la acea dată era leromonah Longhin Pop. Menţionăm că prin 
adresa nr. 23688 / 31.12.1959, 

Mitropolia laşi aprobă acordarea sumei de 500 de lei şi a unei 
cantități de alimente necesare pentru drum fiecărui călugăr sau frate care 
pleacă la viaţa civilă. 


Tabel nominal 
Cu maicile şi surorile din Mănăstirea Văratec, 
care au fost scoase din mănăstire în urma 
decretului 410 din anul 1959 


. Acojocăriţei (Maria) Mitrodora (născ. 1924) 
„ Aerinei (Parascheva) Parascheva (născ. 1929) 
. Andrei (Ileana) Calinica (născ. 1921) 

. Andrei (Adela) Tecla (născ. 1925) 

. Andronic (Elisabeta) Serafima (n. 1912) 
„Andone (Ghizela) Adriana (n. 1925) 

. Ardeleanu (Ecaterina) Evghenia (n. 1916) 

. Avraam (Maria) Cecilia (n. 1930) 

9. Achiroaie (Maria) (n. 1920) 

10. Achiţoaie (Safta) (n. 1917) 

11. Airinei (Floarea) (n. 1930) 

12. Andrişoaie Eufrosina (n. 1926) 

13. Apintei (Elena) (n. 1932) 

14. Asavei (Maria) (n. 1925) 

15. 
16. 
17. 
18. 
19. 
20. 
21. 
22, 
23. 
24. 
25. 
26. 
27. 
28. 
29. 
30. 
31. 
32. 
33. 
34. 
35. 
36. 
37. 
38. 
39. 
40. 
41. 
42. 
43. 
44. 
45. 
46. 
47. 
48. 
49. 
50. 
51. 
52. 
53. 
54. 
55. 
56. 

Baciu (Domnica) Pangratia (n. 1912) 
Baciu (Elena) Olimpiada (n. 1912) 
Barcan (Milania) Mihaela (n. 1926) 
Bardan (Ioana) Agafia (n. 1916) 
Bălțătescu (Profira) Claudia (n. 1928) 
Blaga (Livia) Patricia (n. 1923) 

Bobric (Frăsina) Fevronia (n. 1923) 
Boiciuc (Domnica) Epraxia (n. 1914) 
Bostan (Alexandrina) Epifania (n. 1926) 
Braga (Versavia) Benedicta (n. 1926) 
Bunduc (Maria) Cipriana (n. 1924) 
Buleu (Ana) Apolinaria (n. 1925) 
Cazan (Maria) Maria (n. 1919) 
Câmpeanu (Artemiza) Adriana (n. 1930) 
Ciofoaia (Elena) Cecilia (n. 1923) 
Ciucanu (Maria) Pelaghia (n. 1912) 
Ciucanu (Floarea) Calipso (n. 1930) 
Ciocan (Liberia) (n. 1920) 

Cozma (Maria) Laurenta (n. 1914) 
Crețu (Maria) Veronica (n. 1931) 
Cernescu (Virginia) (n. 1935) 
Cojocaru (Aristiţa) (n. 1930) 

Crețu (Ileana) (n. 1921) 

Damian (Maria) Maura (n. 1920) 
Diaconiţa (Ioana) Iovenalia (n. 1922) 
Dima (Anica) Olimpiada (n. 1914) 
Dogariu (Ileana) Evghenia (n. 1914) 
Drăgănescu (Lucreția) Cleopatra (n. 1924) 
Dumitrescu (Valeria) Vasilisa (n. 1921) 
Dima (Profira) (n. 1916) 

Dadoi (Ruxandra) (n. 1926) 
Drăgănescu (Teodora) (n. 1931) 
Fărcăşanu (Rozalia) (n. 1924) 

Gâda (Safta) Zenaida (n. 1912) 
Grigore (Maria) Manasia (n, 1921) 
Grosu (Elisabeta) Singlitichia (n. 1912) 
Guriţă (Ileana) Epraxia (n. 1923) 
Grosu (Catinca) (n. 1931) 

Hizanu (Catinca) Agafia (n. 1921) 
Ifrim (Ruxandra) Achilina (n. 1912) 
Ionaşc (Maria) Magdalena (n. 1925) 
Irion (Elza) Filonela (n. 1926) 


57. 
58. 
59. 
60. 
61. 
62. 
63. 
64. 
65. 
66. 
67. 
68. 
69. 
70. 
71. 
72. 
73. 
74. 
75. 
76. 
71. 
78. 
79. 
80. 
81. 
82. 
83. 
84. 
85. 
86. 
87. 
88. 
89. 
90. 
91. 
92. 
93. 
94. 
95. 
96. 
97. 
98. 

Irimia (Ana) Ştefania (n. 1921) 
Isache (Profira) Pamfilia (n. 1921) 
Isailă (Dora) Onisifora (n. 1928) 
Iftimia (Anica) (n. 1924) 
Lenciuc (Ana) Olimpiada (n. 1891) 
Leuştean (Elena) Manolea (n. 1929) 
Lipovanu (Catinca) Tatiana (n. 1915) 
Lupu (Aurica) Agripina (n. 1915) 
Maganu (Varvara) Teodosia (n. 1923) 
Melinte (Anica) Sebastiana (n. 1930) 
Mircea (Maria) Macrina (n. 1922) 
Moise (Safta) (n. 1912) 
Munteanu (Elena) Suzana (n. 1919) 
Moisa (Elena) Haritina (n. 1922) 
Muşat (Paraschiva) (n. 1915) .. 
Nistor (Paraschiva) Parmenina (n. 1912) 
Niţa (Aglaia) Tecla (n. 1914) 
Nichita Sofia (n. 1929) 
Niţoaie Elisaveta (n. 1923) 
Olariu (Maria) Tatiana (n. 1915) 
Oprea (Elisaveta) Evghenia (n. 1926) 
Olaru (Catinca) (n. 1932) 
Onofrei (Tasia) (n. 1928) 
Păcuraru (Lisaveta) Elisabeta (n. 1916) 
Păduraru (Maria) Evghenia (n. 1916) 
Păduraru (Elena) Mihaela (n. 1926) 
Pintei (Maria) Sofia (n. 1915) 
Poenariu (Alexandrina) Aglaida (n. 1931) 
Popa (Casandra) Calinica (n. 1894) 
Popa (Maria) Epraxia (n. 1919) 
Popa (Maria) Tecla (n. 1924) 
Popa (Ana) Nimfodora (n. 1926) 
Popescu (Constanţa) Taisia (n. 1918) 
Preotu Ilie (Agripina) Atanasia (n. 1919) 
Pricop (Mina) Tavefta (n. 1920) 
Prodan (Ruxanda) Rahila (n. 1891) 
Puşcaşu (Taisia) Anufria (n. 1924) 
Paşcu (Maria) (n. 1928) 
Păduraru (Elena) (n. 1928) 
Popa (Maria) (n. 1933) 
Purcel (Anica) (n. 1926) 
Rotaru (Elena) Aglaida (n. 1922) 

99. Sandu (Veta) Heruvima (n. 1931) 
100. Sandu (Elena) (n. 1921) 
101. Scutariu (Maria) Luchia (n. 1922) 
102. Todirică (Virginia) Xenia (n. 1913) 
103. Tofan (Ana) Agata (n. 1923) 
104. Toma (Elena) Nana (n. 1923) 
105. Tudosă (Ileana) Evghenia (n. 1915) 
106. Tudosă (Safta) Marta (n. 1920) 
107. Udişteanu (Paraschiva) (n. 1921) 
108. Ursei (Nataliţa) (n. 1931) 
109. Vasiliu (Aglaia) Ana (n. 1891) 
110. Vâga (Maria) Galinia (n. 1922) 
111. Vâlcu (Ioana) Cornelia (n. 1916) 
112. Vrăjitoru (Lucreția) Cipriana (n. 1927) 
Prezenta listă este întocmită la data de 10 februarie 1960, conform 
tabelului nominal cu personalul mănăstirii, din 10 februarie 1960. 


Tabel de personalul 
Schitului Măgura - Ocnii din anul 1951 - 1960 
desfiinţat cu decretul 410 din anul 1958 - 1960 


Nr. crt./Numele şi prenumele/Vârsta/Intr. în m-re/maică - soră/leşită/Locul 
naşterii 


. Mustaţă Vasilica / 18 ani / 1951 / soră / 1960 / Cuca-Galaţi 
Moraru Onoria / 32 ani / 1951 / rasoforă / 1960 / Cârja- Vaslui 

. Andronache Aurica / 18 ani / 1953 / soră / 1960 / Căiuţi-Bacău 
Andronache Margareta / 18 ani / 1953 / soră / 1960 / Căruţi-Bacău 
Aron Ecaterina /16 ani / 1953 / soră / 1960 / Dofteana-Bacău 

. Bâzgan Anica /18 ani /1953 / soră / 1960 / Sascut-Bacău 

. Apostol Parascheva / 18 ani / 1953 / soră / 1960 / Sascut-Bacău 
. Bălan Elena / 19 ani / 1953 / soră / 1960 / Căiuţi-Bacău 

9. Bălan Ținea / 20 ani /1953 / soră / 1960 / Căruţi-Bacău 

10. Dascălu Lucica /14 ani / 1954 / soră / 1958 / Poduri-Bacău 
11. Ghihaniş Elena /14 ani / 1954 / soră / 1958 / Brătila-Bacău 
12. Iordache Ana / 22 ani /1952 / soră /1960 / Hârja-Bacău 

13. Georgescu Virginia / 36 ani /1955 / soră / 1960 / Alexandria 
14. Lazăr Eufrosina / 23 ani / 1953 / soră / 1960 / M-rea Caşin 

15. Lupaşcu Marioara / 14 ani / 1954 / soră / 1958 / Viişoara 

16. Nichitoaia Elena / 24 ani / 1954 / soră / 1960 / Văratec 

17. Nichitoaia Maria / 22 ani /1955 / soră / 1960 / Văratec 
18. Oprea Magdalena / 25 ani / 1955 / soră / 1960 / M-rea Caşin 
19. Puluc Aglaia / 14 ani / 1954 / soră / 1958 / Viişoara 
20. Simion Ecaterina / 22 ani / 1954 / soră / 1960 / Căiuţi-Bacău 
21. Tamaş Iuliana / 22 ani / 1954 / soră / 1960 / Gherla 
22. Stanciu Floarea / 14 ani /1954 / soră / 1958 / Brătila-Bacău 
23. Zaharia Cornelia / 23 ani / 1953 / soră / 1960 / Bistriţa-Năsăud. 


Acesta este soborul Schitului Măgura-Ocnii înfiintat la | aprilie 1951 
când am fost transferate de Prea Sfinţitul Teofil Herineanul de la M-rea 
Adam, jud. Vaslui, având ca stareță pe maica Natalia Croitoru, casieră şi 
contabilă Anatolia Dodiţă, arhondară Olimpiada Popa, economă, monahia 
Agripina Anghel, ajutoare de economă Paisia Moşolea, bucătăreasă Antuza 
Lupu şi grădinăreasa Onoria Moraru. 

Prea Sfinţia Voastră, nu ştiu dacă este de vreun folos ceea ce am 
făcut eu aici, aş fi vrut să fac ceva care să vă folosească, dar eu nu ştiu, că 
nu am avut nici un ghid. 

A Prea Sfinţiei Voastre smerită ascultătoare şi cu smerite metanii, Vă 
sărut mâna, 


16 febr. 2002 Monabhia, 


M-rea Măgura-Ocnii, Anatolia Dodiţă 
Târgu-Ocna 


97 


Gherasim Putneanul — Constantin Hrehor 


I-a pag. 1-4 
SUSPINUL UNEI SIHĂSTRII 
1 
De ce eşti tristă Sihăstrie? 
De ce eşti tristă şi pustie? 
De ce plâng clopotele tale 
Aşa de triste şi cu jale? 


2 
De ce plâng codrii-n depărtare? 
De ce sunt munţu-n întristare? 
Şi brazii de ce plâng mereu 
Cătând spre cer, spre 
Dumnezeu? 

3 


Se varsă apele la vale, 

Şi-n urma lor i-atâta jale! 

O! Spune-mi, sfântă Sihăstrie 
De ce ai inima pustie?... 


4 
O! nu mă întreba, străine, 
De ce plâng toate pentru mine, 
Să-ţi povestească fiii mei, 
De ce plâng jalnic eu, cu ei! 
5 


Că am avut atâţia fu, 

Ce i-am crescut de mici copii, 
Și ca o mamă i-am iubit, 

Şi lui Hristos i-am dăruit. 


6 
Când au venit din lumea mare 
Eu i-am iubit pe fiecare, 
Pe cei flămânzi i-am pus la masă, 
Pe cei străini i-am dus în casă. 

7 

Pe cei scârbiți i-am alinat, 
Pe cei ce plâng i-am mângâiat, 
Pe cei orfani i-am întărit, 
Şi pe bătrâni i-am odihnit... 


8 
Şi le-am vorbit de Dumnezeu 
Și zi şi noapte, tot mereu, 
Ca dorul după veşnicie 
Neîncetat în ei să fie... 

9 


A se ruga i-am învăţat, 

Şi-a priveghea i-am îndemnat, 
De ascultări eu le-am vorbit, 
Şi de mormânt le-am amintit, 


10 
De-aceea astăzi ei mă cheamă 
Şi-mi spun cu toţii, scumpă mamă, 
Că i-am iubit cu dor pe cei 
Ce prin Hristos sunt fiii mei. 

11 


Şi-acuma plâng nemângâiat, 
Căci a venit aşa deodată 

O zi de tristă pribegie, 
De-aceea plâng şi sunt pustie... 


12 

Aşa voieşte Dumnezeu 

Ca să rămân pustie eu, 

Să-mi plece fiii toți în lume, 

Să nu-i mai văd, să-i strig pe nume. 
13 


Să nu mai cânte împreună, 
Când în Biserică s-adună, 

Să nu-i mai văd cum se silesc 
La ascultări, şi cum slujesc... 


14 

Să nu-i mai văd cum toţi în şoapte 
Se roagă-n zi şi-n miez de noapte, 
Să nu-i mai văd cum se hrănesc 
Din Trupul Fiului Ceresc... 


15 

Să nu-i mai văd pe munți urcând 
Şi nici la masă cete stând... 

Să plece toți în pribegie 

Iar eu de-acuma sunt pustie... 


16 
Deci cum să nu mă tânguiesc 
Cum să nu plâng şi să Jelesc. 
Căci au în față-o încercare 
Şi nu ştiu de-or avea răbdare... 
17 


O! plângeți fiilor cu mine 
Căci ceasul despărțirii vine 
Şi-mi este milă pentru voi 

Că nu ne-am mai vedea apoi... 


18 
O! plângeţi fiilor mereu, 
Ca să rugăm pe Dumnezeu 
Să-ndepărteze-a Sa mânie 
Ca peste noi să nu mai vie. 
19 


Iar dacă Domnul vrea aşa, 
O! «Tată», fie voia Ta! 
Căci altă cale-n viaţă nu-i 
Decât să facem voia Lui, 


20 
Eu plâng, şi nu mă pot opri, 
Și simt că ne vom despărți. 
Şi ştiu că lumea-i tare rea 
Şi mulți în tină vor cădea, 

21 
De-aceea sunt nemângâiată 
Că nu ne-om mai vedea vreodată. 
Voi veţi muri în pribegie 
Iar eu voi rămânea pustie, 


22 

Şi dacă lumea va uita 

C-ați fost copiii mei cândva 

Voi toți să nu luaţi în seamă 

Căci numai eu v-am rămas mamă. 
23 


Deci, ascultați-mă acum 

Când sunteți gata toți de drum, 
Să nu uitaţi îndemnul meu 
Copii! «lubiţi pe Dumnezeu». 


24 
În El s-aveţi credinţă tare, 
În încercări s-aveţi răbdare, 
Și bucuraţi-vă nespus 
Căci pătimiţi pentru lisus. 
25 


Când lumea-ntreagă vă urăşte, 

Să nu uitaţi că Domnul «vă iubeşte», 
Iisus Hristos Cel răstignit 

Ce lumea-ntreagă-a mântuit 


26 
Când deznădejdea vă cuprinde, 
Când lumea curse vă întinde, 
Voi, dragii mei, să nu slăbiți 
Ci sus spre cer voi să priviţi. 
27 


Acolo-i Patria iubită, 
Acolo-i Slava negrăită, 
Acolo Sfinții prăznuiesc 
Şi îngerii slavoslovesc. 

28 
Acolo-n zarea cea albastră, 
Acolo sus e casa noastră, 
Acolo voi privind mereu 
Nu veţi uita pe Dumnezeu. 
29 


Şi-acuma plâng privind devale 
Cum voi plecaţi plângând pe cale, 
Cum vă-nsemnaţi cu Sfânta Cruce 
Spre-a vă putea în lume duce. 


30 
Voi părul capului vi-l tundeţi 
Şi faţa-n palme v-o ascundeți. 
Mă uit cum vă luaţi iertare 
Şi cea din urmă sărutare. 

31 


Cum ochii voştri-n lacrimi joacă 
Când cu fuior se bate-n toacă, 
Cum clopotele jalnic sună 

Şi totul plânge de răsună... 


32 
Din prag privind mă uit la voi 
Cum voi plecaţi doi câte doi, 
Până vă pierd în depărtare 
În lunga şi albastra zare. 

33 


Mă uit cum portțile-mi rămân 
Deschise, fără de stăpân, 

Cum peste ziduri ierburi cresc, 
Cum toate-ncet se năruiesc. 


34 
Eu sunt bătrână şi pustie, 
Dar voia Domnului să fie, 
Voi să nu plângeţi pentru mine, 
Ci plângeți pentru voi mai bine... 

35 
Şi de-a fi târziu sau mai devreme 
Ca Domnul iarăşi să vă cheme, 
Veniţi iubiții mei cu drag, 
Că vă aştept pe toți în prag. 


36 
Veniti să vă mai văd odată, 
Aceeaşi turmă adunată, 
Vom plânge-atunci de bucurie, 
De dorul după veşnicie. 

37 


Iar de veţi muri departe-n lume 
Şi vor uita al vostru nume, 

Să ştiţi, eu nu vă voi uita, 

Şi pentru toţi mă voi ruga. 


38 
Gustaţi de-acum acest pahar, 
Oricât ar fi el de amar, 
Şi-n toate să aveţi răbdare 
Că-n cer v-aşteaptă plată mare. 
39 


Aşa voieşte Dumnezeu, 
Bătrână Sihăstrie, 

Să pătimesc şi eu şi ei, 
Iar tu să fu pustie. 


40 
Aşa voieşte Duhul Sfânt, 
Să merg la suferinţă 
Să pătimesc pe acest pământ 
Să mor pentru credință. 
41 


Aşa voieşte Tatăl meu, 

Să merg în pribegie, 

Să-mi plâng păcatele mereu 
Iar tu să fu pustie. 

42 
Rămâi cu bine, sfântă mamă, 
De-acum ne despărțim 
Iisus Hristos pe toți ne cheamă 
Ca să-L mărturisim. 

43 


Rămâi cu bine, sfânt altar, 
Locaş de închinare, 

În care am primit în dar 
De-a pururea iertare. 


44 
Rămâi cu bine, sfântă casă 
Ce ne-ai adăpostit 
Rămâi cu bine, turmă aleasă 
Pe care te-am iubit. 

45 


O cruce îmi stă în zări 

Pe care au dus-o sfinţii 
Pe care-o simte fiecare 
E crucea suferinței. 


46 
Pe aceea am s-o duc şi eu 
Acum cu dragoste fierbinte 
Şi ajutându-mi Dumnezeu 
Voi merge înainte. 

47 


Rămâi cu bine, mama mea, 
Rămâi acum cu bine, 

Eu plec, dar tu nu mă uita 
În sfintele suspine. 


48 
Să fiu departe izgonit, 
Să rabd în lume multe 
Să fiu străin şi părăsit 
Şi toți să mă asculte. 

49 
Să fiu ocara tuturor 
Şi să colind pământul 
Să n-am odihnă până mor 
Ca să-mi găsesc mormântul. 


50 
Aşa voieşte Duhul Sfânt 
Să sufăr pentru Domnul 
Mereu, pân'oi intra-n mormânt 
Şi noaptea să-mi aline plânsul. 
51 


Şi-ţi las, iubita mea chilie 
Deschisă uşa ta 

Mă duc departe în pribegie 
Să mor pe Golgota. 


52 
Iubiţii mei, să nu uitaţi 
Pe cei din pribegie 
Şi pentru toți să vă rugați 
Ce sunt asemeni mie 

53 


Ce multe curse-n lume sunt 
În calea vieții mele 

Şi până voi intra-n mormânt 
Mă voi lupta cu ele. 


54 
Şi nu ştiu dacă voi putea 
Să-mi ţin făgăduinţa 
Mă tem că-n luptă voi cădea 
Şi-oi pierde biruinţa. 

55 


Rămâi cu bine, mama mea, 
Rămâi, rămâi cu bine, 

Eu poate nu te-oi mai vedea 
De-acum, nici tu pe mine. 

56 
Îmi iau bagajul şi mă duc 
Dar nu ştiu unde în lume 
Pe care cale să apuc 
Că sunt străin şi fără nume. 
57 


Şi aşa stau pe gânduri dus 
În poarta mănăstirii 

Şi-mi pun nădejdea în lisus 
Părintele iubirii 


58 
Iisuse, fii de-acum cu noi 
Şi-n viaţă ne păzeşte. 
Căci am rămas flămânzi şi goi 
Şi lumea ne urăşte 
59 


Rămâi de-acum cu bine, 
lisus la el ne cheamă 

Voi plânge o viaţă după tine, 
Adio, bună mamă. 


60 
Iisus Hristos să vă-ntărească 
Cu Duhul Sfânt să vă umbrească, 
Şi îngeri păzitori s-aveţi 
În calea zbuciumatei vieţi. 
61 


Ca ceea ce sunt mama voastră 
Voi plânge mult iubirea noastră, 
Şi suspinând în glasul meu 

Vor fremăta şi munţi şi văi... 

I-b pag 1-6 
Rugăciune II 
Rugăciune de laudă şi cerere 


| 

Cu ochii grei de lacrămi 
Părinte cad la Tine 
Ascultă-mă Stăpâne 
Ascultă-mă pe mine. 


2 
Sub sfântul Tău jertfelnic 
Mă plec acum smerit 
Sub care o, Stăpâne! 
Cândva m-am răstignit. 

3 


Şi în lumini de candeli 
Cu inima'ntristată 

Lui vărs acum durerea 
Ascultă-mă deci, Tată. 


4 
Tu singur ştii în lume 
Câţi ani te-am căutat 
Şi-abia cu multă trudă 
Acea Te-am aflat. 

5 


Tu singur ştii Părinte 
Cum m-am jertfit pe mine 
Şi cum am vrut în toate 
Să Te imit pe Tine. 


6 
Să ştii că-n mănăstire 
Cu mine am adus 
O inimă aprinsă 
De dorul Tău lisus. 

7 

Tu singur ştii Stăpâne 
Cum te-am slujit mereu 
Cu rugi şi lacrămi multe 
Ca unui Dumnezeu. 


8 
Tu ştii că numai Ţie 
Ți-am dat al meu suspin 
Şi n-am plâns niciodată 
La Dumnezeu strein. 

9 


Tu ştii cu câtă râvnă 
Şi câte bucurii. 

Am stat aici Părinte. 
Tu tată, singur ştii. 


10 
Când privegheau părinţii 
În rugăciuni de noapte 
Cu ei şi eu Stăpâne 
Te lăudam în şoapte. 

11 


Şi când cântau cu toţii 
Cântări Lui Dumnezeu 
Cu dânşii dimpreună. 
Te lăudam şi eu. 


12 
Când toți mergeau pe munte 
La Sfintele-asculțări. 
Cântam cu ei adesea. 
Dumnezeieşti cântări. 

13 


Şi când trecea la Domnul 
Vre-unul dintre ei 
Plângeam la rugăciune 
Pentru părinții mei. 

14 
Când clopotele toate 
Sunau la sărbători 
Cu ele dimpreună 
Plângeam adeseori. 
15 


Când străbăteam vreodată 
Potecile pădurii 

Te întâlneam Stăpâne 

În liniştea naturii. 


16 
Când vântul singuratic 
Te lăuda mereu 
Cu dânsul dimpreună 
Te lăudam şi eu. 

17 


Când suspina a jale 
Pădurea-n depărtare 
Te lăudam cu dânsa 
Privind departe în zare. 


18 
Când apele în murmur 
Te lăudau uşor, 
Cu ele o, Stăpâne! 
Plângeam încetişor. 
19 


Când mulţi bătrâni de vreme 
Vedeam la asfințit 
Plângeam cu ei Stăpâne, 
Plângeam al meu sfârşit. 


20 
Când Te slăveau pe Tine 
Frumoase păsărele 
În zorii dimineţii 
Te lăudam cu ele. 

21 

Când mi-aruncam privirea 
Spre-a soarelui apus 

Un dor de veşnicie 

Mă cuprindea nespus 


22 
Şi plini de multă pace 
Şi de singurătate 
Plângeam smerit în sine-mi 
Prea multele-mi păcate. 
23 


Când toamna frunza-n codri 
De vremi se scutura 

Eu începeam, Stăpâne 

Să cad la mila Ta. 


24 
Şi când plecau departe 
Spre alte zări cocori 
Fiind strein pe lume 
Plângeam adeseori. 

25 


Când auzeam suspinul 
De mare-nfuriată 

Îmi aduceam aminte 
De dreapta-Ţi judecată. 


26 
Când rătăceam pe pajişti 
În zi de sărbătoare 
Te întâlneam Stăpâne 
În fiecare floare. 
27 


Şi plin de mulțumire 
Te căutam mereu 
Că-n orişice zidire 
Vedem pe Dumnezeu. 

28 
Dar mai cu osebire 
Te-am întâlnit Părinte 
La Sfânta Liturghie 
În faţa Mesei Sfinte. 
29 


Sub Sfântul Tău Jertfelnic 
Aicea mi-am vărsat 
Amarul vieţii mele 

Şi mult m-am uşurat. 


30 
Sub Sfântul Tău Jertfelnic 
Aici Părinte-am plâns 
Necazurile mele 
Ce-n mine s-au tot strâns. 
31 


Sub Sfântul Tău Jertfelnic 
Aici Te-am întâlnit 

Şi glasul Tău Iisuse 

Aicea mi-a vorbit. 


32 
Sub colţul Sfintei Mese 
De dorul Tău lisus 
Am plâns întotdeauna 
Și nimănui n-am spus. 
33 


Aici la Sfânta Cină 
Părinte m-ai hrănit 

Cu Trupul Tău prea dulce 
De-aceea Te-am iubit 


34 
Aicea o, lisuse! 
M-ai uşurat de toate 
De scârbe şi necazuri 
De lacrimi şi păcate. 

35 

Aici uitând de lume 
Vorbeam numai cu Tine 
Căci dorul Tău, [isuse 
Se odihnea în mine. 


36 
Ascultă-mi deci acuma 
Durerea mea, Părinte 
Şi uşurează-mi scârba 
Ca şi mai înainte. 

37 


Căci iată plin de lacrimi 
Mă plec din nou smerit 
Sub Sfântul Tău Jertfelnic 
Cu suflet chinuit. 


38 
Și în lumini de candeli 
Alerg la mila Ta 
Ascultă-mă, Părinte 
Mă rog, nu mă lăsa 

39 


Tu singur numai Doamne 
Ştii durerile mele 

Şi scârba şi necazul 

Și aceste lacrimi grele. 


40 
Deci fă cu mine milă 
O, Bunule Stăpân! 
Şi-aici în Mănăstire 
Ajută-mi să rămân. 
41 


Mai lasă-mă-n pustie 
Şi ți-oi sluji mereu 
Cu multă bucurie 

Ca unui Dumnezeu. 

42 
Şi de voieşti, Stăpâne 
A nu mă despărți 
De-aceste locuri Sfinte 
Şi-n veci Te voi slăvi. 
43 


Deci nu mă duce-n lume 
Să cad în mâna ei 

Ci lasă-mă lisuse 

Lângă părinții mei. 


De ziua Sf. 40 de Mucenici 
1960 anul suferinței şi al plângeri. 


II pag. 17-65 
Sosit-au ceasul despărțirii 


| 

Sosit-au ceasul despărțirii 
Sosit-au ceasul să plecăm 

Și nu ştiu când vom mai ajunge 
De-acum ca să ne mai vedem. 


2 
Rămâneţi surori iubite 
Cu pacea Domnului lisus 
Şi bucuraţi-vă întru Domnul 
Mergând spre patria de sus. 
3 


Vă-ntind mâna cu iubire 
Zicând toate cu glas duios 
Rămâneţi surorilor cu pace 
Rămâneți cu Domnul Hristos 

4 
Pe pământ şi sus în ceruri 
Nu e nume mai frumos 
Nu e nume altul dulce 
Ca numele lui Hristos 

5 


Că nimica nu e-n lume 
Mai de preț şi mai frumos 
Ca un om ce poate spune 
Sunt copil al lui Hristos. 


6 
Oricât de grea e despărțirea 
Ce parcă tot am sta mereu 
Ca să mai plângem împreună 
Şi să slăvim pe Dumnezeu. 

7 


Nu dați înapoi o clipă 

Ca lupta grea voi să luptați 
În curând veni-va Domnul 
În slujba Lui să vă aflaţi. 


Ajută-ne o Doamne Sfinte 
Spre a ne putea vedea 
Acolo-n Sfânta-mpărăţie 
În veci cântând mărirea Ta. 

Rugăciunea despărțirii 


| 

O, Doamne-aceste lacrămi grele 
Ori nu au fost primite ele, 

Să ducă rugăciunea mea 

Acolo sus, la mila Ta. 


2 
Sau ne'ncetatele suspinuri 
Sau ale gândurilor chinuri 
Iisuse, n-au ajuns la Tine... 
Ca să mă ierți acum pe mine? 
3 


Sau plânsul meu cel cu durere 
O! Doamne, n-a avut putere, 
Ca până-n cer să fi pătruns 
Că mă simt tare părăsit. 


4 
Căci iată ceasul despărțirii 
De locul sfânt al mănăstirii 
Acum, lisuse, a sosit 
Și mă simt tare părăsit. 

5 


Stăpânul meu, Stăpânul meu, 
Și zi şi noapte-am plâns mereu 
În casa Ta să fi rămas 

O zi măcar, măcar un ceas. 


6 
Dar Tu ai vrut lisuse anume 
Să fim trimişi cu toţii-n lume 
Să simtă toţi pe fruntea lor 
Durerea grea a spinilor 

7 

O! Doamne cum de mai lăsat 
Să plec în loc îndepărtat? 

Să fiu de-acuma despărțit 

De tot ce-n viaţă am iubit. 


8 
Stăpâne, cum voi mai cânta 
Şi cine îmi va asculta 
Cântările Sionului 
La râul Vavilonului. 

9 


Sau cine-n Sfânta Mănăstire 
Te va slăvi de-acum pe Tine 
Şi cine Doamne, va cădi 
Altarul Tău în orice zi? 


10 
O, spune-mi Bunule Stăpâne! 
În urmă cine va rămâne 
Ca dorul meu cu el să-l strângă 
Și pentru mine să mai plângă. 
11 


Şi-aceste lacrimi ale mele 
Să le adune-acum pe ele 
Ca să le-aducă numai Ție 
Aici, departe în pustie. 


12 
O, spune-mi Bunule Iisus 
Pe care te-am iubit nespus 
O, cine mă va pomeni 
La rugăciune-n orice zi? 
13 


Sau cine Doamne-n miez de noapte 
Îţi va cânta un psalm în şoapte 

Sau cine va mai suspina măcar 

În fața Sfântului Altar 

14 
Căci iată, Tată plec de-acum 
De tot de-aici... şi nu ştiu cum 
Că strig şi nu mă pot opri 
O, Doamne, nu mă părăsi. 

15 


Pe poarta pe care am venit, 
Acea când m-am despărțit 
De-acestă lume rea şi mare, 
C-o haină veche în spinare. 


16 
Pe-aceeaşi poartă azi mă duc, 
Şi nu ştiu unde să apuc 
În urma mea un biet bătrân 
Îmi spune ca să mai rămân. 
17 


Iar jos la poarta mănăstirii 
Îmi spune-n clipa despărțirii 
De voi muri iubitul meu 

Te jur acum pe Dumnezeu 


18 
Să-mi vii şi tu la-nmormântare 
Ca să-mi aprinzi o lumânare 
Iar eu copile-n urma ta 
În ruga mea nu te-oi uita. 

19 


O, cum să nu mă tânguiesc 

Când toţi acum se risipesc 

Când văd cum plânge-acest bătrân 
Iisuse, cum să nu suspin. 


20 
Căci pe ceaslovul rupt în foi, 
El doar va plânge pentru noi. 
Şi-n rugăciunea lui fierbinte, 
Mai mult va plânge ca-nainte. 

21 

Stăpânul meu, de-acuma plec 
Şi-n timp ce anii noştri trec 
Să nu-ndelungi acestea vremi 
Şi-aicea iarăşi să ne chemi... 


22 
Tu pune în spinarea mea 
Să duc această cruce grea 
Pe frunte spinii Tăi să-i pui 
Căci altă cale, Doamne, nu-i. 
23 


În plamă bate-mi două cuie 
Şi sus pe crucea Ta mă suie 
Şi între cei ce Te hulesc 
Ajută-mi să mă răstignesc. 


24 
Şi-n lume Doamne, dă-mi putere 
Să beau al ei otet şi fiere 
Că sus, pe crucea suferinţei, 
Să iau cununa biruinţei! 
25 


Să-i rabd mereu ocările 

Şi să-1 primesc scuipările 

Şi râsul cel necuvios 

Să-l rabd pentru lisus Hristos. 


26 
Şi când vei fi cuprins de sete 
Iar lumea Doamne, în burete 
Otet pe buze îmi va da 
Iisuse, atunci nu mă lăsa. 

27 


Să nu o laşi să-mi pună ea 
Otrava ei pe rana mea 

Nici să-mi apese spinii mei 
Pe fruntea mea cu mâna ei! 

28 
Când voiu slăbi pe crucea mea 
Şi a răbda n-oi mai putea 
Strigând, spre Tine voi privi 
O, Doamne nu mă părăsi. 

29 


Iar Tu din cer să mă priveşti 
Și duhul meu să-l întăreşti 

Să fii cu mine lângă cruce 
Ca-n toată vremea să pot duce 


30 
La urmă când durerile, 
Îmi vor slăbi puterile 
La cer privind voi zice-aşa 
Iisuse, săvârşitu-s-a. 

31 


Iar Tu lisuse, duhul meu 
Primeşte-l sus la Dumnezeu 
Acolo-n veci te voi privi 
Şi ne-ncetat Te voi slăvi. 


32 
Și, Doamne, după ce-oi muri 
Şi toți ai mei m-or părăsi 
Când lumea trupul îmi va duce 
Ca să-l îngroape lângă cruce, 
33 


Iisuse, Tu nu mă lăsa 

Să mă-ngroape-n tina sa. 
Căci nu voiesc ca-n mâna ei 
Să mi se stingă ochii mei. 


34 
Nădejdea să mi-o jefuiască, 
Averea să mi-o cheltuiască. 
Întru păcate-n dezmierdări 
Departe Doamne-n alte ţări. 

35 

Iisuse care Te-am iubit 

Şi atâta vreme Ți-am slujit 
Mă rog Stăpâne, nu mă lăsa 
Să-mi piardă lumea viața mea. 


36 
Cu pofte-amare să mă-nşele 
Și să mă-nece întru ele 
Nici osteneala tinereţii 
S-o pierd în vremea bătrâneţii 
37 


Tu, Doamne, care ştii să ierți 
Şi care cu măsură cerți 

O! nu uita că întru mine 

Te port de-atâția ani pe Tine. 


38 
Și dacă-acuma mă iubeşti 
Şi vrei ca să mă mântuieşti 
Prin scârbe lacrimi şi necaz 
Să-mi întăreşti al meu grumaz 
39 


Şa nu-mi plece genunchii mei 
În lume întru pofta ei. 

Că tot ce-am strâns la tinerețe 
Să pierd, prin ea la bătrâneţe. 


40 
O! Doamne lumea n-o lăsa 
Ca să-mi închidă gura mea 
Prin râsul ei necuvios 
Să uit că sunt al lui Hristos. 
41 


Nici să mă ruşinez cumva 
De spinii Tăi, de Crucea Ta 
Ajută-mi ca să Te slăvesc 
Oriunde-n lume cât trăiesc. 

42 
Căci vreau lisuse, ca să cânt 
Oricât voi fi pe-acest pământ 
Cântările Sionului 
În lumea Vavilonului. 

43 


Şi-acolo, Doamne-n, Vavilon 
Departe fiind de Sion 

Ca legământ că mă iubeşti 
Tu ochii să-mi împodobeşti. 


44 
Cu lacrimi de mărgăritar 
Ca să nu sufăr în zadar, 
Şi lacrimile-n drumul lor, 
S-or face Doamne un izvor. 
45 


Iar din izvor apoi pârâu 

Va curge înspre-al lumii râu 
Pârâul scump Sionului 

În râul Vavilonului. 


46 
Nu mă lăsa ca-n mâna ei 
Să-mi închidă ochii mei 
Nici gura Doamne, să-mi oprească 
Nici inima să-mi jefuiască. 
47 


Căci eu din alăuta mea, 

Şi-n lume Doamne-Ți, voi cânta 
Cântările Sionului 

La râul Vavilonului. 


48 
Deci dă-mi de-acum, Stăpânul meu, 
Mereu să plâng, să cânt mereu. 
Departe-n lume de Sion 
Să fiu robit în Vavilon. 

49 

Şi-aceste unde de cântări 
S-or pierde până-n depărtări 
Şi munţii când le-or auzi 

În locul nostru Te-or slăvi. 


50 
Iar codrii când le-or asculta 
Plângând şi ei le-or repeta. 
Cântările Sionului 
La râul Vavilonului. 

51 


Şi râul în tăcerea sa 

Smerit şi el îți va cânta 

Iar vântul jalnic în suspin 

Îţi va răspunde, Doamne amin. 


52 
Stăpâne, Doamne, plec de-acum 
Căci un bătrân m-aşteaptă-n drum 
Mai jos la poarta mănăstirii 
Acum în clipa despărțirii. 

53 


Cu ochii lui topiți de vreme, 
Încearcă parcă să mă cheme. 
Căci pe obrazul lui uscat, 

O lacrimă i-a picurat. 


54 
Tu, Doamne, să-l păzeşti pe el, 
Când va rămâne singurel, 
Să-i dai odihnă sus la Tine 
Ca să se roage pentru mine. 
55 


Şi-acest locaş ce l-am iubit 
Şi-n care, Doamne, Ţi-am slujit 
Cu mila Ta să îl păzeşti 

Ca-n el mai mult să te slăveşti. 

56 
Păzeşte, Doamne, lumea toată 
In linişte netulburată 
Şi-auzi pe cei nemângâiați 
Ce plâng şi nu sunt ascultați. 
57 


Păzeşte-mi, Doamne, frații mei 
Şi-i întăreşte şi pe ei 

Să rabde până la sfârşit 

Aşa cum ti-au făgăduit. 


58 
În rugăciunea lor fierbinte 
Mai mult vor plânge ca-nainte. 
Iar lacrimile lor prea grele 
S-or întâlni cu ale mele. 

59 


Şi voi cânta în pribegie 

De dorul Sfânt după pustie 
Cântările Sionului 

La râul Vavilonului. 


60 
Și-aceste lacrimi şi cântări 
S-or pierde în albastre zări 
Şi s-or auzi până-n Sion 
În faţa veşnicului Tron. 

6l 


Acolo unde cântă Sfinţii 
Cântarea Sfântă-a biruinţii 
Acolo unde lacrimi nu-s 
Nici răsărit şi nici apus. 


62 
Pe drum voi întreba mereu 
Să-mi spună unde-i satul meu. 
Şi de-or trăi părinții mei 
Voi rămânea un timp la ei. 

63 

Şi voi munci la ei în sat 

Aşa cum Tu m-ai învăţat 
Cântând acelaşi cântec Sfânt 
Pe brazda vechiului pământ 


64 
Iar dacă-n viață n-or mai fi 
Eu mai departe voi porni 
Și voi umbla din gară-n gară 
Şi-n timp de iarnă şi de vară. 
65 


Şi voi munci mereu prin lume 
Strein sărac şi fără nume. 
Şi-oi plânge ori prin ce oraş 
De dorul acestui Sfânt Lăcaş. 


66 
Şi orice om voi întâlni 
Cu dânsul m-oi împrieteni 
Pe cei scârbiți voi mângâia 
Pe cei bolnavi voi alina. 

67 


Cu cei flămânzi voi flămânzi 
Cu cei săraci sărac voi fi 

Cu cei streini voi fi strein 
Cu fiecare-am să suspin. 


68 
Cu toți în lume am să plâng 
Şi lacrimi multe am să strâng 
Căci tot mereu voi suspina 
De dorul după casa Ta. 

69 


În toate, Doamne, dă-mi răbdare 
Că-n Tine am nădejde mare. 

Să rabd la toţi ocările 

Să le primesc scuipările. 

70 
Când oamenii nu m-or primi 
La Tine iarăşi voi veni 
Când oamenii m-or insulta 
Spre Tine, Doamne, voi striga. 
71 


La marginea de sat voi sta 
Şi-apoi de jale voi cânta 
Cântările Sionului 

În casa Vavilonului 


72 
De n-o fi cine să m-asculte 
Voi plânge iar cu lacrimi multe. 
Şi lacrimile-n drumul lor. 
S-or face, Doamne, un izvor. 
73 


Și în această pribegie 

Voi zice-n toate, Slavă Ţie, 
Şi-mi vor răspunde toți mereu 
Slăvit să fie Dumnezeu. 


74 
Îți multumesc acum de toate 
Că iei iertare de păcate. 
Mi-ai dat şi-atâtea bucurii 
Pe care singur Tu le ştii. 

75 


Îți multumesc Stăpâna Mea 
Că m-ai primit în casa Ta. 
De-acum cu Sfântul Omofor 
Mi-ajută-n lume ca să mor. 


76 
Iar voi, o Sfinților, mereu 
Ce vă rugați Lui Dumnezeu 
Păzițti în lume paşii mei 
Ca să nu cad în mâna ei. 

77 

Mă simt Iisuse, mulțumit 
C-atâta vreme ţi-am slujit 
Şi-n toate simt că au folos 
Căci port în lume pre Hristos. 


78 
Sub Sfânta masă pe pământ 
Iti las acum ca legământ 
O lacrimă din ochii mei 
Ce-a curs din focul dragostei. 
79 


Iar numele străin al meu 
ȚI-l scriu cu-atâtea lacrimi eu. 
Pe-al Sfintei Mese postament 
ŞI-I las aici ca testament. 


80 
Şi-n faţa Sfanţului Altar 
Îţi las, Stăpânul Meu, în dar 
Această inimă a mea 
Ce-L poartă pe Hristos în ea. 
81 


Eu plec de-acum în drumul meu 
Ci, Tu, fii cu mine mereu 

Cu mine-n lunga pribegie 
Departe-n lumea cea pustie. 


82 
La urmă va muri plângând 
Acest bătrân cu mine-n gând 
Avându-şi capul sprijinit 
Pe-al său ceaslov îmbătrânit. 
83 


Și azi şi mâine după o vreme 
Când glasul Tău o să mă cheme 
Primeşte-mi Doamne, duhul meu 
La Tine-n cer să-ți cânt mereu. 


126 


Tămâie şi exil 


84 
Acolo unde lacrimi nu-s 
Nici răsărit şi nici apus 
Acolo-n cer să-ţi cânt şi eu 
Măririle lui Dumnezeu. 

85 


Acolo unde-s frații mei 

Cuprinşi de focul dragostei 

Te preamăresc Părinte Sfânt 

Cu dânşii, Doamne, dă-mi să-Ți cânt. 


86 
Să cânt în veci, să cânt cu Sfinții 
Cântarea nouă a biruinții 
Cântarea Sfântului Sion 
Departe-n veci de Vavilon 

87 


Iar trupul meu de pe pământ 
Ascunde-l Doamne-ntr-un mormânt 
Sub stratul umed de țărână 
Necunoscut să îmi rămână. 


88 
Ca nici un om să nu-l cunoască 
O, Doamne, fă pe el să crească 
Să-mi crească iarbă pe mormânt 
lar eu în el să fiu pământ. 

89 


Iar de voieşti să-mi dai măcar 
Atunci la moartea mea un dar 
O! du-mă iarăşi la pustie 

Ca nimenea să nu mă ştie. 


90 
Aicea cu bătrânul meu 
Departe voi dormi mereu 
Nici în vreun sat, nici în oraş 
Ci lâng-acest Sfinţit lăcaş. 

91 

Apoi, Iisuse, de voieşti 

Încă un dar să-mi dăruieşti 

Ca nimenea să mă cunoască 
Și crucea fa să-mi putrezească. 


92 
Să uite toți c-am fost în lume 
Pribeag călugăr fără nume 
Să uite toți c-am fost cândva 
O slugă aici în Casa Ta. 

93 


La cap să-mi crească brad frumos 
Şi el să-mi cânte-n veci duios. 
Cântările Sionului 

La râul Vavilonului. 


94 
Şi-aceste tainice cântări 
S-or pierde-n depărtări 
Şi munţii când le-or auzi 
În locul meu te vor slăvi. 
95 


Iar codrii când le-or asculta 
În locul meu îţi vor cânta 

Iar vântul tainic în suspin 

Le va răspunde-n veci, amin. 

Rugăciunea întâia 
Căutarea Lui Dumnezeu 


l 

Ajută-mi, Bunule Stăpân! 

În casa Ta să mai rămân 
Căci ştii Tu cât m-am ostenit 
Şi abia aici Te-am întâlnit 


2 
Părinte, deci nu mă lăsa 
Să plec acum din casa Ta 
Căci toată viața Te-am căutat 
Şi-abia aicea Te-am aflat. 

3 


În dorul meu de Dumnezeu 
Te-am căutat mereu, mereu 
Dar lumea toat-am colindat 
Şi-n sânul ei nu te-am aflat. 


4 
Te-am căutat umblând prin sate 
Şi prin oraşe depărtate 
Dar Tu acolo nu erai 
Că-n lume nu mai încăpeai. 
5 


Şi-n dorul meu de Dumnezeu 
Plângând Te căutam mereu 

Căci duhul meu dorea odihnă 
Şi negăsind-o n-aveam tihnă. 


6 
Te-am căutat în avuţii 
În haine bune-n bogății 
Şi-n şcoli înalte te-am cătat 
Şi Doamne, nu Te-am mai aflat. 

7 

Şi-am plâns atunci, am plâns cu-amar 
Te-am cătat, dar în zadar 

Căci lumea nu Te încăpea 

Şi dorul Tău mă chinuia... 


8 
Şi-n satu-n care m-am născut 
Te-am căutat şi am bătut 
La multe uşi şi porţi într-una 
Dar nu mi s-a deschis nici una. 
9 


Şi-atunci flămând şi însetat 
O lume, Doamne am întrebat 
Cum aş putea să te găsesc 

În veacu-acesta pământesc. 


10 
Şi ori pe câţi am întâlnit 
De Tine, Doamne le-am vorbit 
Dar ei nici unul nu mi-a spus 
Cum aş găsi eu pe lisus. 

11 


Şi ostenit am plâns din greu 
Şi zi şi noapte tot mereu 
Dar nimeni nu m-a înțeles 
De ce plângeam aga de des... 


12 
Am început din nou să merg 
Pe la răscruci de drum s-alerg 
Că poate cineva ar şti 
In care loc te-aş întâlni 

13 


Și stam adesea până-n zori 

Şi întrebam pe călători 

Sau seara până mai târziu 
Dar toți spuneau că nu te ştiu. 

14 
Îi întrebam de-au întâlnit 
Un prunc în iesle adormit 
Ce s-a născut în Betleem 
Să scoată lumea din blestem 
15 


Îi întrebam de au văzut 
Un om descult ce a trecut 
Urcându-se către ludeia 
Cu ucenicii din Galileea. 


16 
Dar toţi, lisuse, îmi spuneau 
Și cu blestem mă-ncredinţau 
Că n-au văzut în drumul lor 
Un om ca Tine călător. 

17 


Atuncea iar îi întrebam 
De n-au văzut la Siloam 
Un om ce dă la toţi vedere 
Şi celor slabi le dă putere 


18 
Iar ei din nou mi se jurau 
Că n-au văzut şi-apoi plecau. 
Iar eu străinul mă miram 
Şi ostenit de drum plângeam. 
19 


Pe alții iarăş îi opream 
Şi-n dorul meu îi întrebam 
Cumva de nu au întâlnit 
Un Om pe cale ostenit... 


20 
Ce-a poposit la o fântână 
Să deie apă cu-a sa mână 
Femeii celei din Sihar 
Ce a luat iertare-n dar. 


131 


Gherasim Putneanul — Constantin Hrehor 


21 

Sau poate l-au văzut cumva 
Schimbându-se-ntru slava Sa 
Pe vârful muntelui Tabor 
Sau undeva printre popor... 


22 
Ori poate L-ar fi cunoscut 
Mergând pe mări ca pe pământ 
In zori de zi în a patra strajă 
Sau aruncând în ape mreajă. 
23 


Iar lumea toată îmi spunea 
Că n-a văzut aşa ceva 

Şi toate-s numai o nălucă 
Şi începeau ca să se ducă... 


24 
lar eu nu mă mai dumiream 
Şi căutându-Te plângeam 
Povara multelor păcate 
Şi-această grea singurătate. 
25 


Şi stam aşa în drumul meu 
Cătând spre alte căi mereu. 
Iar trecătorii mă-ntrebau 

De ce sunt trist şi mă râdeau... 


26 
Iar eu plângând le răspundeam 
Şi umilit îi întrebam 
De n-au văzut cumva prin lume 
Un om strein, lisus pe nume. 
27 


Ce dă iertare orişicui 

Și stă cu ucenicii Lui, 

La cea mai de pe urmă cină. 

Şi pentru cei ce-L vând, suspină.. 

28 
Sau cum se roagă pentru ei 
Că de-or rămâne singurei 
Să nu se deznădăjduiască 
Ci veste bună să vestească... 
29 


Dar pe câţi am întâlnit 

De Tine unul n-a vorbit 

Şi ostenit, plângeam cu jale 
De-atâta trudă şi de cale... 


30 
Plângeam de-a lumii necredinţă 
Plângeam de-a mea necunoştință. 
Şi pe unde mă duceam 
De Tine, Doamne, întrebam. 

31 


Căci întrebam mereu prin sate 
Şi prin oraşe-ndepărtate 

De n-au văzut în vreo grădină 
Pe Domnul milei cum suspină 


32 
Ce are faţa-nsângerată 
Şi poartă-n El durerea toată 
Durerea neamului întreg 
Ai cărui fii nu-L înţeleg. 
33 


Apoi din nou am întrebat 
De-au auzit ei de Pilat 

Ce a judecat pe lisus 

Şi spini pe fruntea Lui a pus. 


34 

Dar oamenii se lepădau 

Căci de lisus se ruşinau 

Și le-am spus iară de Pilat 

De ştiu ei cum L-a condemnat... 

35 

Cum toți în faţă L-au scuipat 

Şi multe lovituri I-au dat. 

Cum toți L-au osândit la moarte 
Ca singur crucea să şi-o poarte. 


36 
Iar lumea Doamne îmi spunea 
Că n-au văzut aşa ceva 
Şi-am plâns o, Bunule Păstor, 
Am plâns de necredinţa lor. 
37 


Şi-am întrebat pe trecători 

De n-au văzut adeseori 

O cruce înfiptă sus, pe munte 
Și-un om pe ea cu spini pe frutne. 


38 
I-am întrebat de-au auzit 
De lisus cel răstignit 
Ce-i spânzurat în patru cuie 
Ca sus, la cer pe om să-l suie. 
39 


Ce în mormânt pecetluit 
L-au îngropat şi L-au păzit 
Şi apoi din groapă a-nviat 
Şi sus la Cer S-a înălțat. 


40 
Dar oamenii, Stăpânul meu 
Mi s-au jurat pe Dumnezeu 
Că n-au văzut în lume stând 
Un om pe Cruce sângerând... 
41 


Şi-am plâns atunci ca un strein 
Că-n nici un suflet de creştin 
O, Doamne, nu Te-am întâlnit 
Şi stăm flămând şi ostenit. 

42 
Doar unii îşi mai aminteau 
Precum bătrânii le spuneau 
Că a venit un om în lume 
Ce îl chema lisus pe nume. 
43 


Ce a răbdat bătăi şi munci 

Şi răstignire... dar de-atunci 
Prin lume nu L-au mai văzut 
Şi a rămas necunoscut. 


44 
Şi-am plâns atunci, am plâns cu-amar 
Căci Te-am căutat în zadar... 
Că lumea nu Te mai ştia 
Deşi murise-i pentru ea. 
45 


Şi tot umblam pe drumuri des 
Flămând şi gol şi ne-nţeles 
Că dorul meu de Dumnezeu 
Mă chinuia mereu, mereu 


46 
Înlăcrimat priveam în zări 
Te cătam în depărtări 
Cu mâna streşină la frunte 
Priveam departe către munte. 
47 


Mâhnit izvoarelor spuneam 
Durerea care o aveam 

Iar ele îmi şopteau mereu 
Că nu-i departe Dumnezeu. 


48 
Tăcut, priveam adeseori 
Spre Lună, Soare şi spre stele 
Apoi cătam mai sus 
Şi le-ntrebam aşa pe ele. 

49 

O! nu cumva îmi sunteţi voi 
Stăpânul meu? iar ele-apoi 
Mă-ncredinţau mereu, mereu 
Că nu-ţi suntem noi Dumnezeu. 


50 
Şi de voieşti să-L întâlneşti 
În tine numai să-L găseşti 
In tine cată-L deci acum 
Iar nu în lume sau pe drum. 
51 


Şi-am plâns atunci de bucurie 
Şi de-o nespusă veselie 

Căci nu ştiam, Stăpânul meu, 
Că-n mine-ncape Dumnezeu. 


52 
Şi parcă nu mă dumiream 
De este aşa şi mă-ntrebam 
Oriunde, Doamne, aş putea 
Să mor şi eu pe crucea Ta. 
53 


Iar Tu, o, Bunule Păstor! 
Mi-ai spus în glas de vânt uşor 
Priveşte fiul meu iubit 
Departe înspre asfintit. 


54 
Acolo între munți pe-o vale 
Se-nalțâ-o mănăstire-n vale 
Ci mergi bătând la poarta ei 
Şi-i vor deschide fiii mei... 
55 


Acolo-n liniştea pădurii 
Acolo-n tainele naturii 

Acolo tu mă vei găsi 

Şi-atunci mai multe vom vorbi... 

56 
Acolo-n tainicul amurg 
Acolo unde ape curg 
Acolo de vei rămânea 
Neîncetat mă vei vedea. 
57 


Şi apele ce-n văi se strâng 

Şi clopotele care plâng 

Şi-ale prinților suspine 

Îți vor vorbi mereu de Mine... 


58 
Şi-am plâns atunci am plâns cu dor 
Sărman, strein şi călător 
Căci mult vroiam Stăpânul meu 
Ca să slujesc Lui Dumnezeu... 

59 


Deci plin de multă bucurie 
M-am pregătit de pribegie 
Și-ntr-o toamnă-am dispărut 
Din satul care m-am născut. 


60 
Şi-aici la munți am alergat 
Precum Tu, Doamne, m-ai chemat 
Unde zidurile-mi vorbesc 
De slava Tatălui Ceresc. 

6l 


Aici, Părinte, Te-am găsit 

Şi aicea am îmbătrânit 

În rugăciuni şi în iubire 

Sub zid de Sfântă Mănăstire. 


62 
Iisuse, deci nu mă lăsa 
Să plec acum din Casa Ta 
Ajută-mi, Bunule Păstor 
Aici pe Crucea Ta să mor. 

Scrisoare 
de Ziua învierii Domnului 


l 

Cu gândul meu neodihnit 

Mă duc mereu departe-n zare 
Spre voi părinți ce v-am iubit 
Că-mi este dor de fiecare. 


2 
Şi astfel mintea mi-o adun 
Fiind cuprins de multe gânduri 
Şi mâna pe creion o pun 
Ca să vă scriu puține rânduri. 
3 


O, ştiţi iubiții mei părinți 

Cum am plecat din mănăstire 

Şi câte lacrăme fierbinți 

Mi-au curs din ochi la despărțire 


4 
Şi vă-amintiți când am plecat 
Mâhnit pe poarta mănăstiri 
Cum toți am plâns şi ne-am iertat 
Atunci în clipa despărțirii. 

5 


Şi cum m-ati petrecut pe punți 
Cum m-aţi pierdut din ochi pe vale 
Cum ați rămas părinți cărunți 

Cum eu m-am dus pe altă cale. 


6 
De-atunci am suferit mereu 
Prin lumea plină de păcate 
Şi ştie numai Dumnezeu 
Cât am răbdat umblând prin sate. 


138 


Tămâie şi exil 
7 
Dar despre acestea mai târziu 
Mai cu amănuntul vă voi scrie 
Ci-acum încep ca să vă scriu 
Putin din trista-mi pribegie. 


8 

Iubiții mei, stau într-un sat 

Ce nu ştiu cum pe nume-l cheamă 

Şi de când ştiţi că am plecat 

Nu mi-am găsit nici frați, nici mamă. 
9 


Şi-acuma când încep să scriu 
E noapte-a Sfântă a învierii 
Dar eu sunt singur şi pustiu 
Şi mă apasă o grea durere. 


10 
Şi tot mă rog şi plâng apoi 
Privind afară pe fereastră 
Când mă gândesc că nu-s cu voi 
Departe-n munţi la casa noastră. 
11 


Ca să mă rog cu voi şi eu 

În noapte-aceasta de înviere 
Să cânt cu voi Lui Dumnezeu 
Dac-aş avea şi eu putere. 


12 
Dar las-acum să pătimesc 
Eu am o mare bucurie 
Când ştiu că-n locul meu slujesc 
Părinți departe de pustie. 
13 


De-aceea dragii mei părinți 
Cât mai sunteți în mănăstire 
În rugăciunile fierbinţi 
S-aveţi de mine pomenire 

14 
Pe voi în orice vreme rea 
Vă am ca stâlpi de mângâiere 
Căci voi sunteţi odihna mea 
În noapte-aceasta de înviere 
15 


S-aprinde-n mine duhul meu 
Când îmi aduc din nou aminte 
Cum toți cântam lui Dumnezeu 
Slujind Cerescului Părinte. 


16 
Când privegheam numa-n cântări 
Şi le rosteam cu toți în şoaptă 
Şi-nconjuram cu lumânări 
Biserica-n această noapte 

17 


Când clopotele-aşa duios 
Vesteau în dangăt în depărtare 
Că astăzi a-nviat Hristos 

Iar noi ne-am izbăvit de moarte. 


18 
O, dragii mei părinți şi frați, 
Nu pot să scriu acum mai multe 
Ci eu vă rog nu mă uitaţi 
Că n-are cine să m-asculte 

19 


Şi când slujiți lui Dumnezeu 
Acolo în tăcerea voastră 

Să ştiţi că undeva şi eu 

Mă rog plângând la o fereastră. 


20 
Şi după slujbă când apoi 
Vă duceţi toți să staţi la masă 
Atunci şi eu gândind la voi 
Suspin departe într-o casă. 

21 
Sau când pe munte vă urcați 
Ca nişte harnice albine 
Hristos a înviat, cântatți 
Iubiţii mei şi pentru mine. 


22 
Dar iată că de când vă scriu 
Şi mă gândesc la casa noastră 
Aşa deodată, făr-să ştiu 
Se face ziuă la fereastră. 

23 


Apoi şi soarele în zări 
Acum în pragul primăverii 
Şi-arată fruntea-n depărtări 
Ca un simbol al învierii. 


24 

Eu ies afară lâng-un pom 

Şi stau aşa privind în zare 

Pe prispa casei unui om 

Căci parcă nu mai am răbdare 
25 


Aş vrea să vin la voi pe jos 
Căci nu mai pot după pustie 
Să cânt acolo Lui Hristos 
Să am puțină bucurie. 


26 

O, cât îmi este de urât 

În ziua asta de înviere 

Şi cât mă simt de amărât 

Şi n-am un pic de mângâiere. 
27 


Și întrucât sunt întristat 

Nici foame, nici sete nu mi-i 
Ci stau pe prispă-ngândurat 
Sătul de tulburarea lumii. 

28 
Şi singur stând în drum privesc 
Cum trec creştinii de la înviere 
Cum merg încet şi cum vorbesc 
Având în suflet mângâiere 

29 


Ci numai eu stau trist pe drum 
Că nu-s cu voi ca altă dată 
O, cât n-aş da să am acum 
Tot ce-am iubit şi eu odată 


30 
Dar n-am găsit nici un creştin 
Să-şi poată da puţină seamă 
Ce chinuri ai să fii strein 
Să n-ai nici frați să n-ai nici mamă. 
31 


Să fi slujit lui Dumnezeu 
Cândva cu multă bucurie 

Şi izgonit apoi mereu 

Să laşi părinți, să laşi pustie 


32 
Să mergi pe drumuri fără rost 
Bătut mereu de-atâtea gânduri 
Să n-ai pe lume adăpost 
Să rabzi de foame-n multe rânduri. 
33 


Să nu ai cui te jelui 

Şi nici un om să te-nțeleagă 

Să n-aibă cine te iubi 

De-ai tot umbla o lume-ntreagă 


34 
Să nu auzi pentru Hristos 
Un om cu dragoste să-ți spună 
Să-ţi dea o pildă de folos 
Să dea măcar o vorbă bună. 

35 
Să fu de-atâţia ochi privit 
Dar nimeni-nimeni să te-asculte 
Să fu de-atâtea guri vorbit 
Să taci şi mulți să te insulte. 


36 
Iubiţii mei, v-am întristat 
Spunându-vă de-a mea durere 
Dar azi e praznic luminat 
E Sfânta zi a Învierii. 

37 


Acum e luna lui april 

Când toate se trezesc la viaţă 
Şi cel strein şi cel umil 
Acum se veselesc la față. 


38 
Acum e totul mai frumos 
Și ceru-albastru şi pământul 
Căci astăzi a înviat Hristos 
Căci astăzi s-a golit mormântul. 
39 


Acuma toţi se veselesc 

Şi multe guri încep să tacă 
Acuma inimi se iubesc 

Şi pentru Domnul mulţi se-mpacă. 


40 
Şi codrii toți din jurul meu 
Și munţi şi paseri şi izvoare 
Se veselesc acum mereu 
Căci azi e zi de sărbătoare. 
41 


Dar numai eu stau lâng-un pom 
Tot abătut şi dus pe gânduri 

Pe prispa casei unui om 

Precum săteam şi-n alte rânduri. 

42 
Şi de departe dintr-un sat 
Aceste versuri vă trimit 
Primiti «Hristos a înviat» 
De la un fiu ce l-aţi iubit. 


De ziua Sf. Paşti 
18.VIII.1960 


Mănăstirea Văratec 


Mănăstire, mănăstire 

De ce rămâi în părăsire 

De ce clopotele tale 

De-o vreme-ncoace sună-a jale 


Mănăstire, mănăstire 
Scump locaş de mântuire 
Cum de-ţi laşi fiicele tale 
În suspin şi-n mare jale 


Mănăstire, mănăstire 

Cum rămâi pe mâini străine 
Iar noi în lacrimi şi-n suspine 
Pe rând ne despărțim de tine 


De ce clopotele tale 

Duc în undă-atâta jale 

Și toaca-n jurul tău când sună 
Parcă vrea ceva să spună. 


Mănăstire, mănăstire 
Toate au o presimţire 
Că-n curând fucele tale 
Vor pleca în lumea mare. 


Ne-am adunat în jurul tău 

La glasul lui Dumnezeu 

Atâtea maici şi surori 

Ca-n grădina cea cu flori 

Bisericuţe, case sfinte 

Cine-n tine o să mai cânte 
Căci în curând fiicele tale 
Îţi vor lăsa stranele goale. 


Vor fi mândre sărbători 
Iar tu rămâi fără surori 
Nu-ţi vor mai cânta în cor 
Nu vei mai auzi glasul lor. 


Au venit la mănăstire 
Chemate de tainic glas 
Vină orice prigonire 
Eu de tine nu mă las. 


Doamne, dă-mi acum putere (răbdare) 
Să nu ne deznădăjduim 

Maica Ta-ţi cere îndurare 

Ca să nu ne despărțim. 


Doamne, priveşte din cerul sfânt 
Cum curg lacrimi pe pământ 
Cum în suspine şi-n durere 

Ne rugăm la priveghere 


Mănăstire plângi cu jale 
Şi tu biserică din vale 
Căci în curând fiicele tale 
Îţi vor lăsa stranele goale. 


Şi-n tine mândrule cafas 
Nu se mai aude nici un glas 
Nu mai cântă nici un cor 
Ai rămas pustiu şi gol 


Plângeţi străni şi analoage 
Că nu-i nimeni să se roage 
Nu mai cântă nici un cor 
Și nici o slujbă cu sobor 

Oare-n ce carte mai scrie 
Această tristă proroocie 
Despre Tine mănăstire 
Ca să rămâi în părăsire? 


Căci s-aude glas strein 

Ce aduce mult suspin 

Şi strigă mereu fară-ncetare 
Pregătiți-vă de plecare! 


Sfântă Maică din icoană 

Tu ai ştiut de aşa prigoană 

Și Fiul Tău se dă la răstignire 
Şi noi plecăm din mănăstire 


Nu ne lăsa măicuţă, o maică 
În atâta jale 

Şi tu Bisericuţă 

Să plecăm pe cale 


Şi tu Biserică frumoasă 
Sfințită lui Dumnezeu Mireasă 
Care porți hramul cu soborul 
Lui Sfântul loan Botezătorul 


Adună-ne-n sânul Tău 

Să ne rugăm Lui Dumnezeu 
Ca să treac-acest pahar 

Ce ne este atât de amar. 


Te rugăm, Sfinte loane 

Şi voi sfinți de pe icoane 
Rugaţi pe Domnul cu credinţă 
Să nu ne dea la suferință 


Căci tu ai fost Botezător 
Celui a toate Creator 

Şi pentru noi chezaş te pui 
Căci şi noi suntem zidirea Lui 


In tine nădejdea ne-am pus 
Căci stai de-a stânga Lui lisus 

Iar de-a dreapta Maica Sa 
ȘI-l roagă a se îndura 


Doamne noi, zidirea Ta, 
Îndrăznim a te ruga 
Precum şi David cânta 
“Noi cei vii Te-om lăuda“ 


Căci ne-adunam adeseori 

Un grup de maici şi de surori 
În Sfânta Ta Bisericuţă 
Împodobită aşa drăguță 


Şi ne rugam cu îngenunchiere 
La slujbe şi la priveghere 

Iar la Sfânta Liturghie 
Aveam mare bucurie. 


Dar a venit ca din senin 
Un glas vitreg şi strein 
Şi ne-a poruncit de rău 
Să părăsim lăcaşul Tău. 


Te rugăm, Sfinte Ioane! 

Şi voi sfinți de pe icoane 

Nu ne lăsaţi în prigonire 

Căci vreau să stau în mănăstire 


Rugaţi-vă cu ne-ncetare 

Să ne dea Domnul răbdare 
Căci şi voi aţi fost prigoniți 
Chinuiţi şi amărâți 


Sfinte loane Botezător 

Şi înainte Mergător 

Celui ce după Tine au venit 
Şi lumea toată a mântuit 


Vină-ne în ajutor 

Cu întregul tău sobor 
Căci s-a ivit un alt Irod 
Ce chinuieşte pe norod 

Şi ne-a cuprins o mare jale 
Și pe noi roabele tale 

Că au venit prea negri nori 
Ca şi bruma peste flori 
Peste maici peste surori 


Căci mare jale şi durere 
Chiar la Sfânta înviere 
Ne vine-această prigonire 
Să plecăm din mănăstire 


Maică Sfântă, Prea Curată 
Şi Tu ai fost îndurerată 
Văzându-ţi Fiul chinuit 

Şi pre cruce răstignit 


O, Măicuţă Sfântă! 
Te rugăm fierbinte 
Să ne asculți şi nouă 
Mica rugăminte 


Roagă-te Fiului Tău 
Care S-a răstignit 

Să ne dea iertare 

De cele ce am greşit. 


Să nu plecăm din mănăstire 
Când Fiul Tău îi la răstignire 
Ci făne-această mângâiere 
Să-l cântăm la înviere 


Când plângeai sub cruce 
Maică-ndurerată 

Te-am luat de mamă 
Noi şi lumea toată 


Nu ne lăsa Măicuţă 
Să plecăm pe cale 
Căci noi suntem fiii 
Lacrimilor tale 

Maicilor de la Schimbare 
Să plângem cu mare jale 
Căci s-aude un glas din nor 
Să plecăm de pe Tabor 


Fie soră sau măicuţă 

Sâ-şi părăsească a ei căsuță 
Fără nici o împotrivire 

Să plecăm din mănăstire. 


III pag. 1-16 şi 8-32 


Reîntoarcere 


Flămând şi ostenit de drum 
Mă-ntorc acum din gară 
Primeşte-mă, o maică acum, 
Te-aştept la uşă afară 


Deschide-mi uşa cea de sus 

Ce este încuiată 

Căci tot pe-acolo doar m-am dus 
În lume altă dată 


Apoi te rog nu mă-ntreba 
De ce mă-ntorc acasă 
Nu plânge, nu te întrista 
Nici m-aşeza la masă 


O, mamă, eu sunt fiul tău 
De ce te uiţi mirată 

Ori socoteşti că e semn rău 
Că mă mai vezi o dată 


De sunt schimbat şi-mbătrânit 
Te rog să nu ai teamă 

În toată lumea n-am găsit 

O inimă de mamă 

Nu-ţi aminteşti când am plecat 
In lume-ntâia oară? 
Doar tu m-ai petrecut din sat 
Spre tren la prima gară 


De-atuncea, maică, am colindat 
Umblând mereu prin multe gări 
Şi-abia-ntr-o vreme am aflat 

O viaţă nouă-n depărtări 


Dar şi de acolo izgonit 
Cu inima pustie 

Iubită mamă, am pornit 
Din nou la pribegie 


Deschide-mi uşa la pridvor 
În casa bătrânească 

Căci unde să trăiesc, să mor 
Ce om să mă primească 


Dar tu o, mamă, vei putea 
Mai mult ca orişicine 
Să-mi înţelegi durerea mea 
Şi să suspini cu mine 


Şi nu mai spune la vecini 
Că m-am întors acasă 

Din lumea mare din streini 
Sau ce necaz m-apasă 


Ci lasă-mă să stau retras 

Ca să mă rog lui Dumnezeu 
În orice clipă-n orice ceas 

Să plâng să cânt de dor mereu 


Avere multă mamă n-am 
Cinci cărți şi-o cruce în desag 
Şi-o haină veche, atâta am 

Și ca tovarăş, un toiag 


Nu plânge mamă stând în prag 
La geam sau în ogradă 

Că n-am noroc că sunt pribeag 
Ca nimeni să te vadă 


Ori n-am slujit lui Dumnezeu 
Cu-atâta bucurie 

De ce să plângi să faci mereu 
Durerea grea şi mie? 


Eu port în mine pe lisus 

De oameni nu mi-i teamă 
Deschide-mi uşa cea de sus 
Ai inimă de mamă 


În casa-n care m-am născut 
Aici de-acuma voi trăi 
Aicea unde am crescut 
Şi unde poate voi muri 


De vei muri tu, mamă-ntâi 

Cu grijă te voi îngropa 

Ți-oi pune-o pernă căpătâi 
Şi-oi plânge mult sub crucea ta. 


lar de-oi muri 'nainte eu 

În negru mamă să te-mbraci 
Și căpătâi sub capul meu 
Acestea cărți să mi le faci 


Şi să mă-gropi pe înserat 
În colţ de cimitir sub tei 
Ca să mă uite toți din sat 
Căci am trăit cândva cu ei 


O cruce mică-apoi să-mi pui 
La capul meu şi fără nume 

Și mamă nimănui să spui 

Că mor pentru Hristos în lume. 


151 


Gherasim Putneanul — Constantin Hrehor 


Rugăciune de mărturisire 
şi de lăsare în voia Lui Dumnezeu 


1 

Mărturisesc Părinte 
C-am stat în mănăstire 
Cu multă fără grijă 
Cu multă nesimtire 


2 
N-am plâns întotdeauna 
Nici n-am rugat mereu 
Să am mai multă milă 
La bunul Dumnezeu 

3 


Nu m-am gândit la moarte 
Ca să suspin vreodată 

Sau să mă tem Iisuse 

De dreapta Judecată 


4 
Nu am avut lisuse 
Adânc de umilinţă 
Nici te-am cătat adesea 
Cu dar de pocăință 

5 


N-am plâns în miez de noapte 
Nici n-am rugat cu dor 

Ca să mă ierți pe mine 

O, Bunule Păstor 


6 
Ci eu în grija vieţii 
Mereu mi-am risipit 
Toţi anii tinereții 
Ce mi i-ai dăruit 

7 
Nu te-am cătat pe crucea 
Pe care Tu stăteai 
Cu mânile întinse 
Şi unde m-aşteptai 


8 
Ci pe Tabor lisuse 
Voiam să te-ntâlnesc 
Ca să petrec în tihnă 
Şi Ție să-ți cinstesc 
9 


Nu te-am cătat în mine 
Ci'n cele de afară 

Nici am voit [isuse 

Să port a ta ocară 


10 
Nici Te-am cătat lisuse 
Pe drumul suferinţei 
Cum Te-au cătat pe Tine 
In toată vremea sfinţii 

11 


Şi n-am ştiut o, Doamne! 
Că-n mine, numa-n mine 
Prin rugăciuni şi lacrimi 
Te-aş fi găsit pe Tine 


12 
Nu Te-am cătat [isuse 
In scârbe şi în spini 
Aşa cum Tu pe mine 
Mă cauţi şi suspini 

13 


Ci eu în toată viaţa 
Umblam adeseaori 
Ca fără de durere 
Să te găsesc în flori 

14 
De-aceea plâng cu jale 
Căci nu te-am mai găsit 
Şi sunt strein prin lume 
Şi toți m-au izgonit 

15 


Amar, amar lisuse 
Căci eu m-am ruşinat 
De haina Ta săracă 

De Trupu-Ți dezbrăcat 


16 
De fața Ta smerită 
De paşii Tăi desculți 
Cu care o, Stăpâne! 
Cătai pe cei mai mulți 
17 


Căci Tu în toate pildă 
De mântuire-ai dat 
De-aceea plâng lisuse 
Căci ție n-am urmat 


18 
Şi eu cu haine scumpe 
Şi cu-ncălțări prea bune 
Mergeam râzând Iisuse 
Mergeam la rugăciune 
19 


Apoi cu nerăbdare 

Mă întorceam acasă 

Și Tu-mi băteai la poartă 
Iar eu stăteam la masă 


20 
De-aceea o, Stăpâne! 
Mă baţi pentru păcate 
Şi mă trimiti în lume 
Că-n toate ai dreptate 

21 
Iar dacă-Ţi este milă 
De mine cel strein 
Primeşte-mi o, Iisuse! 
Acest amar suspin 


22 
Şi fă să treacă Doamne 
Acest adânc pahar 
Ce-mi stă acum în față 
Că-mi este prea amar 
23 


Dar fă cum ştii Stăpâne 
Că-mi este de folos 

Eu simt că port în mine 
De-a pururi pe Hristos 


24 
Şi-ajută-mi ca-n tot locul 
Mereu să te slăvesc 
Căci tare vreau [isuse 
Ca să mă mântuiesc 
25 


Ascultă-mă lisuse 
Arată-mi voia Ta 
Şi-n cursele satanii 
Să cad nu mă lăsa 


26 
Adese-am plâns cu lacrimi 
Şi Te-am rugat fierbinte 
Să mă mai laşi o clipă 
În Casa Ta Părinte 

27 


Ca să mai plâng o vreme 
Și să mă pocăiesc 

Să mă gătesc de moarte 
Şi Ție să-Ţi slujesc 

28 
Dar n-am putut lisuse 
Cu multele-mi păcate 
Să Te întorc cu milă 
Din Sfânta Ta dreptate 
29 


De aceea Doamne, Doamne 
Mă las în voia Ta 

De mă trimiți în lume 
Acolo voi pleca 


30 
De mă trimiți la moarte 
Acolo mă voi duce 
Căci ştiu de-acum Iisuse 
Că am de dus o cruce 

31 


De vrei ca-n lume singur 
Să pătimesc o vreme 

O, Doamne fii cu mine 
Că duhul meu se teme 


33 
Mă tem, mă tem Iisuse 
Mai mult mă tem de mine 
Ca în vâltoarea lumii 
Să nu Te pierd pe Tine 

34 


Mă tem ca nu vreodată 
Să-mi uit făgăduinţa 

Sau Doamne să nu fie 

Să-mi pierd chiar şi credinţa 


35 
Mă tem oricum... Iisuse 
Că lumea asta mare 
Mă va-nşela pe mine 
Oricât aş fi de tare 

36 
O, Doamne să nu fie 
Să cad în mâna ei 
Să mor aici mai bine 
Între părinţii mei 


37 
Cu ochii plini de lacrimi 
Iti mai sărut odată 
Icoana Ta Iisuse 
Cu spini încununată 

38 


Ascultă-mă Iisuse 
Ascultă-mă acum 

Şi îndreptează-mi paşii 
Căci plec de-acum la drum 


39 
Şi nu ştiu-n care parte 
Stăpânul meu să plec 
În oameni n-am nădejde 
Căci toți pe-alături trec 
40 


Aicia o [isuse 

Am fost ca pe Tabor 
De-acum mă duc în lume 
Acolo poate mor 


41 
Cu mine n-am pe nimeni 
Căci toți m-au părăsit 
Şi cunoscuți şi rude 
Cu toți m-au izgonit 
42 


Te am numai pe Tine 
O, Bunule Păstor 

Cu Tine pe Golgota 
Ajută-mi ca să mor 

Ultimul popas la Mănăstirea Agapia veche 


| 

Din bisericuţa Sfântă 
Ce ne-a fost adăpostire 
Sfintii toți la noi privesc 
Parcă c-o nedumerire 


2 
Că-n această Mănăstire 
Unde-am viețuit cu drag 
Astăzi noi suntem cu toate 
In al despărțirii prag 

3 


Despărţire de nevoie 
Negândind c-ar fi vreodată 
Dar hotărâtor se cere 
Stăpânirii ascultată 


4 
Toate-s spre folosul nostru 
Şi-a sufletelor mântuire 
Deci să nu ne întristăm 
Pentru a noastră despărțire 
5 


Fiecare dintre noi 

Unde-o fi să locuiască 

Tot cu dragoste credinţa 
Lui Dumnezeu să slujească 


6 
Ne curg lacrimi pe obraz 
O! ce tristă-i despărțirea 
Când gândeşti că în curând 
Vei părăsi mănăstirea 

7 
Scumpă mamă Agapie veche 
Cum te vom lăsa pustie 
Plângeţi, maică, a tale fiice 
Care pleacă-n pribegie 


8 
Plânge şi te tânguieşte 
Că şi noi plângem cu tine 
Că plecăm de la a ta față 
Nemângâiate de nimeni 
9 


Mamă Sfântă-ndurerată 

Noi vom pleca de la Tine 

Dar vom păstra taina-ţi sfântă 
Şi şoptirile-ți divine 


10 
Vom păstra făgăduinţa 
Ce-am depus când am venit 
Şi când pentru prima dată 
Sfântul prag ţi l-am păşit 

11 


Ca o mamă iubitoare 

Ne ocroteai cu-al tău veşmânt 
Ne spuneai atât de multe 

Fără a zice un cuvânt 


12 
Mănăstire, Sfântă mamă 
Ce-am trăit în tine o viață 
Glasul tău nu mă mai cheamă 
La ruga de dimineață 

13 


La altarul tău de-acuma 
Aici n-o să mai slujim 
Şi-n chiliile făcute 

De aici n-o să mai fim 

14 
Clopotul de rugăciune 
Pentru noi n-o mai suna 
Dar oriunde ne vom duce 
Tot cu drag ne vom ruga 
15 


De-ar fi ca să te mai vedem 
Am mai trăi o viaţă 

Dar cred că vom muri dorind 
De-a te vedea în față 


16 
Ne-om aduce adesea aminte 
Cum aici am viețuit 
Cum în zi şi-n miez de noapte 
Noi pe Domnul l-am slăvit 

17 


Domnul Sfânt a căutat 
Spre a noastră rugăciune 
La puterea şi voința 

A măicuțelor puţine 


18 
Domnul a voit acuma 
Să ne-ncerce-n vrednicie 
Ca să fim părtaşi cu sfinții 
În a Sa împărăție 

19 


Să păzim al său cuvânt 

Şi să-l facem să-nflorească 
S-adunăm ca şi albina 
Mierea cea duhovnicească 


20 
Să fim Domnului slugi vrednice 
Prin credință, râvnă, muncă 
Şi-n ispite să fim puternice 
Ca şi piatra cea din stâncă 

21 
Prin putere noi să fim 
Ca o oglindă de sfințire 
Ca oricine ne-ar privi 
Să-i aducă mulțumire 


22 
lată ceasul că soseşte 
Pentru Sfânta despărțire 
Peste tot e numai jale 
Peste tot numai mâhnire 
23 


Mănăstire, noi din tine 

Vom pleca acum în grabă 

Dar vom spune la oricine 

Cât, ah! Cât ne-ai fost de dragă 


24 
Îți lăsăm ca amintire 
Doi părinţi bătrâni cucernici 
Ce s-au dovedit pre sineşi 
Întru toate a fi vrednici 

25 


În postiri şi privegheri 
Sunt de toți neîntrecuți 
În sfaturi şi mângâieri 
Iarăşi foarte pricepuţi 


26 
Unul dintre ei e pictor 
Cu talent prea iscusit 
E părintele Ghervasie 
Ce-n toate-i chibzuit 
27 


El a muncit zi şi noapte 

Cu credință-n viața sa 

Știind că-n ceruri de la Domnul 
Mare plată va lua 

28 
Ba împarte şi la alții 
Din talentul său bogat 
Având totdeauna-n minte 
Că Domnul sfânt i l-a dat 
29 


Iar părintele Iftime 
Care veşnic şade treaz 
Cum ar fi un voievod 
Când e țara la necaz 


30 
El neîncetat se roagă 
Pentru pacea-ntregii lumi 
Pentru toți şi pentru toate 
Pentru răi şi pentru buni 
31 


Cei buni ca să strălucească 
În cereasca-mpărăţie 

Cei răi să se pocăiască 

Şi la adevăr să vie 


32 
Ceasul nostru de plecare 
Iată-n fine se iveşte 
Din cer milă şi-ndurare 
Noi cerşim copilăreşte 
33 


Dumnezeu să ne trimită 
Binecuvântare Sfântă 
Să mergem cu uşurinţă 
Pe această cale strâmtă 


34 
Primăvara-ncet soseşte 
Brazii crengile-şi apleacă 
Clopotele sună jalnic 
Pentru cele ce azi pleacă 

35 
Se aşterne pace sfântă 
Fiecare lăcrimează 
Iară Dumnezeu din ceruri 
Mai departe-aici veghează 


Această poezie este compusă de maica Chirieachia din Mănăstirea 
Agapia Veche. Data 25.03.1960 anul durerii şi al plângerii pentru plecarea 
monahismului in pribegie. 


Plâns de pribegie 


Când mi-amintesc de frații mei 
Şi de iubita mea pustie 

Încep să plâng de dorul ei 

Să plâng de-atâta pribegie 


Când merg pe drumuri singurel 
Şi nimeni, nimeni nu mă ştie 
Când bate vântul plâng cu el 
Suspin de-atâta pribegie 


Când trec prin sate fără rost 
Sau stau rugându-mă în vie 
Îmi amintesc de tot ce-am fost 
Şi plâng de-atâta pribegie 


Când înfrunzesc bătrânii tei 
Şi când cireşii sunt în floare 
Îmi amintesc de fraţii mei 
Fiinţe veşnic călătoare 


Și far' să vreau încep să plâng 
Apoi cu mâinile-amândouă 
În palme lacrimile-mi strâng 
Ca două boabe mici de rouă 


Când trece soarele spre-apus 
Şi-n zări mai cântă-o ciocârlie 
Rămân mereu pe gânduri dus 
Și-ncep să plâng de pribegie 

Când păsări multe trec în zbor 
Și totuşi plin de veselie 
Mă-ntâlnesc cu-acelaşi dor 

Şi iarăşi plâng de pribegie 


Acesta-i cântecul meu drag 
Ce-l cânt în vremea suferinței 
De când pe lume sunt pribeag 
De când mi-am părăsit părinții 


Acesta-i cântecul meu sfânt 
Ce-l cânt mereu în orice vreme 
ŞI-I voi cânta pân-la mormânt 
Când Domnul sus o să ne cheme 


Acesta-i cântecul ales 

Ce-l cânt mereu când trec pe luncă 
Când stau pe deal când merg pe şes 
Sau când mă duc şi eu la muncă 


Acesta-i cântecul de dor 

Ce-l cânt sub părul din ogradă 
Când bate vântu-ncetişor 

Când frunza-i verde dă să-i cadă 


Acesta-i cântecul iubit 

Ce-l cânt mereu cu multă jale 
Când sunt străin când sunt mâhnit 
Când sună-un bucium trist pe vale 


Acesta-i cântecul uitat 

Pe care nimeni nu-l mai ştie 
Doar singur eu l-am învăţat 
De când trăiesc în pribegie 


Când plâng tălăncile la oi 
Când este frig şi toamnă-afară 
Când pleacă păsări de la noi 
Sau când aştept un tren în gară 

Căci plânsul singur mi-a rămas 
Prieten scump de mângâiere 
Ce-l port cu mine-n orice ceas 
In orice clipă de durere 


Cu plânsul deci mă iau şi eu 

De când trăiesc în pribegie 

Prin plâns grăiesc cu Dumnezeu 
Căci mult mi-i dor după pustie 


Codrule iubitul meu 


O, codrule iubitul meu 
Tu singur ca şi mine 
Învaţă-mă să plâng mereu 
Și să suspin cu tine 


Ascunde-mi trupul obosit 
Şi dă-mi puţină tihnă 
Că-n altă parte n-am găsit 
Un loc să am odihnă 


Nu mă-ntreba de ce suspin 
Când cad la rugăciune 

Nu mă-ntreba de unde vin 
Căci azi nu pot a-ţi spune 


Sub cetină de brad în stânci 
Găteşte-mi astăzi casă 

Şi-n linişte de nopți adânci 
Ca să mă rog mă lasă 


Când frunze galbene de fag 
S-ar rupe câte una 

De-un dor strein ca un pribeag 
Vom plânge-ntotdeauna 


Când vânturi reci din depărtări 
Incet or să mă cheme 
Atunci privind spre cer spre zări 

Voi plânge multă vreme 


Când brazii toţi încetişor 

De vânturi or să sune 

Atunci vom sta cuprinşi de dor 
La Sfânta Rugăciune 


Din sân o carte-o să deschid 
Şi-n orice miez de noapte 
Voi spune psalmii lui David 
În murmur lin de şoapte 


Aşa-mi vor trece ani mereu 
În lacrimi şi-n suspine 
Având nădejde-n Dumnezeu 
Că este lângă mine. 


Și dacă, codrule iubit 

Va fi să mor vreodată 

Să nu mă spui că am trăit 
Aici cu tine-odată 


Nu spune încă nimănui 

De lacrimile mele 

Și nici de ruga mea să spui 
Din nopţi şi zile rele 


Ci-ascunde-mi trupul obosit 
De post şi de suspine 
Şi-aici cu frunze-acoperit 
Mereu să-l ai cu tine 


Iar eu în faţa lui Hristos 
Voi sta la judecată 
Amar de omul păcătos 
Ce n-a plâns niciodată. 

Codrule prieten drag 


Codrule îmbătrânit 

Şi udat de ploi 

Hai să plângem liniştit 
Numai amândoi 


Tu să-mi cânţi din frunze lin 
În amurg de seară 

Iară eu să tot suspin 

Ca odinioară 


Tu să-mi cânţi mereu de dor 
Legănat de vânt 

Iară eu să plâng uşor 

Cătră Domnul Sfânt 


Tu să-mi cânţi cu glas duios 
Cântec de pustie 

Eu să plâng după Hristos 
După veşnicie 


Să-mi asculți necazul meu 
Care-l port cu mine 

Şi de-oi pribeagi mereu 
Să mă ţii cu tine 


Casă fa-mi din două stânci 
Învelite-n crâng 

Haină zările adânci 

Ce cu mine plâng 


Apă dă-mi de la izvor 
Care-mi duce-n cale 
Plânsul meu încetişor 
Tot mereu devale 


Căci el singur va purta 
Lacrimile mele 

Iar stăpânul îmi va da 
Milă pentru ele 

Codrule prieten drag 
Singur singurel 

Să nu uiţi pe cel pribeag 
Ci să plângi cu el 


Hai să plângem deci şi noi 
Pentru Dumnezeu 

Singuri numai amândoi 
Să-l slăvim mereu 


Nostalgie 


Tăcut privesc la geamul meu 
Spre albastrul Cer spre zări 
Căci ele tot mereu, mereu 
Mă cheamă-n depărtări 


Afară vântul bate-ncet 
Şi-adie a pustiu 

Ah! cât n-aş da să fiu poet 
Ca tot ce simt să scriu 


Să scriu cum apele se strâng 
Şi-ncet pe vale curg 

Cum cântă codru sau cum plâng 
Tălăncile-n amurg 


Să scriu cum buciumul la stâni 
Răsună-n nopţi târzii 

Cum munţii plâng că sunt bătrâni 
Și au rămas pustii 


Să scriu cum brazii-ncetişor 
Se leagănă de vânt 

Şi cum mereu prin glasul lor 
Slăvesc pe Domnul Sfânt 

Să scriu cum luna trece lin 
Peste păduri de fag 
Cum eu adeseori suspin 
Căci am rămas pribeag 


Să scriu cum clopotul uitat 
Răsună peste văi 

Cum plânge codru-ndepărtat 
După iubiții săi 


Să scriu cum anii mei s-au dus 
Precum nici n-ar fi fost 

Cum tinereţea mi-a apus 
Aproape fără rost 


Cum port în mine un suspin 
Un dor nemângâiat 

Și cum mă simt mereu strein 
Pe-acest pământ uitat 


Să scriu cum gândul meu tăcut 
Se duce într-un sat 

Acolo unde m-am născut 
Și-ntâi am suspinat 


Să scriu cum ierburi astăzi cresc 
Peste părinții mei 

Cum ei de mult se odihnesc 

Sub frunzele de tei 


Să scriu cum stau la geamul meu 
Cum vânturile bat 

Cum curg izvoarele mereu 

Cum noaptea s-a lăsat 


Cum gândul meu se-nalță sus 
Spre tronul cel ceresc 

Cum plâng de dorul lui lisus 
Pe care îl iubesc. 

Rămâi cu noi 


Deşi prin lume rătăcim 
Aşa fără de rost 

Şi uneori ne tânguim 
Că n-avem adăpost 
Iisuse iar să ne-ntâlnim 
Numai rămâi cu noi 


Chiar dacă-adeseori umblăm 
Prin târguri şi prin sate 

Şi flămânzim şi însetăm 

Noi încă tot nădăjduim 

Că ne-om vedea-n Ierusalim 
Numai rămâi cu noi 


Chiar dacă toți ne-am părăsit 
Şi-aproape ne-au uitat 

Şi dacă-n lume n-am găsit 
Un frate-adevărat 

Noi tot la Tine alergăm 

Şi-n orice vreme Te rugăm 
Să nu ne laşi pe noi 


Şi dacă nu avem păstori 

Să ne povăţuiască 

Şi nici părinți de multe ori 
Măcar puţin să ne iubească 
O, tu păstorule de oi 

Ai milă Tu măcar de noi 

Şi nu ne părăsi 


Cei care-odată ne iubeau 
O, nu ne mai iubesc 

Cei care ieri ne lăudau 

Azi toți ne osândesc 

Pe Tine numai Te-am găsit 
Prieten bun nedespărțit 
Rămâi, rămâi cu noi 


Şi-acum nu-Ţi cerem nici averi 

Nici zile-ndelungate 
Ci numai pune-n noi puteri 
Să le răbdăm pe toate 
De-i vei întinde mâna Ta 
Durerea ni se va schimba 
Numai să fu cu noi 


Când vânturi multe bat din greu 
Şi calea ni-i pustie 

Iisuse, fii cu noi mereu 
Oriunde-n pribegie 

Noi te-om purta în noi cu dor 
Ca pe-un Stăpân nemuritor 
Numai rămâi cu noi 


Sau când pe valuri înotăm 
Spre zările albastre 

Să nu ne laşi să ne-necăm 
Nădejdea vieţii noastre 

Ci marea cea înfuriată 
Mai liniştete-o încă-odată 
O, Bunule lisus 


Învaţă-ne ca să iertăm 

Pe cei ce ne-asupresc 

Şi dă-ne dar ca să iertăm 

Pe cei ce ne scârbesc 

Căci ei ne-aduc prin suferinţă 
Cununi Cereşti de biruinţă 
Numai rămâi cu noi 


Și dacă astăzi rătăcim 
Departe spre Emaus 
Ajută-ne să te-ntâlnim 
Căci nu avem repaus 
Apropie-te nevăzut 

Ca un drumeţ necunoscut 
Și mergi şi tu cu noi 


Pe cale inima din noi 
Iti vom deschide Ție 
Iar tu ne vei schimba apoi 

Durerea-n bucurie 

Căci de-om privi spre Crucea Ta 
Durerea noastră-o vom uita 
Numai rămâi cu noi 


Te aşteptăm să mergi cu noi 
Căci am rămas orfani 

Ni-i dor de Tine suntem goi 
Nu ne lăsa sărmani 

Să nu ne rătăcim pe căi 
Căci toți suntem copiii Tăi 
Rămâi, rămâi cu noi 


Şi la o vreme-ntr-un târziu 
Când ne-om găti de moarte 
Să nu ne laşi în loc pustiu 

Şi să te duci departe 

O, nu, să nu ne laşi streine 
Să mergem singuri fără Tine 
Rămâi rămâi cu noi 


Opreşte-te cu noi de-acum 
Când noaptea-ncet se lasă 
Şi lângă margine de drum 
Rămâi cu noi la masă 
Apoi în liniştea-nserării 
Ne frânge pâinea împăcării 
Și aşa să adormim 


Rătăcind pe meleaguri streine 


S-apleacă ziua-nspre amurg 
Şi eu tot singurică 

Stau într-o casă dintr-un târg 
În gânduri adâncită 


Privesc în sus şi-aştept şi eu 
O zi mai luminată 
Să ia sfârşit exilul meu 
Să plec de-aici odată 

Să am şi eu pe-acest pământ 
O zi de bucurie 

Să plec-napoi la Locul Sfânt 
Ce-atât de scump e mie 


Să nu mai plâng printre străini 
Cu atât amar şi jale 

Să plec de-aici la locul meu 
Căci nu mai am răbdare 


Şi viaţa mea din ce în ce 
Apune şi se duce 

Și văd mereu în fața mea 
Mormântul şi o cruce 


Puterile-mi slăbesc de tot 
Căci dorul mă doboară 
De tot ce-odată am avut 
Și-acum sunt ca o fiară 


Lipsită sunt de ce-i mai scump 
De Sfânta Liturghie 

De jertfa Domnului lisus 

De cina veşniciei 


În viată mea pe care-o duc 
Aicea-n Vavilon 

Departe sunt de tot ce-i bun 
Departe-s de Sion 


Când de departe eu aud 

Un clopot răsunând 

Tresar şi-mi amintesc cu dor 
De tainicul trecut 


În loc s-aud cântări cereşti 
Cu melodie sfântă 

Aud cântările lumeşti 
Ce-n difuzor se cântă 

Şi gândul meu îl pierd mereu 
Prin valurile lumii 

Uitând de jurământul dat 

În Casa Mamei Bune 


Dar îmi revin din timp în timp 
Ca dintr-un somn de noapte 
Şi adunând gându'mapoi 

Îmi amintesc de moarte 


În loc de sunetul duios 
Al clopotelor care 
Până departe se-auzeau 
În zi de sărbătoare 


Aud tot zgomot de maşini 
Ce trec mereu pe stradă 
Motociclete şi copii 

Ce ţipă şi s-alarmă 


De dorul tău locaş iubit 
Viaţa mi se curmă 

Și te-aş ruga să mă primeşti 
Măcar de-acum în turmă 


Să mai trăiesc o clipă eu 
În viaţa fericită 

Mai lângă Tine Dumnezeu 
Mai lângă Maica Sfântă 


Primeşte-mă în Casa Ta 
Cu lacrimi strig la Tine 

Primeşte-mă nu mă lăsa 
Pe mâinile străine 


Greşit-am greu în faţa Ta 
Mai mult ca orişicine 
Părinte scump nu mă lăsa 
Să mor pe mâini străine 

Dă-mi iar inelul cel dintâi 
Şi haina luminată 

Ce le-am pierdut păcătuind 
În ţara-ndepărtată 


Primeşte-mă la Cina Ta 

La masa împărătească 

Să nu mai rabd de foame eu 
Cerşind din casă-n casă 


Să fiu şi eu cu fiii Tăi 

Pe care i-ai iubit 
Primeşte-mă Părinte Sfânt 
Sunt Fiul Rătăcit 


Nevrednic sunt a mă numi 
Copilul Tău Părinte 
Primeşte-mă ca pe un rob 
Te rog cu lacrimi sfinte 


Nu m-alunga când strig şi bat 
La uşa Ta Stăpâne 
Deschide-i uşa unui rob 

Ce-a rătăcit prin lume 


Sunt istovit de greul ei 

De marea ei povară 

Mă tem c-aici mă voi sfârşi 
În lacrimile amare 


Întinde-mi braţul că mă-nec 
În ale lumii valuri 

Și dă-mi o clipă să respir 
Pe ale Tale maluri 


Să văd lumina ce-am pierdut 
Prin multele-mi păcate 
S-aud al Tău glas prea iubit 
Iertare îţi sunt toate 

De nu-mi îngădui pe pământ 
In casa Ta să fiu 
Şi vrei să-mi fie al meu mormânt 
Pe-acest pământ pustiu 


Fă-mi parte-n Raiul cel Ceresc 
Să fiu în veci de veci 

Să-ţi cânt şi să te preamăresc 
Mereu să-ți mulțumesc 


Să-ţi pot să-ţi cânt cu drag şi eu 
În Sfânta împărăție 

Slăvit să fie Domnul meu 
De-acum până-n vecie 


Dorul de căsuţa mea 


Căsuţa mea iubită 

În care-am petrecut 
Frumoşii ani din viaţa 
Pe care i-am avut 


Ce faci tu singurică 
Streină şi pustie 
Plecat-au toți din tine 
Plecatu-ţi-au copiii 


Plecatu-ţi-a stăpâna 
În lumea cea de veci 
Plecatu-ţi-au copiii 
În lume ca pribegi 


Și nimenea în tine 
Acuma nu mai stă 
Decât pustietatea 
Şi haosul întreg 


Te-am vizitat cu jale 
Şi plâns-am cu amar 
Pe cărările tale 

Privind spre trotuar 


Cu trotuarul tău 
N-are urmă umblată 
Cum buruiana nu-i 
De nimeni curățată 


Stăteam gândind şi lacrimi 
Din ochi-mi podideau 
Când mi-amiteam de viaţă 
Ce-n tine-o petreceam 


Cum tristă stai cu jale 
În locul cel de sus 
Cum toată fericirea 
Din tine a apus 


Cum ţi se-nalță-n față 
Măreaţă şi frumoasă 
Biserica Preacuratei 
A Domnului Casă 


Şi inima în mine 

Se arde ca-ntr-un foc 
Cum rătăcesc prin lume 
Și nu mai am noroc 


Cum stau pe unde pot 
Şi cum plătesc chirie 
Iar tu la loc frumos 
Stai singură pustie 


Şi viaţa mea prin lume 

Se trece ca o floare 

Şi în curând mormântul 
V-a-nchide-a ei suflare 


Căci dorul meu leac n-are 
Şi nu-l pot potoli 

Cât voi trăi prin lume 

Şi cât voi rătăci 

Cu lacrimi strig la tine 
Ca fiul rătăcit 
Primeşte-mă Părinte 

Şi iartă-mi ce-am greşit 


Primeşte-mă Stăpâne 
Ca pe copilul tău 

Și fă să fiu cu tine 
Pân' la sfârşitul meu 


Şi cheamă-mă acasă 
Că prin streini e greu 
Ca-n pacea fericită 
Să-mi dau sufletul meu 


Şi fă-mi parte cu sfinții 
În Raiul cel Ceresc 

Ca-n veci şi eu cu dânşii 
Să Te slavoslovesc 


IV pag 74-88 şi l-4 
Cea de pe urmă despărțire 


| 

De ce suspini nemângâiat 
Iubitul meu părinte? 

De ce eşti trist şi-ngândurat, 
Şi plângi fără cuvinte? 


2 
De ce curg lacrimi pe obraz 
Şi plângi în multe rânduri? 
De ce nu-mi spui al tău necaz 
Ci stai mereu pe gânduri? 

3 


De ce asculți până târziu 
Cum bate vânt afară? 

Şi plângi cu el şi eşti pustiu 
În fiecare seară? 

4 
De ce te rogi de-atâtea ori 
Părintelui Iubirii? 
Și stai şi-aştepţi adeseori 
La poarta mănăstirii? 

5 


De ce ţi-ai scos bagaju-n drum 
Și vrei să pleci îndată? 

De ce mă laşi şi pleci acum 

În cale-ndepărtată? 


6 
O maică, nu mă întreba 
De ce suspin cu jale 
De ce mă duc din casa ta 
Departe-n lungă cale... 

7 


Aşa voieşte Dumnezeu 
Bătrână Sihăstrie 

Să pătimesc cu El şi eu 
Iar tu să fii pustie? 


8 
Aşa voieşte Duhul Sfânt 
Să merg la suferinţă 
Să pătimesc pe-acest pământ 
Să mor în umilinţă 
9 


Aşa voieşte tatăl meu 

Să merg în pribegie 

Să-mi plâng păcatele mereu 
lar tu să fu pustie 


10 
Rămâi cu bine Sfântă Mamă 
De-acuma noi ne despărțim 
Iisus Hristos pe toți ne cheamă 
Ca să-L mărturisim 

11 

Rămâi cu bine Sfântă Casă 
Ce m-ai adăpostit 

Rămâi cu bine turmă-aleasă 
Pe care te-am iubit 


12 
Rămâi de-acum, rămâi cu bine 
Iisus la El ne cheamă 
Să sufăr multe pentru Sine 
Rămâi cu bine mamă 

13 


O cruce grea îmi stă în zare 
Care-au dus-o Sfinții 

Pe care-o simte fiecare 

E crucea suferinței 


14 
Pe-aceea am s-o duc şi eu 
Cu dragoste fierbinte 
Şi ajutându-mi Dumnezeu 
Voi merge înainte 

15 


Rămâi cu bine maica mea 
Rămâi de-acum cu bine 
Eu plec dar tu nu mă uita 
În sfintele suspine 


16 
Aşa voieşte Dumnezeu 
Să urc pe-acelaşi munte 
Să pătimesc cu El şi eu 
Să-i simt un spin în frunte 
17 


Să fiu departe izgonit 
Să rabd în lume multe 
Să fiu străin şi părăsit 
Şi toți să mă insulte 

18 
Să fiu ocara tuturor 
Şi să colind pământul 
Să n-am odihnă până mor 
Nici să-mi găsesc mormântul 
19 


Aşa voieşte Duhul Sfânt 

Să sufăr pentru Dânsul 

Să n-am pe nimeni pe pământ 
Ca să-mi aline plânsul 


20 
Îți mulțumesc acum de toate 
In ceasul care plec 
Căci nu ne-am mai cunoaşte poate 
In timp ce anii trec 
21 


Te las cu Domnul, maica mea 
Rămâi de-acum cu bine 
Căci poate nu te-oi mai vedea 
Precum nici tu pe mine 


22 
Rămâi cu Domnul Sfânt Altar 
Locaş de închinare 
în care am primit în dar 
De-a pururea iertare 
23 


O plângeţi maică fiii tăi 

Şi-i mai priveşte-o dată 
Căci pleacă acum pe alte căi 
În lumea-ndepărtată 


24 
Şi dă-le maică acum la toţi 
Iertarea de pe urmă 
Căci nu ştiu dacă o să mai poţi 
Să-ţi vezi această turmă 

25 

Îţi las iubita mea chilie 
Deschisă uşa ta 

Mă duc departe-n pribegie 
Să mor pe Golgota 


26 
Vă las cu bine buni părinți 
Ce mă priviţi cu jale 
Eu plec cu lacrimi fierbinți 
Departe-n lungă cale 

27 


Iubiţii mei să nu uitaţi 

Pe cei din pribegie 

Ci pentru toți să vă rugați 
Ce sunt asemeni mie 


28 
Căci multe curse-n lume sunt 
În calea vieţii mele 
Şi până voi intra-n mormânt 
Mă voi lupta cu ele 

29 


Şi nu ştiu dacă voi putea 
Să-mi ţin făgăduinţa 

Mă tem că-n luptă voi cădea 
Şi-oi pierde biruința 


30 
Și mă mai tem că voi muri 
În lumea asta mare 
Şi nu ştiu de veţi auzi 
Să-mi fiți la-nmormântare 
31 


Rămâi cu bine maica mea 
Rămâi de-acum cu bine 

Căci poate nu te-oi mai vedea 
Precum nici tu pe mine 

32 
Vă las de-acum părinţi iubiți 
Vă las de-acum cu bine 
Eu plec dar voi nu mă uitaţi 
Să plângeţi pentru mine 

33 


Vă las cu bine fraților 
Care-aţi trăit cu mine 
Mă duc departe ca să mor 
Rămâneţi toți cu bine 


34 
De mă-ţi vedea-n vreo gară stând 
Sau în vreun sat departe 
Nu vă smintiţi ci suspinând 
Să-mi amintiți de moarte 

35 


De mă-ţi vedea supărat 

În lumea asta mare 

Voi să rugați pe Dumnezeu 
Să-mi dea din nou răbdare 


36 
De-ţi auzi că am trecut 
În lumea de dincolo 
Nu plângeţi că nu ne-am văzut 
Ne vom vedea acolo 
37 


Şi dacă veți putea cumva 
Ca să-mi vedeți mormântul 
Să nu uitaţi dragostea mea 
Ci vă ţineţi cuvântul 


38 
Şi să-mi mutați mormântul meu 
În jurul mănăstirii 
Acolo voi dormi mereu 
În liniştea pustiei 

39 

Acolo doar ne-om întâlni 
Când vom dormi-n morminte 
Atunci de-abia ne-om odihni 
Sub umbra crucii sfinte 


40 
Îmi iau bagajul şi mă duc 
La poarta mănăstirii 
Şi-mi pun nădejdea în lisus 
Părintele iubirii 

41 


Aştept în drum şi cad apoi 
Privind spre mănăstire 

Şi plângem astfel amândoi 
Această despărțire 


42 
De glasul nostru codrii goi 
Se tânguiesc cu jale 
Şi plânge vântul pentru noi 
Şi râul de pe vale 

43 


Şi dacă Domnul va voi 
Din nou ca să ne cheme 
Atunci iar ne vom întâlni 
Şi-oi plânge multă vreme 


44 
Iisuse fii de-acum cu noi 
Şi-n viață ne păzeşte 
Căci am rămas sărmani ŞI goi 
Şi lumea ne urăşte 

45 


N-avem nici casă nici mormânt 
Nici om să ne-nțeleagă 

Suntem străini pe-acest pământ 
În lumea asta-ntreagă 

46 
Deci dă-ne înger păzitor 
În lunga pribegie 
Şi fa-ne acest pahar uşor 
Să-l bem cu bucurie 

47 


Adio sfântă mănăstire 

Adio bune maici şi surori 

Eu plâng a noastră despărțire 
Vă rog frumos nu mă uitaţi 


48 
Rămâi de-acum rămâi cu bine 
lisus la El ne cheamă 
Voi plânge-o viaţă după tine 
Adio bună mamă 

49 


Adio sfântă mănăstire 
Adio bune maici şi surori 
Mă duc cu inima pustie 
Blagosloviţi şi mă iertați... 


Regretul în ultima clipă 
a plecării din Sfântul Lăcaş 


O scump cămin sosit-a ziua-n care 
Sunt nevoită să te părăsesc 

Te las aici cu toată mângâierea 

Cu toate c-atâta te iubesc 


Te las cu bine sfânt lăcaş în care 
Primit-am atâtea bucurii 

Te las cu bine Sfântă mângâiere 
Dacă de-acum nu vrei să mă mai ţii 


In tine am primit viaţa sfântă 
Şi am cunoscut pe Domnul Dumenzeu 
In tine mereu îngerii cântă 

In tine e veşnic Dumnezeu 


Când soarta de necaz era lovită 

Şi ultima speranţă o pierdeam 

În lumea asta Doamne zbuciumată 
La nimeni alinare nu găseam 


Şi de-alergam la Tine-n zori de ziuă 
Și seara în amurg dacă veneam 

Tu îmi dădeai medicamentele dorite 
Şi sănătoasă la chilie eu mergeam 


Şi n-am venit vreodată eu la tine 

Să mă întorc smerit şi ruşinat 

Că sufletul scăldat mi-era în lumină 
Şi-n mângâierea pe care tu mi-ai dat 


De-acuma Doamne las viaţa sfântă 

Ce a iubit-o atât sufletul meu 

Și plec în lumea plină de păcate 

Să-mi plâng cu mult amar păcatul meu 


Şi Doamne las şi maicile iubite 

Ce au trecut prin zeci de ani de chin 
Şi-acum de gerul vieţii-s doborâte 
Neavând la bătrâneţe un sprijin 


Îşi sting făclia vieţii în durere 

În plâns şi-n lacrimi multe se topesc 
Căci ultimele clipe sunt atât de grele 
Și moartea-n orice clipă şi-o doresc 


Nu-i cine în necaz să le ajute 

Şi-n zbuciumul lor veşnic sufletesc 
Căci tineretul speranța lor de mâine 
S-a dus şi-n lumea mare pribegesc 


S-au închinat tot două câte două 
La Sfintele Icoane şi-au plecat 
Cu lacrimile curgându-le şiroaie 
Cu sufletul adânc îndurerat 

Şi-n ultimul cuvânt al lor de-adio 
La nemiloasa despărțire-au zis 
Rămâneți scumpe maicilor cu bine 
Rămâneţi sub paza Domnului de sus 


Vă mulţumim pentru frumoşii ani în care 
I-am petrecut aici ca într-un rai 

Vă mulțumim de toată osteneala 

Căci iată noi plecăm de-aici şi vai 


Ne-aşteaptă-n lume zile-amare 

Și lacrimile fără de sfârşit 
Ne-aşteaptă suferința grea şi crudă 
La care niciodată n-am gândit 


Şi tinereţea noastră mult iubită 

Se va topi ca şi o lumânare 

Şi în puţine zile vom ajunge 

Ca şi un mort ce-l duce la-ngropare 


Căci orişice durere corporală 

Îşi mai găseşte leacul potrivit 

Dar rana sufletească leac nu are 
Cu dânsa intri în veşnicul mormânt 


Noi vă lăsăm la umbra Casei Sfinte 
Unde veghează-n continuu Dumnezeu 
Noi vă lăsăm în seama Prea Curatei 
Să vă păzească de orişicare rău 


Şi-n rugile ce faceţi tremurânde 
Cu slabele puteri ce mai aveţi 
Să nu uitaţi de-a noastră vieţuire 
Şi-n inimă vă rog să ne ţineţi 


La slujbele divine unde mergeţi 
în fiecare zi şi vă rugați 

Rugaţi pe Domnul slavei cu iubire 
Și pentru cei ce-n lume-s aruncaţi 

Căci multe sunt ispitele vieţii 

Şi mrejele ei fără de hotar 

Să nu cădem în negrele ei valuri 
Să nu pierdem viața cea cu har 


Vă vom păstra ca sfântă amintire 
Învățăturile pe care mi le-aţi dat 
Și-am pomeni-n a noastră pribegie 
Al fiecărui nume separat 


În tainicele nopţi ce vom petrece 

În care somnul nu va încăpea 

Când sufletul va plânge de durere 
Pentru Sf. Voastră şi noi ne vom ruga 


O, Doamne te rugăm fierbinte 
Să fu cu toate care am plecat 
Să nu cădem în mrejele vieții 
Să nu cădem în marea de păcat 


Cuvinte ale unui Sfânt Părinte 
către clevetitori 


Eu ca un om am greşit 

Dar voi ca nişte diavoli m-aţi ponegrit 
Domnul Dumnezeu îmi va ajuta 

De păcate a mă curăța 


Dar voi tot negri veți rămânea 
Dacă nu vă veţi lepăda 

De acest păcat odios 

Ce v-a băgat rău în iad jos 

Iubite frate muritor 

De vei vedea un călător 
Umblând pe drumuri singurel 
Desculţ, flămând şi însetat 

Te rog să ai milă de el 

Că poate-i un călugăr 

De-i întâlni la o răscruce 

Un om străin ce-ar vrea s-apuce 
Departe, undeva în lume 

De-l vezi mereu oftând din greu 
Să nu-l întrebi atunci de nume 
Că poate-i un călugăr 

De vei vedea trecând prin sat 
Un om cu capul aplecat 

C-o traistă goală-n mâna lui 
Te rog acum să-i ieşi în drum 
Şi un cuvânt mai bun să-i spui 
Că poate-i un călugăr 

Sau când e frig şi plouă-afară 
De vei vedea c-aşteaptă-n gară 
Un călător înfrigurat 

Nu-l judeca cu gura ta 

De ce e trist şi-ngândurat 

Că poate-i un călugăr 

De vei vedea în multe rânduri 
Un om la muncă stând pe gânduri 
Privind cu ochii-n depărtare 
Mereu tăcut şi abătut 

Nu-l întreba ce cată-n zare 

Că poate-i un călugăr 

Iubitul meu nu te-ndoi 
Că-ndată tu vei întâlni 

Un om în lume fără rost 

Ce plânge-ades neînțeles 

Să ştii iubitul meu 

C-a fost în viaţa lui călugăr 
C-acela care a trăit 

Şi-n mănăstire-a-mbătrânit 
Orice i-ai spune şi i-ai da 

Să nu socoti că o să poţi 
Să-i schimbi cumva inima sa 
Căci el e tot călugăr 

De-i vei cânta de bucurie 

De asta el nu vrea să ştie 

De jale de îi vei cânta 

El tot mereu oftând din greu 
Plângând încet va suspina 
Cu lacrimi de călugăr 

Că-n dorul lui de Dumnezeu 
Oriunde-ar fi el tot mereu 
Va plânge singur fără tihnă 
Şi nimeni nu va putea 

Între străini să-i dea odihnă 
Căci încă-1 tot călugăr 

Deci nu cată să-i mângâi plânsul 
Ci să suspini şi tu cu dânsul 
Căci el de-atâta pribegie 

De toți uitat şi-ngândurat 
Va plânge mult după pustie 
Căci el e tot călugăr 

